ތިމާވެށީގެ މައްސަލަތަކުގެ ސަބަބުން އަހަރަކު ނުވަ މިލިޔަން މީހުން މަރުވޭ ތިމާވެށީގެ މައްސަލަތަކުގެ ސަބަބުން އަހަރަކު ނުވަ މިލިޔަން މީހުން މަރުވޭ\nދެކުނު އެފްރިކާގެ ކާރުޚާނާއަކުން ޖައްވަށް ވިހަ ގޭސް ބޭރުކުރަނީ / ފައިލް ފޮޓޯ: ރޮއިޓަރސް\nތިމާވެށި ތަޤައްޔަރުވުމުގެ މައްސަލަތަކުގެ ސަބަބުން 2015ވަނަ އަހަރުން ފެށިގެން އަހަރަކު ނުވަ މިލިޔަން މީހުން މަރުވަމުންދާކަމަށް ދިރާސާއަކުން ދައްކައިފިއެވެ.\nގިނަ ޢަދަދެއްގެ ތަޖުރިބާކާރުން ރަޢުޔަ ހިމަނައިގެން ލެންސެޓު ޕުލެނެޓަރީ ހެލްތުގައި ހިމަނާފައިވާ ދިރާސާގައި ބުނެފައިވަނީ ޖައްވު ނުސާފުވެގެން 2015ވަނަ އަހަރުން 2019ވަނަ އަހަރާ ހަމައަށް މަރުވެފައިވާ މީހުންގެ ޢަދަދު %7 އިތުރުވެފައިވާކަމަށެވެ. އެ ދިރާސާގައި ބުނެފައިވާ ގޮތުގައި މޫސުމަށް އަންނަމުންދާ ބަދަލުތަކާއި މެލޭރިޔާއާއި އެއިޑްސްފަދަ ނުރައްކާތެރި ބަލިތަކަށް ދެމުންދާ މުޙިއްމުކަން ތިމާވެށި ތަޤައްޔަރުވުމުގެ މައްސަލަތަކަށް ދެމުންނުދާކަން ފާހަގަވެފައިވާކަމަށެވެ. ނަމަވެސް ދުނިޔޭގެ އިޤްތިޞާދުތައް ކުރިއަރައި ތިމާވައްޓަށް ދޭންޖެހޭ މުޙިއްމުކަން ނުދިނުމުގެ ސަބަބުން ދުނިޔޭގައި މަރުވައި ކޮންމެ ހަ މީހަކުން އެކަކު މަރުވަނީ ތިމާވެށި ތަޤައްޔަރުވުމުގެ މައްސަލަތަކުގެ ސަބަބުންކަމަށް އެ ދިރާސާގައި ބުނެފައިވެއެވެ. އަދި އެއީ ދުންފަތުގެ އިސްތިޢުމާލުކޮށްގެންނާއި ކޯވިޑް-19 ޖެހިގެން ދުނިޔޭގައި މަރުވާ މީހުންނާ އެއްވަރު ޢަދަދެއްކަމަށް އެ ދިރާސާގައި ފާހަގަކޮށްފައިވެއެވެ.\nތިމާވެށި ތަޤައްޔަރުވުމުގެ މައްސަލަތަކާއި އޭގެ ސަބަބުން މީހުން މަރުވައި ނިޞްބަތް ދެނެގަތުމަށް ތަޖުރިބާކާރުންވަނީ ދުނިޔޭގައި ކުރިއަރާފައިވާ ގިނަ ޢަދަދެއްގެ މަތީ ތަޢުލީމު ފޯރުކޮށްދޭ މަރުކަޒުތަކުން އެއްކޮށްފައިވާ ތަފާސްހިސާބުތައް ދިރާސާކޮށްފައެވެ. އެ ގޮތުން އެ ދިރާސާއިން ދައްކައި ގޮތުގައި ތިމާވެށި ތަޤައްޔަރުވުމުގެ މައްސަލަތައް އެންމެ ބޮޑަށް ކުރަނީ އެފްރިކާއާއި ތަރައްޤީވަމުންދާ ޤައުމުތަކުގައެވެ. އެ ގޮތުން އެ ޤައުމުތަކުގެ ފެނާއި ވައި ވަރަށް ބޮޑަށް ތަޤައްޔަރުވަމުންދާކަން ފާހަގަކޮށްފައިވެއެވެ. އެ ދިރާސާގައި ބުނެފައިވަނީ ތިމާވެށި ތަޤައްޔަރުވުމުގެ މައްސަލަތަކުގެ ސަބަބުން އެންމެ ގިނަ ޢަދަދެއްގެ ބަޔަކު މަރުވެފައިވަނީ އެފްރިކާގައި އޮންނަ ތިން ޤައުމުކަމަށްވާ ތަޝާދާއި ނައިޖާއާއި ސެންޓްރަލް އެފްރިކަން ރިޕަބްލިކަށެވެ. ނަމަވެސް ބައެއް ޤައުމުތަކުން ތިމާވެށި ތަޤައްޔަރުވުމުގެ މައްސަލަތައް ޙައްލުކުރުމަށް މަސައްކަތްކުރަމުންދާކަމަށްވެސް އެ ދިރާސާއިން ބުނެފައިވެއެވެ. އެ ގޮތުން އެފްރިކާގައި އޮންނަ އިތިއޯޕިޔާއާއި ނައިޖީރިޔާއިން އެކަށީގެންވާ ފިޔަވަޅުތަކެއް އަޅާފައިވާކަމަށާއި އިންޑިޔާގައި ބޭނުންކުރަމުންދާ ދަރު އުނދުނުގެ ބަދަލުގައި ގޭސް އުނދުން ސަރުކާރުން ޢާއްމުންނަށް ދޭން ފަށައިފައިވާކަމަށް އެ ދިރާސާގައި ބުނެފައިވެއެވެ.\nތިމާވެށީގެ މައްސަލަތަކާ ގުޅޭގޮތުން ކުރިން ކޮށްފައިވާ ދިރާސާތަކާ އަޅާކިޔުމަށްފަހު ލެންސެޓު ޕުލެނެޓަރީ ހެލްތުގައި ހިމަނާފައިވާ ދިރާސާގައި ބުނެފައިވަނީ 2000ވަނަ އަހަރުގެ ފަހުން ޖައްވަށް ވިހަ މާއްދާތައް ބޭރުކުރައި މިންވަރު %66 އިތުރުވެފައިވާކަމަށެވެ. އަދި ވައި ނުސާފުވުމުގެ މައްސަލަތައް އެންމެ ބޮޑަށް ކުރަމުންދަނީ ކުދި ރަށްރަށަށްކަމަށާއި ވައި ނުސާފުވުމުގެ މައްސަލަ ޙައްލުކުރުމަށް ބޮޑެތި ރަށްތަކުން އެދެވޭ ކުރިއެރުންތަކެއް ހޯދާފައިވާކަމަށްވެސް އެ ދިރާސާގައި ބުނެފައިވެއެވެ.


galehiri: ހުވަދޫ ޚިދުމަތުގެ މަސްރަޙުން – ގައްދޫ ޙުސައިންމަނިކު\nހުވަދޫ ޚިދުމަތުގެ މަސްރަޙުން – ގައްދޫ ޙުސައިންމަނިކު\nފަރުދީ ޙައިސިއްޔަތުގައި ކުރާ ކަމަކަށްވުރެ ބޮޑަށް ޤައުމީ ޙައިސިއްޔަތުގައި ކުރުން އައުލާކަމެއް ކުރެވެންއޮތް އެންމެރަނގަޅު ގޮތެއްގައި ކުރުމުން އެކަންވެގެންދާނީ ޤައުމީ ޚިދުމަތަކަށެވެ. އެއަށް ނިމުމެއްނެތް މަތިވެރި ޛިކުރާއަކަށެވެ. އެއަށް ފަނޑުވުމެއްނެތް އަލިގަދަ ދިއްލުމަކަށެވެ. ވީއިރު ދީނާއި ޤައުމަށްޓަކައި، ދީނާއި ޤައުމުގެނަމުގައި ކުރާކަމަކީ ހެޔޮނިޔަތުގައި އެމަތިވެރި މާތް މަޤުޞަދުގައި ކުރާ ކަމަކަށްވުން ވާޖިބެވެ. ދީނާއި ޤައުމުގެނަމުގައި ކުރާ ކަމަކީ މުޖުތަމަޢު "ސުންނާފަތި" ވެގެންދާނޭ ކަމަކަށްނުވުން ލާޒިމެވެ.\nގައްދޫ ވައިލެޓްވިލާ އަލްފާޟިލް އަލްމަރުޙޫމް ޙުސައިން މަނިކަކީ ހުވަދޫ ވާރުލޫއިން މީހުން ފޭބުމުގެކުރިން ގައްދޫއަށް ހިޖުރަކުރި ވާރުލޫ ޢާއިލާއަކުން ގައްދޫއަށް އުފަން ބޭފުޅެކެވެ. ބައްޕައަކީ އަލް ޚަޠީބު އިދުރީސް އިބްނި އިސްމާޢީލް އެވެ. އިސްމާޢީލަކީ ގައްދޫގެ މާ މުދިމެވެ. އަލް ޚަޠީބު އިދުރީސް މަޝްހޫރުވެފައިވަނީ އެކޮޑުގޭ ދޮންބެއްޔާގެ ނަމުންނެވެ. ޙުސައިން މަނިކުގެ އަނބިކަނބަލުންނަކީ ގައްދޫ ތިރުގޭ ހުތެކުއްދާބޭގެ ދޮން ޢާއިޝާ އެވެ.\nގައްދޫ އިސްމާޢީލް ވަތަބަނޑޭރި ކަލޭގެފާނަކީ ހުތެކުއްދާބޭގެ ޢަލީގެ ބޭފުޅެކެވެ. ޙުސައިން މަނިކާއި އެއްބަނޑު އެއްބައްޕަ ފާޠިމާ މަނިކާއި ކައިވެނިކުރެއްވީ ގައްދޫ ވަތަބަނޑޭރި ކަލޭގެފާނެވެ. ގައްދޫ އަސަރީގޭ އާމިނަތު އިސްމާޢީލް އާއި މާގަސްދޮށުގޭ ޖަމީލާ ކަނބުލޭގެފާނަކީ ފާޠިމާ މަނިކާއި ގައްދޫ ވަތަބަނޑޭރި ކަލޭގެފާނާ ދެމަފިރިކަނބަލުންގެ ބޭފުޅުންނެވެ. ހުވަދުއަތޮޅު ދެބައި ކުރުމަށްފަހު ދެކުނުބައިގެ ފުރަތަމަ އަތޮޅުވެރިއަކަށް ހަމަޖެއްސެވި ގައްދޫ ވައިލެޓްވިލާ އަލްފާޟިލް ޙުސައިން މަނިކަކީ އޭގެކުރިން ގައްދޫގެ ކަތީބެވެ. ޚިދުމަތްތެރި ބޭފުޅެކެވެ. ދުރު ވިސްނިވަޑައިގަންނަވާ އޯގާތެރި ބޭފުޅެކެވެ. ޖަލާލަތުލްމަލިކު މުޙައްމަދު ފަރީދު ކީރިތި މަހާރަދުންގެ ދުވަސްވަރު ދެފަހަރަށް ހުވަދޫގައި އުފެއްދި ހަމަނުޖެހުމުގައި ވެސް ޙުސައިން މަނިކަކީ ދީނާއި ޤައުމަށްޓަކައި ފުރިހަމަ ވިސްނުންތެރިކަމާއި ޙިކުމަތު ޢަމަލީގެ ބޭނުންފުޅު ކުރެއްވި ބޭފުޅެއްކަމަށް ތާރީޚުގެ ޞަފުޙާތަކުން އެނގެއެވެ. ޙައްޤުނޫން މަގުން އޭނާއާއި ކުރިމަތިކުރުވި ދަތި އުނދަގޫ ކަންކަމަށް ވެސް ޙައްޤުގެ މަގުން ކުޑަ ވެސް ބަދަލެއް ބޭނުންފުޅު ނުވި ޙުސައިން މަނިކަކީ ތާރީޚުގައި ވަރަށް މަދުންނޫނީ ނުފެންނަފަދަ ބޭފުޅެކެވެ.\nޙުސައިން މަނިކަކީ އަތޮޅުވެރިޔެއްގެ ޙައިސިއްޔަތުން ގދ. އަތޮޅުގެ އެންމެ ގިނަ މީހުންގެ އިޙްތިރާމާއި ލޯބި މިހާތަނަށް ލިބިވަޑައިގެންނެވި ހަމައެކަނި އަތޮޅުވެރިޔާ ކަމަށް ވަރަށް ގިނަ ބަޔަކު ޤަބޫލުކުރެ އެވެ. މިހެންވާން ޖެހުނީ އެދުވަސްވަރަށް ބެލިކަމަށް ވިޔަސް އަތޮޅުގެ ކުރިއެރުމާއި ރައްޔިތުންގެ މަންފާއަށްޓަކައި އެވަޤުތަކަށް ކޮށްދެއްވެން އޮތް ކަމެއް ކޮށްދެއްވޭތޯ ބައްލަވައި އެކަމެއް ކުރެއްވުމާއި އަދި އޭނާގެ އާދަޔާއި ޚިލާފު މިޒާޖާއި އޯގާތެރިކަމެވެ. ދޭދޭ މީހުންގެ ޙައްޤުތައް ނުލިބިގެން ހޫނު ބޮޑުވެ އެކަން ބަލައިއުޅޭ "ޑިގްރީ މީޓަރު"ތައް ކޮޅުންލުމުން އޭނާގެ އަރިހަށް އެ ދެފަރާތެއް ނުވަތަ އެބަޔަކުގެންނަވައި ވާހަކަދައްކަވައި ނަޞޭހަތްދެއްވުމުން ހޫނުމިން ޒީރޯއަށް ތިރިވެ އެކަމެއް ހަމަޖެހި، ޞުލްޙައިގެ މަގު އެބަޔަކު ޚިޔާރުކޮށްފައިވަނީ މަދެއްކޮށްނޫނެވެ.\nއަލްފާޟިލް އަލްމަރުޙޫމް ޙުސައިން މަނިކު އަތޮޅުވެރިއަކަށް ގައްދޫގައި ހުންނެވިއިރު ވެސް ރައްޔިތުންގެ އިޖްތިމާޢީ ގުޅުންތަކަށް ޚާއްޞަ އިސްކަމެއް ދެއްވިއެވެ. އަތޮޅުގެރަށްރަށުގެ އާބާތުރަ އެހިނދަށް ފިލުވެންއޮތް ވަރަކުން ފިލުއްވައި އެރަށަކަށް ކޮށްދެއްވެން އޮތް ކަމެއް ކޮށްދެއްވިއެވެ. ރައްޔިތުންގެ އެކުވެރިކަމާއި އެބައިމީހުންގެ ގުޅުންބަދަހި ކުރެއްވުމުގެ ޙަރަކާތްތަކެއް ހިންގެވިއެވެ. އަތޮޅުގެ ރަށްރަށުން އިޖްތިމާޢީ ކުޅިވަރުޓީމްތައް ގައްދޫއަށް ވެސް ގެންދަވައި އަތޮޅުއޮފީހުގެ ބެއްލެވުމުގެ ދަށުން ހުރިހާކަމެއްގެ އިންތިޒާމެއް ހަމަޖައްސަވައި ވަރަށް ފޯރީއާއި ޖޯޝްގައި އެކަންކަން ހިނގަމުންދިޔަ އެވެ. ގައްދޫގެ ކުދި ބޮޑު އެންމެންގެ ޢަމަލީ ތަރުޙީބު އެކަމަށް އޮވެގެންނެވެ. ޙުސައިން މަނިކުގެ އަތޮޅުވެރިކަމުގައި ގައްދޫއަށް ޒިޔާރަތްކުރި އެއްވެސް ބަޔަކަށް ހިނިތުންވުމާއި އުފާވެރިކަމާއި އެކުވެރިކަން ނޫނީ ފެނިފައި ނުވެއެވެ.\nމިހެންދެންނެވީ އެދުވަސްވަރާ ދުރުނޫން މާޒީއެއްގައި ގައްދޫއާއި މެދު އެކަށީގެންނުވާ ލާއިންސާނީ ކަންތައްތަކެއް ހުވަދުއަތޮޅުގެ ރަށްރަށުގެ ބައެއް މީހުންގެ ފަރާތުން ހިނގައިފައި ވުމާއެކު ވެސް ޙުސައިން މަނިކުގެ އަތޮޅުވެރިކަމުގައި އިޖްތިމާޢީ ޢަދާލަތުގެ ފުރިހަމަކަން އޮތް ބޮޑުކަމާއި ސިޔާސީ ހަމަޖެހުމުގެ ބޮޑުކަމުންނެވެ. ހުވަދޫ ދެވަނަ ހަމަނުޖެހުމުގެ ދުވަސްވަރު އެ ހަމަނުޖެހުމަށް ތަރުޙީބު ނުދެއްވާ ގައްދޫގެބޭފުޅުންގެ ޖާނާއި މާލަށް ބޮޑު ގެއްލުންތަކެއް ދީފައިވެއެވެ. ގައްދޫގެ ކުރިޔަށްތިއްބެވި ބޭފުޅުން މީހުންއުޅޭ ރަށްރަށާއި ފަޅު ރަށްރަށަށް ފޮނުވައިލިއެވެ. މީހުން އުޅޭ ރަށްރަށަށް ފޮނުވައިލެއްވީ ޙުސައިން މަނިކު މަޑަވެއްޔަށާއި ވަތަބަނޑޭރި ކަލޭގެފާނު ވާދުވަށެވެ. އެހެން ހުރިހާ ބޭފުޅުން ހުވަދުއަތޮޅުގެ މީހުންނޫޅޭ ފަޅު ރަށްރަށަށެވެ.\nހަވަރުތިނަދޫން މީހުން ބާލައި އެ ރަށުގެ ގިނަމީހުން ދަތިހާލުގައި ޖެހިގެން އުޅުނުއިރު އެމީހުންނަށް ކާބޯތަކެތީގެ ގޮތުންނާއި އެހެނިހެން ގޮތްގޮތުން ވެސް އެންމެބޮޑަށް އެހީތެރިވެދެއްވި އެއް ބޭފުޅަކީ ވެސް ޙުސައިން މަނިކެވެ. ގައްދޫ އަލްފާޟިލް ޢަލިކަލޭގެފާނާއި އޭނާގެ އޭރުގެ އަނބިކަބަލުން އަލްފާޟިލާ އާމިނަތު އިސްމާޢީލް އަކީ ވެސް މިގޮތުން ފާހަގަ ކުރެވޭ ދެ ބޭފުޅުންނެވެ. އާމިނަތު އިސްމާޢީލް އަކީ ގައްދޫ އަލްފާޟިލް އިސްމާޢީލް ވަތަބަނޑޭރި ކަލޭގެފާނު ގެ ދަރިކަނބަލެކެވެ. ކާބޯތަކެތީގެގޮތުން ބަޔަކަށް ދަތިވި މިކަހަލަ ބޭނުންތެރި ވަގުތެއްގައި މިބޭފުޅުން މިދެއްކެވި ހެޔޮފުޅުކަމަކީ ތާރީޚުގައި ފާހަގަކުރަންޖެހޭ ޢިބުރަތްތެރި ކަމެކެވެ. މިވާހަކަތައް މި ލިޔަނީ މިވާހަކަތައް ހަމައެކަނި މީހަކު ބުނީތީއެއް ނޫނެވެ. އެކަން ރަނގަޅަށް ދެނެހުރެގެންނެވެ. ލޮލަށްފެނި ސިކުނޑިއަށް ޤަބޫލުކުރެވިގެންނެވެ.\nޙުސައިން މަނިކުގެ އަނބިކަނބަލުން ދޮން ޢާއިޝާގެ ބައްޕަ ހުތެކުއްދާބެ އަކީ ވަރަށް ކުރިއްސުރެ މާލޭ އަތިރީގޭ ބޭފުޅުންނާއި ގުޅުން ބޮޑު ބޭކަލެކެވެ. ކުރިއްސުރެ އޭނާ ވަރުވާއަށް ލިޔުއްވައިގެން އުޅުއްވި ހުވަދޫ "ގަން" ދިރުވައި އާލާކޮށް ރަނގަޅަށް ބަލަހައްޓަވަމުން ގެންދަވަނިކޮށް އެރަށް އޭނާގެކިބައިން ވަކިކުރައްވައި އެހެން ފަރާތަކަށް ވަރުވާއަށް ލިޔެދެއްވައިފައި ވަނިކޮށް ހުތެކުއްދާބެ އާއި އަލްއަމީރު ޙަސަން ފަރީދު ދީދީ އާއި ސިލޯނުން ބައްދަލުވިއެވެ. އެއީ ޙަސަން ފަރީދު ދީދީ ދިވެހި ދައުލަތް ހިންގެވި ދުވަސްވަރެވެ. ހުތެކުއްދާބެ ފެނިވަޑައިގެން ޙަސަން ފަރީދު އޭނާއަށް ގޮވައިލެއްވީމާ ދެންނެވި އެވެ.\n"މީސްމީހުން ޒަމާނުއްސުރެ ގެންގުޅެ ބަލަހައްޓަމުންދާ ފަޅުރަށްރަށް އެއްވެސް ސަބަބެއްނެތި ޙަސަންދީ މެން ބޭނުންފުޅުހާ ގޮތަކަށް ވަކިކުރައްވާފައި ދެން އެމީސްމީހުންނަށް ގޮވައިލައްވާނެ ކަމެއް ނެތެވެ. ޙަސަންދީ މެންނަށް ފެނިވަޑައިގަންނަވާ ގޮތަކަށް ޙަސަންދީ މެން އުޅުއްވާށެވެ. އަޅުގަނޑުމެން ވެސް އުޅެވެން އޮތް ގޮތަކަށް އުޅެވޭތޯ ބަލާނަމެވެ."\nހުތެކުއްދާބެ އަކީ ޙަސަން ފަރީދު ދީދީ މެންގެ ޢާއިލާގެ ހުރިހާ ބޭފުޅުންނާ ވެސް ވަރަށްގާތް ބޭކަލަކަށްވުމުން ކުޑަކޮށް އޭނާއާއި ސަމާސާފުޅުގެ ދެތިން ބަސްފުޅެއް ވިދާޅުވި ނަމަވެސް ހުތެކުއްދާބެ އޭރުހުރީ ވަރަށްބޮޑަށް ހިތްހަމަނުޖެހިފަ އެވެ. ޙަސަން ފަރީދުގެ ވާހަކަފުޅުން އެނގެނީ "ގަން" ވަކިކުރެއްވިކަމެއް އޭނާއަށް އެނގިވަޑައިގެންފައި ނެތްކަމެވެ. މިދަތުރު ހުތެކުއްދާބެ ސިލޯނުން މާލެ ދުރުވިއިރު އޭނާގެކިބައިން ވަކިކުރެއްވި ފަޅުރަށް "ގަން" އޮތީ އިހެކޭ އެއްގޮތަށް ހުތެކުއްދާބެއަށް ވަރުވާއަށް ލިޔެދެއްވައިފަ އެވެ.\nއަލްފާޟިލް ޙުސައިންމަނިކަށް ގައްދޫގެ ކަތީބުކަން ދެއްވީ ކުރިން އެކަން އޭނާއަށް އެންގެވުމެއްނެތި އެވެ. އޭނާ މާލެ ވަޑައިގަތް ދަތުރުފުޅެއްގައި އަތިރީގެއަށް ވަޑައިގަތުމަށް އެންގެވީމާ ގައްދޫ އިސްމާއީލް ވަތަބަނޑޭރި ކަލޭގެފާނުގެ އަރިހުގައި ވަޑައިގަތްއިރު ފެންޑާގެ ގޮނޑިކޮޅެއްގައި އަލްއަމީރު އަޙުމަދު ދޮށިމޭނާކިލެގެފާނު އިންނެވި އެވެ. ކަލޭގެފާނާއި ޙުސައިން މަނިކު ފެނިވަޑައިގަތުމުން އިށީންނެވުމަށް ވިދާޅުވެ ޙުސައިން މަނިކުގެ ޙާލު އަޙުވާލުގެ ވާހަކަ އެއްސެވި އެވެ. އަދި ވިދާޅުވިއެވެ.\n"ތިޔައީ ގައްދޫގެ ޒުވާން ކަތީބެވެ. އެކަން ކުރެވެންވާނެ އެވެ. ދާޚިލިއްޔާއަށް ދާށެވެ. އެތަނުން ކަތީބުކަމުގެ ލިޔުން (ފަތްކޮޅު) ޙަވާލުކުރާނެ އެވެ."\nއޭރު ޙުސައިން މަނިކަކީ ޢުމުރުން 18 އަހަރު ނުފުރޭ ޒުވާނެކެވެ. އެންމެފަހުން ހިނފުޅުވަޑުވަމުން ޙުސައިން މަނިކަށް ދޮށިމޭނާކިލެގެފާނު ވިދާޅުވީ "ހަމައެކަނި މަތިމަހެއް ހުރެގެންނުވާނެއެވެ. ވެރިއަކަށްވީމާ މަތިމަހެއް ނުހުރޭ ނޫންހެއްޔެވެ. މަތިމަސް ބާލާށެވެ."\nއަލްއަމީރު އިބްރާހީމް ނާޞިރުގެ މަންމާފުޅު އަލްފާޟިލާ ޢާއިޝަތު މޫސާ ދީދީ މާލެ/ފުވައްމުލައް ދަތުރުފުޅެއްގައި އުޅުއްވަނިކޮށް މޫސުމް ގޯސްވެ އޭނާ ދަތުރުފުޅުކުރެއްވި އޮޑިއަށް ދަތުކުރެވޭވަރު ނުވެގެން ގައްދޫ ބޭރުގައި އޮޑި އޮންނަންޖެހުނެވެ. އެދަތުރުފުޅު ޢާއިޝަތު މޫސާ ދީދީ ގައްދޫގައި އިންނެވީ ގައްދޫ ޙުސައިން މަނިކުގެ ގޭގައެވެ. އެފަހަރު ފުރާ ވަޑައިގަތުމުގެކުރިން އޭނާއަށް ޖެހިވަޑައިގަތް ކުއްލި އާލާސްކަންފުޅެއްގެ ފަރުވާގައި އުޅުއްވަނިކޮށް އެރަށުގައި އަވަހާރަވީ އެވެ. އެ އާލާސްކަންފުޅަށް ފަރުވާކުރެއްވީ ރާއްޖޭގެ އެންމެމޮޅު ބޭސްވެރިންގެތެރޭ ހިމެނިވަޑައިގަންނަވާ ގައްދޫ ފޫޅުމާގޭ އަލްފާޟިލް މުޙައްމަދު މަނިކުފާނެވެ. މަޝްހޫރު ނަމުންނަމަ ކުދުރަނިއަގެ ބެއްޔާއެވެ. މިއީ އައްޑޫ މީދޫ ޝައިޚުލް ފަޤީހު އިބްރާހީމް ތަކުރުފާނު (އައިސާބީގެ ދަރު ދޮންބެއްޔާ) އަށް މާފަ (މަންމަގެބައްޕަ) ވިދާޅުވާ ބޭފުޅެކެވެ. ޢާއިޝަތު މޫސާ ދީދީ އާއި މުޙައްމަދު މަނިކުފާނަކީ ޢާއިލީގޮތުން ގުޅިވަޑައިގަންނަވާ ބޭފުޅުން ވެސް މެއެވެ.\n(ހުވަދޫ މާމެންދޫ އިބްރާހީމްކަލޭގެ އާއި، މީދޫ ކަޅިހާރު އަބޫބަކުރު ޚަޠީބުގެ ދޮން ދަނަބޫގެ ދޮން ޙައްވާގެ އިބްރާހިމް ތަކުރުގެ އައިސާ ރަނިއަ އާއި ދެމަފިރިކަނބަލުންގެ މީދޫ ކަޅިހާރު ދޮން ދަނަބޫގެ އާމިނާ ރަނިއަގެ މީދޫ ގަނޑުވަރު ޙުސައިން ތަކުރުފާނުގެ އައްޝައިޚު އަލްޙާފިޡު އިބްރާހީމް ތަކުރުފާނު (އައިސާބީގެދަރު ދޮންބެއްޔާ) ގެ ކަތްދާ މަނިކުފާނުގެ އެއް ބޭފުޅަކީ އައްޝައިޚު މުޙައްމަދު މަނިކުފާނު (ކުދުރަނިއަގެ ބެއްޔާ) އެވެ.\nހުވަދޫ މާމެންދޫ އިބްރާހީމްކަލޭގެ އާއި، މީދޫ ކަޅިހާރު އަބޫބަކުރު ޚަޠީބުގެ ދޮން ދަނަބޫގެ ދޮން ޙައްވާގެ އިބްރާހިމް ތަކުރުގެ އައިސާ ރަނިއަ އާއި ދެމަފިރިކަނބަލުންގެ މުޙައްމަދު ޚަޠީބު މަނިކުގެ، ޙަސަންމަނިކުގެ، ކަޅިހާރު ޢާއިޝާ މަނިކުފާނުގެ، މުލަކު މާދަޑުގޭ ޙުސައިން ދީދީގެ، ދަނޑިމަގު ގަނޑުވަރު މަރިޔަމް ދީދީގެ، މޫސާ ދީދީގެ އެއް ބޭފުޅަކީ ޢާއިޝަތު މޫސާ ދީދީ އެވެ.)\nއަލްފާޟިލާ އަލްމަރުޙޫމާ ޢާއިޝަތު މޫސާ ދީދީ ވަޅުފުޅުލެވުނީ ގައްދޫ ހުކުރު މިސްކިތުގެ އުތުރުފަރާތުގައި ޢިއްޒަތްތެރިންނާއި ވެރިންނާއި މަޖިލީހަށް އެރުވި ބޭފުޅުންނާއި ކަމުވޮށިންނަށް ޚާއްޞަކުރެވިފައިވާ "ބޮޑު މަޖިލިސް" ކިޔާ ބައިގައެވެ. މިބައިގައި ވަޅުފުޅުލެވޭ ބޭފުޅުންނަށް ހަމަޖެހިފައި އޮންނަ އުޞޫލާ އެއްގޮތަށް އެބޭފުޅެއްގެ ފަރާތްޕުޅުން ރައްޔިތުންގެ ކާޑުގެއަށް ފައުނެއް ދައްކަންޖެހެއެވެ. ޢާއިޝަތު މޫސާ ދީދީގެ ޖަނާޒާގެ އެންމެހައިކަމެއް ހަމަޖެއްސެވީ ގައްދޫ ވައިލެޓްވިލާ ޙުސައިން މަނިކެވެ.\nޢާއިޝަތު މޫސާ ދީދީ އަވަހާރަވި އާލާސްކަންފުޅުގައި ދެ ހަފުތާވަރު ހޭދަވިކަމަށް ގައްދޫ ޙުސައިން މަނިކާއި ޙަވާލާދެއްވައި ގައްދޫ ފޫޅޫމާގޭ އަލްފާޟިލް އަޙުމަދު ސަޢީދު ވިދާޅުވިއެވެ. ޢާއިޝަތު މޫސާ ދީދީގެ އާލާސްކަންފުޅުގެ ޚަބަރު ލިބިވަޑައިގަތުމުން ހުވަދޫގައި ތިއްބެވި އޭނާގެތިމާގެ ބައެއް ބޭފުޅުން ވެސް އޭނާގެއަރިހަށް ގައްދޫއަށް ޒިޔާރަތްކުރެއްވި އެވެ. އަދި ޢާއިޝަތު މޫސާ ދީދީގެ ޖަނާޒާގައި ވެސް މިބޭފުޅުން ބައިވެރިވެވަޑައިގަތެވެ. ޢާއިޝަތު މޫސާ ދީދީގެ މިދަތުރުފުޅު އޭނާގެ ތުއްޕުޅުދަރިކަލުން އިބްރާހީމް ނާޞިރު މަންމަ އަރިހުގައި ހުންނެވިއެވެ. މޫސުމުގެގޮތުން އެފަހަރު އޭނާއަށް މާލެ ވަޑައިނުގެންނެވި ދުވަސްކޮޅެއްވަންދެން ގައްދޫގައި ޙުސައިން މަނިކުގެ ގޭގައި ހުންނެވުމަށްފަހު ޙުސައިން މަނިކާ އެކީ އެނބުރި ވަޑައިގަތީ ވެސް މާލެއަށެވެ. އެއީ އޭނާގެ މަންމާފުޅު އެގޮތަށް އެދިވަޑައިގެންފައި އޮތުމުންކަމަށާއި ޙުސައިން މަނިކާއި އެބޭފުޅުންނާއި އޮތް ގުޅުމަކީ ޙުސައިން މަނިކުގެ އަނބިކަނބަލުންގެ ބައްޕަ ހުތެކުއްދާބެ އާއި އަތިރީގެއާއި އޮތް ޒަމާންވީ ގާތްގުޅުންކަމަށް ވެސް ގައްދޫ ފޫޅޫމާގޭ އަލްފާޟިލް އަޙުމަދު ސަޢީދު ވިދާޅުވެއެވެ.\nގައްދޫ ވައިލެޓްވިލާ ޙުސައިން މަނިކަކީ ގދ- އަތޮޅުގެ އެންމެ ގިނަ މީހުންގެ އިޙްތިރާމް މިހާތަނަށް ލިބިވަޑައިގެންނެވި ހަމައެކަނި އަތޮޅުވެރިޔާ ކަމުގައި ދަންނަވާފައި އެވަނީ ގދ. އަތޮޅުގެ ގިނަ އަތޮޅުވެރިންގެ އަރިހުގައި އަޅުގަނޑަށް މަސައްކަތްކުރެވުމުގެ ފުރުޞަތު ލިބިފައިވުމުންނާއި މިނޫނަސް ގދ. އަތޮޅުގެ އަތޮޅުވެރިކަން ކުރެއްވި އެހެން ބޭފުޅުންނާމެދު މީހުންގެ އިޙްތިރާމް އޮންނަ ނޯންނަގޮތެއް އަޅުގަނޑަށް އެނގޭތީ އެވެ. އަޅުގަނޑު ދުށްގޮތުގައި ގައްދޫ ޙުސައިން މަނިކަކީ ކުރު ގޮތަކަށް ބަޔާންކުރަން ދަތި ވަރަށް އާދަޔާއިޚިލާފު ސިޔާސަތެއްގެ ވެރިއެކެވެ. މިއީ އެބޭފުޅަކާއި މެދު އަޅުގަނޑު ދުށް ގޮތެވެ. އަޅުގަނޑަށް ޤަބޫލުކުރެވޭ ގޮތެވެ.\nގައްދޫ ވައިލެޓްވިލާ އަލްފާޟިލް ޙުސައިން މަނިކު އަވަހާރަވީ އަތޮޅުކޮމިޓީގެ އިންތިޚާބުގައި އަތޮޅުކޮމިޓީއަށް ހޮވޭ 1ވަނަ މެމްބަރަށް އަތޮޅުވެރިކަން ދެއްވި ދުވަސްވަރު އޭގެ ފުރަތަމަ ކޮމިޓީގެ އިންތިޚާބުގެ ނަތީޖާއާއި ހަމައިން އަތޮޅުވެރިކަމުން ވަކިވެވަޑައިގެން ހުންނަވަނިކޮށެވެ. އޭނާ އެ އިންތިޚާބަށް ކުރިމަތިނުލައްވަ އެވެ. އޭނާ އަވަހާރަވީ 01 ޖެނުއަރީ 1976 ގެ ފަތިހު 05.45 ގައި ގައްދޫގަ އެވެ.\nމަތިވެރި މާތް ﷲ އެ މަރްޙޫމަށް ސުވަރުގޭގެ ދާއިމީ ރަޙުމަތާއި ނިޢުމަތް ލައްވާށި އެވެ. އާމީން!\n27 ސެޕްޓެމްބަރ 2012މ.\nއަޙުމަދު ސަޢީދު/ ފޫޅުމާގެ، ގައްދޫ\nއަޙުމަދު ނާޞިޙު/ ޢަންބަރީވިލާ، ސ.މީދޫ


Supplementary budget Majleehah fonuvaifi\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު (ކ) އަދި ފިނޭންސް މިނިސްޓަރު އިބްރާހީމް އަމީރު.-- ފޮޓޯ: ރައީސް އޮފީސް\nސަޕްލިމެންޓްރީ ބަޖެޓް މަޖިލީހަށް ފޮނުވައިފި\nފިނޭންސް މިނިސްޓްރީން ރައްޔިތުންގެ މަޖިލީހަށް މިއަދު ސަޕްލިމެންޓްރީ ބަޖެޓް ފޮނުވައިފި އެވެ.\nސަރުކާރުން ސަޕްލިމެންޓްރީ ބަޖެޓެއް ހުށަހަޅަން ނިންމީ، ސަރުކާރުގެ މެނިފެސްޓޯގައި ތަންފީޒު ކުރުމަށް ބޭނުންވާ ޕްރޮގްރާމްތައް ތަންފީޒު ކުރުމަށް ފުރިހަމަ އަށް ފައިސާ ހިމެނުމަށެވެ. އޭގެ އިތުރުން މި އަހަރަށް ފާސްކޮށްފައިވާ ބަޖެޓްގައި ގެއްލުމުގެ ބަދަލުގެ ގޮތުގައި ދޭން ކަނޑައަޅާފައިވާ އަދަށްވުރެ އިތުރަށް އެފަދަ ބަދަލުތައް ދޭން ޖެހުމުން އެކަމަށް، ސަޕްލިމެންޓްރީ ބަޖެޓުގެ ތެރެއިން ފައިސާ ހަމަޖާނެ ކަމަށް ވެއެވެ.\nއެކަމަކު ސަޕްލިމެންޓްރީ ބަޖެޓާއި ގުޅޭ ތަފްސީލެއް ފިނޭންސް މިނިސްޓްރީން އަދި ރަސްމީކޮށް ހާމައެއް ނުކުރެ އެވެ. އެ ތަފްސީލުތައް ހާމަވާނީ، ފިނޭންސް މިނިސްޓަރު މަޖިލީހަށް އެ މައުލޫމާތު ދެއްވާއިރު އެވެ.\nމި އަހަރުގެ ބަޖެޓަކީ ކުރީގެ ރައީސް އަބްދުﷲ ޔާމީނުގެ ސަރުކާރުން ހުށަހަޅައިގެން ނިމިދިޔަ 18 ވަނަ ރައްޔިތުންގެ މަޖިލީހުން ފާސްކޮށްފައިވާ ބަޖެޓެކެވެ. އެހެންކަމުން މިދިޔަ އަހަރުގެ ނޮމެމްބަރު މަހު 17 ވަނަ ދުވަހު ވެރިކަމާ ހަވާލުވެވަޑައިގެންނެވި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ސަރުކާރަށް ބައެއް ކަންކަން ތަންފީޒު ކުރުމުގައި ދަތިތަކެއް ވަނީ ކުރިމަތި ވެފަ އެވެ.\nރިޔާސީ އިންތިހާބު ކާމިޔާބު ކުރި އޭރުގެ އިދިކޮޅު ފަރާތްތަކުން އޭރުވެސް ވަނީ އާ ސަރުކާރު އައުމުގެ ކުރިން ނިމިދާ ސަރުކާރުން ބަޖެޓް ހުށަހެޅުމަކީ، ކުރިއަށް އޮތް ތަނުގައި ކަންކަން ތަންފީޒު ކުރުމަށް ދަތިތަކާ ކުރިމަތިވާނެ ކަމެއް ކަމަށް ބުނެފަ އެވެ. އަދި އަހަރުގެ މެދަކާ ހިސާބުން ސަޕްލިމެންޓްރީ ބަޖެޓެއް ހުށަހެޅުމުގެ ވިސްނުން އޭރު ވެސް ގެންގުޅުނެވެ.\nމި އަހަރަށް މަޖިލީހުން ވަނީ 30.2 ބިލިއަން ރުފިޔާގެ ބަޖެޓެއް ފާސްކޮށްފަ އެވެ. މި ބަޖެޓަކީ ހަތަރު ބިލިއަން ރުފިޔާގެ ޑެފިސިޓް ނުވަތަ ދަރަނި ބަޖެޓެކެވެ.\nބަޖެޓަށް ވުރެ އިތުރަށް ހަރަދުވާނެ ކަމަށް ލަފާ ކުރެވޭތީ ކުރީގެ ރައީސް ޔާމީނުގެ ސަރުކާރުގައި، 2017 ވަނަ އަހަރުގެ ބަޖެޓަށް ހަރަދު އިތުރުކޮށް، 493 މިލިއަން ރުފިޔާގެ ސަޕްލިމެންޓްރީ ބަޖެޓެއް ފާސްކުރި އެވެ.\nބަޖެޓް 2019 ފިނޭންސް ސަޕްލިމެންޓަރީ ބަޖެޓް


(1) އުޑުތަކާއި، ބިމުގައިވާހާ ތަކެއްޗެއް اللَّهއަށް تسبيحކިޔައިފިއެވެ. އަދި އެކަލާނގެއީ، عزيزވަންތަަ، حكيمވަންތަ ރަސްކަލާނގެއެވެ.\n(2) އޭ إيمانވެއްޖެ މީސްތަކުންނޭވެ! ތިޔަބައިމީހުން ނުކުރާ ކަންތަކުގެ ވާހަކަ ތިޔަބައިމީހުން ބުނެއުޅެނީ ކީއްވެގެން ހެއްޔެވެ؟\n(3) ތިޔަބައިމީހުން ނުކުރާ ކަންތަކުގެ ވާހަކަ ބުނުން، اللَّهގެ حضرةގައި ނުރުއްސެވުން ބޮޑުވެގެންވެތެވެ.\n(4) ހަމަކަށަވަރުން، ހަރުދަނާ ބިނާއެއް ފަދައިން ސަފުސަފަށް އެތުރިގެންތިބެ، އެކަލާނގެ މަގުގައި ހަނގުރާމަކުރާ މީހުންދެކެ، اللَّه ލޯބިވެވޮޑިގެންވެތެވެ.\n(5) އަދި موسىގެފާނު އެކަލޭގެފާނުގެ قومގެމީހުންނަށް ވިދާޅުވިހިނދު (ހަނދުމަކުރާށެވެ!) އޭ އަހުރެންގެ قومގެމީހުންނޭވެ! ތިޔަބައިމީހުން އަހުރެންނަށް އުނދަގޫކުރަނީ ކީއްވެގެން ހެއްޔެވެ؟ ހަމަކަށަވަރުން، އަހުރެންނީ ތިޔަބައިމީހުންގެ ގާތަށް اللَّه ފޮނުއްވި رسولއާކަން ތިޔަބައިމީހުން ދެނެތިބި حالގައެވެ. ފަހެ، އެއުރެން (حقން) އެއްކިބާވިހިނދު، اللَّه އެއުރެންގެ ހިތްތައް (ތެދުމަގުން) އެއްކިބާ ކުރެއްވިއެވެ. فاسقވީ މީހުންނަށް اللَّه ތެދުމަގެއް ނުދައްކަވާނެތެވެ.\n(6) އަދި مريمގެފާނުގެ ދަރިކަލުން عيسىގެފާނު ވިދާޅުވިހިނދު (ހަނދުމަކުރާށެވެ!) އޭ إسـرآءيـلގެދަރިންނޭވެ! ހަމަކަށަވަރުން، ތިމަންކަލޭގެފާނީ، ތިޔަބައިމީހުންގެ ގާތަށް اللَّه ފޮނުއްވި رسولއާއެވެ. ތިމަންކަލޭގެފާނުގެ ކުރީގައިވާ توراةގެ حكمތައް ތެދުކުރައްވާ ބޭކަލަކު ކަމުގައެވެ. އަދި ތިމަންކަލޭގެފާނަށްފަހު أحمدއެވެ ނަމަކަށް ކިއުނު رسولއަކު ވަޑައިގަންނަވާނޭކަމުގެ އުފާވެރި خبرދެއްވާ ބޭކަލަކު ކަމުގައެވެ. ފަހެ، އެއުރެންގެ ގާތަށް ފާޅުވެގެންވާ ހެކިތަކާއެކު އެކަލޭގެފާނު ވަޑައިގެންނެވިހިނދު އެއުރެން ބުނޫއެވެ. މިއީ ފާޅުވެގެންވާ ޖާދޫއެކެވެ.\n(7) އެމީހަކަށް إسلام دينއަށް ގޮވައިލައްވާ حال، اللَّهއާމެދު ހަދައިގެން ދޮގުބުނި މީހަކަށްވުރެން އަނިޔާވެރިކަންބޮޑީ ކާކުހެއްޔެވެ؟ އަނިޔާވެރި ބަޔަކަށް اللَّهތެދުމަގެއް ނުދައްކަވަތެވެ.\n(8) އެއުރެން އެދެނީ، اللَّهގެ نورފުޅު (އެބަހީ: إسلام دين) އެއުރެންގެ އަނގަތަކުންފުމެ، ނިއްވައިލުމަށެވެ. އަދި كافرން ނުރުހުނުކަމުގައިވިޔަސް اللَّه، އެކަލާނގެ نورފުޅު ފުރިހަމަކުރައްވާހުށްޓެވެ.\n(9) އެކަލާނގެއީ، ތެދުމަގާއި، حق دينއާއިގެން އެކަލާނގެ رسولއާ ފޮނުއްވި ރަސްކަލާނގެއެވެ. އެއީ އެންމެހާ دينތަކުގެ މައްޗަށް އެ دين މަތިވެރި ކުރެއްވުމަށެވެ. مشركން ނުރުހުނުކަމުގައި ވިޔަސްމެއެވެ.\n(10) އޭ إيمانވެއްޖެ މީސްތަކުންނޭވެ! ވޭންދެނިވި عذابއަކުން ތިޔަބައިމީހުން މިންޖުކޮށްދޭނޭ ވިޔަފާރިއެއް ތިޔަބައިމީހުންނަށް ތިމަންރަސްކަލާނގެ ދައްކަވަން ހެއްޔެވެ؟\n(11) (އެއީ) ތިޔަބައިމީހުން اللَّهއަށާއި، އެކަލާނގެ رسولއާއަށް إيمانވުމެވެ. އަދި ތިޔަބައިމީހުންގެ މުދާތަކުންނާއި، ތިޔަބައިމީހުންގެ نفسތަކުން اللَّهގެ މަގުގައި ތިޔަބައިމީހުން جهادކުރުމެވެ. ތިޔަބައިމީހުން ދަންނަނަމަ، އެގޮތް ތިޔަބައިމީހުންނަށް\n(12) އޭރުން އެކަލާނގެ ތިޔަބައިމީހުންނަށް ތިޔަބައިމީހުންގެ ފާފަތައް ފުއްސަވާނެތެވެ. އަދި އެތާނގެ ދަށުން ފެންކޯރުތައް ހިނގަހިނގާ ހުންނަ ސުވަރުގެތަކަށް އެކަލާނގެ ތިޔަބައިމީހުން ވައްދަވާނެތެވެ. އަދި عدنއެވެ ކިއުނު ސުވަރުގެތަކުގައިވާ ރަނގަޅު ގޮވަތިގެދޮރުގައި ތިޔަބައިމީހުން ވަޒަންވެރި ކުރައްވާނެތެވެ. ބޮޑުވެގެންވާ نصيبލިބުމަކީ އެއީއެވެ.\n(13) އަދި ތިޔަބައިމީހުން އެއަށް ލޯބިވާނޭ އެހެން نعمةއެއް އެކަލާނގެ ދެއްވާނެތެވެ. (އެއީ) اللَّهގެ حضرةން ދެއްވާ نصرއަކާއި، އަދި ގާތްވެގެންވާ فتحއެކެވެ. އަދި ކަލޭގެފާނު مؤمنތަކުންނަށް އުފާވެރިކަމުގެ خبرދެއްވާށެވެ!\n(14) އޭ إيمانވެއްޖެ މީސްތަކުންނޭވެ! ތިޔަބައިމީހުން اللَّهއަށް نصرދޭ ބަޔަކު ކަމުގައިވާށެވެ! مريمގެފާނުގެ ދަރިކަލުން عيسىގެފާނު، حوارىންނަށް ވިދާޅުވި ފަދައިންނެވެ. اللَّهއަށްޓަކައި ތިމަންކަލޭގެފާނަށް نصرދޭނީ ކޮންބަޔެއްހެއްޔެވެ؟


Mee Reyvigen Hingaa Kameh Nama Serious Mahsala Eh - Nihan - Vaguthu\nޚަބަރު , ސިޔާސީ\nމިއީ ރޭވިގެން ހިނގާ ކަމެއްނަމަ ސީރިއަސް މައްސަލައެއް – ނިހާން\n7 މަސް ކުރިން ( ޖޫން 5, 2018 )\nނިހާން އިންޑިއާގެ އެއާޕޯޓްގައި ހިފަހައްޓާ އަނބުރާ ރާއްޖެ ފޮނުވާލި މައްސަލައަކީ ރޭވިގެން ހިނގި ކަމެއްނަމަ އެއީ ވަރަށް ސީރިއަސް މައްސަލައެއް ކަމަށް އޭނާ ވިދާޅުވެއްޖެއެވެ.\nމިހާރު "ހޮޓެލް ޖެން" ގެ ބޭރުގައި ނިހާން ބާއްވަމުން ގެންދަވާ ނޫސްވެރިންގެ ބައްދަލުވުމުގައި ނިހާން ވިދާޅުވީ ބޮޑު ގައުމަކުން ވެސް ކުޑަ ގައުމަކަށް ބްލީ ނުކުރެވޭނެ ކަމަށެވެ. ބޮޑު ގައުމަކުން ކުޑަ ގައުމަކަށް ބްލީ ކުރުމަކީ ގަބޫލު ކުރައްވާނެ ކަމެއް ނޫންކަމަށާއި ރާއްޖެ އަކީ މިނިވަން މުސްތަގިއްލު ގައުމެއް ކަމަށް ނިހާން ވިދާޅުވިއެެވެ.\nނިހާން ވިދާޅުވީ އިންޑިއާ ބުނާ ކޮންމެ ގޮތެއް ރާއްޖެ އިން ހަދަން ޖެހޭނެ ކަމަށް ގަބޫލު ކުރާ ބައެއް މީހުން އިންޑިއާގައި އުޅޭކަމަށެވެ. ނަމަވެސް ނިހާން ވިދާޅުވީ އޭނާ އެއާޕޯޓްގައި ހިފެހެއްޓުމަށް ފަހު އަނބުރާ ގައުމަށް ފޮނުވާލުން އެއީ ދަތިކުރުމުގެ ފިޔަވަޅުތައް އަޅަން ފެށީ ކަމަށް ގަބޫލުނުކުރައްވާ ކަމަށެވެ.\n"މިއީ މާސިންގާ ކުއްޖަކު ކުޑަ ކުއްޖަކަށް ބްލީ ކުރުން ކަހަލަ ކަމެއް. މިއީ އިންޑިއާ އިން ކަމަކާއި ނުރުހިގެން ކުރާކަމެއް ނަމަ އެކަން ވެސް އިންޑިއާ އިން ބުނެލަން ވާނެ." ނިހާން ވިދާޅުވިއެވެ.\nނިހާން ވިދާޅުވީ ދަތިކުރުމުގެ ފިޔަވަޅެއް އަޅާނަމަ އެކަން ކުރިން އަންގަން ވާނެ ކަމަށެވެ.\n"އަޅައިވެސް ނުލާ މިވާހަކަ ނުދައްކާ ހުރުން އެއީ ހައްލެއް ނޫން. މިވާހަކަ ދައްކާ ހައްލެއް ހޯދަން އެބަޖެހޭ." ނިހާން ވިދާޅުވިއެވެ.\nނިހާން ވިދާޅުވީ އެހެން މީހަކަށް މިފަދަ ކަމެއް ދިމާނުވާނެ ގޮތައް ކަންކަން ކުރައްވާނެ ކަމަށެވެ.\nޖޫން 6, 2018 - 00:05\nމިހުރިހާކަމެއްގެ ހައްލަކީ އެމްޑީޕީ އުވާލުން. އެމްޑީޕީ އުވާނުލައިފިނަމަ ތިޔަ ޒާތުގެ ކިތަންމެ ކަމެއް އަދި ފެންނާނެ\nޖޫން 6, 2018 - 00:41\nޕާޓީ އުވާލެވިދާނެ، އެކަމް މިފިކުރެއް މިރާއްޖެއަކުން ނުފޮހޮވޭނޭ\nޖޫން 6, 2018 - 02:20\nޗޭ ފިކުރެއް ނޫން، ވަބާ އެއް. އިންޝާﷲ ތިވަބާ ފުހެލާނަން.\nޖޫން 6, 2018 - 08:32\nލާހިކު ކުލަދާނައެއް ނު މި ފިކުރު ފޮހެލާކަށް\nކެނެރީ ސޮނި މުގާބޭ\nޖޫން 6, 2018 - 22:25\nﷲ އިރާދަކުރެއްވިއްޔާ އެމްޑީޕީ މީހަކު ކިޔާނީ ދުނިޔޭގެ ލަދުން ފިލަން\nޖޫން 6, 2018 - 08:36\nމިހިޔާލެއް މި ގައުމަކުން ނުހޮހެވޭނެ. އަދި މި ޕާޓި އެއްވެސް އުވައެއް ނުލެވޭނެ!!!\nޖޫން 6, 2018 - 00:49\nކޮބަކޮބަ ފެނޭ. މޯދީމެން މޯލްޑިވިއަން އައިޑޮލް އެކަންޔެއް ނޫނޭ ބަލަނީ. މުޅި މޯލްޑިވިސް ޓޮރާންސްލޭޓާރ އަޅައިގެން ބަލޭ....\nދެންވެސް ތިޔަ ލިބުން ފިލާވަޅުން އިބްރަތެއް ހާސިލް ވޭތޯ ބަލާބަލަ\nޖޫން 6, 2018 - 00:55\nމިގައުމުގައި ހުރި އިންޑިއާގެ ސަފީރު ފޮރިން މިނިސްޓްރީއަށް ގެނެސް އިޙްތިޖާޖްގެ މެސެޖެއް އެކަލޭގެ އަށް ދޭން ޖެހޭނެ. އަޅާނުލާ ދޫކޮށްލައިފިއްޔާ ފިސާރި ދުއްޕާން ބޮޑުވާނެ.\nޖޫން 6, 2018 - 01:56\nޖޫން 6, 2018 - 03:54\nޜާއްޖޭގަ ހުއްނަ އިންޑިޔާ އެމްބަސީ ތެރެއައްވަދެ ހަފްތާއެއް ވަންދެން އައްނި ފިލާ އޮތް..އެއީ ވެސް އެމީހުނަށް ވިކިފަ ހުރީމަ..ތި އައްނި އަކީ ހަމަ ސީދާ މިގައުމުގެ ހަލާކު..ބަޔަކު އެއީ މާމޮޅު މީހަކަށް ހަދައިގެން އުޅުނަކަސް އެއީ ފިތުނައިގެ ހުޅުގަނޑެއް އެހުޅުގަނޑު ނިއްވާލަން އެބަޖެހޭ މި ގައުމުގެ ރައްޔިތުން ނިކުމެ..\nޖޫން 6, 2018 - 22:27\nއަންނި އަކީ ދިވެހި އަބޫޖަހުލު\nޖޫން 6, 2018 - 04:13\nބަލަ އެމްޑީޕީ އަކީ ފިކުރެއް... ކޮސް ނުގޮވާ\nޖޫން 6, 2018 - 06:13\nއެއީ އަސްލު ކޮން ފިކުރެއް؟ އެއީ ޝިރުކެެއް\nތިޔަ އެމްޑީޕީ އަކުން މުޅި ޤައުމު ފަސާދަ ކޮށް، ޤައުމުގެ އިޖްތިމާޢީ ފޭރާން ވީދާލަިފި.\nޖޫން 6, 2018 - 06:16\nތިޔަ އެމްޑީޕީ މުޅި ޤައުމު ފަސާދަ ކޮށް، ޤައުމުގެ އިޖްތިމާޢީ ފޭރާން ވީދާލަިފި.\nޖޫން 6, 2018 - 10:31\nކޮން ފިކުރެއް؟ ލާދީނީ؟\nޖޫން 6, 2018 - 07:41\nޒައީމް މައުމޫން ޖަލުގަ ތަޅުވަނީ ރޭވިގެން ނަމަ އެއީ ސީރިއަސް މައްސަލައެއް\nސްޕްރީމް ކޯޓު ފުރާޅުވައްޓާލީ ރޭވިގެންނަމަ އެއީ ސީރިއަސް މައްސަލައެއް\nއުއްތަމަ ފަނޑިޔާރާއި އަލީ ހަމީދު ކުޑަގޮޅީގައި ގަނަތަޅުވަނީ ރޭވިގެންނަމަ އެއީ ސީރިއަސް\nހަކުރު ބޯޓު ފަރަށް އެރީ ރޭވިގެންނަމަ އެއީ ސީރިއަސް މައްސަލައެއް\nރިޟުވާން ގެއްލުވާލީ ރޭވިގެން ނަމަ އެއީ ސީރިއަސް މައްސަލައެއް\nއަދީބު ޖަލުގަ މަރާލަން އުޅުން ރޭވިގެންނަމަ އެއީ ސީރިއަސް މައްސަލައެއް\nޢިންތިޚާބު އޮޅުވާލަން އުޅުން މަސައްކަތްކުރުން ގަސްތުގަެިނަމަ އެއީ ވަރަށް ސީރިއަސް މައްސަލައެއް\nއެސް.ޓީ.އޯގެ ކަދުރާއި ހަނޑުލާއި ފުށް ސަދަޤާތުން ބެހުން ރޭވިގެން ނަމަ އެއީ ސީރިއަސް މައްސަލައެއް\nޖޫން 6, 2018 - 22:31\nކެނެރީ މުގާބޭ ރޯދަނުހިފާ ވެރިކަން ހޯދަން އުޅޭއިރު އޭނަގެ އައުވާނުންނަށް ދިވެހި މުސްލިމު ދެމަފިރިންނަށް ލިބިފަތިބި ދަރީން އެ ޔަހޫދީ ކެނެރީ ޝެރޯނަށް މަރު ދޭ ދިނުމަކީ މައްސަލައެއް... ހުރިހާ ސުންޕާ ކަމެއްގެ އަސްލު... ދިވެހި ކެނެރީ ފިރުއައުނު\nޖޫން 6, 2018 - 07:51\nޢިންޑިޔާގެ މީހުންނަށް ވިސާ ނުދީ އެއްވެސް އެއްޗެއް ނުބުނެ ދިވެހި އިމިގްރޭޝަނުން އުޅޭތާ ކިހާ ދުވަހެއް ވެއްޖެ ތޯ؟؟\nޖޫން 6, 2018 - 09:24\nޕާޓީ އުވާލެވިދާނެ، އެކަމް މިފިކުރެއް މިރާއްޖެއަކުން ނުފޮހޮވޭނޭ ފޮހެލެވޭނެ ފޮހެލެވޭނެ ފޮހެލާނަން އިންޝާﷲ\nޖޫން 6, 2018 - 22:36\nއެމްޑީޕީ ފިކުރަކީ ލާދީނީ ފިކުރެއް... ﷲ ވެޑިގެންވަނީ އެކަލާންގެ އެންގެވި ގޮތަށް އުޅޭ އަޅުންނާއިއެކު... ޤައްދާރުން ނަށް ހެޔޮމަގު ދައްކަވާށި... ދެކޮޅުހަދާ ބޮޑާވެގެންފިނަމަ ފިކުރު ނެތިކުރައްވާށި... އާމީން\nޖޫން 6, 2018 - 09:26\nބަލަ އެމްޑީޕީ އަކީ ވަގުފިކުރެއް... ކޮސް ނުގޮވާ ހަމައުވާލަންވީ\nމަޑުއްވަރީން ގެއްލުނު މީހާ ފެނިއްޖެ\nގާސިމް އިބްރާހިމް، ޕީޕީއެމް ކޯލިޝަންގެ މަޖިލިސް މެންބަރުންނާއި ބައްދަލުކޮށްފި\nހުޅުމާލޭގައި އެކްސިޑެންޓެއް ހިނގާ ބަޔަކަށް އަނިޔާވެއްޖެ\nއަމާޒަކީ ޒަމާނީ ވާސީލަތްތަކުގެ އެހީގައި ސިއްހީ ދާއިރާ ކުރިއެރުވުން - މިނިސްޓަރ\nކައިލީ އަނެއްކާވެސް ބަނޑު ބޮޑު ވެއްޖެ ކަމަށް އަޑު ފެތުރެނީ\nނިހާން އީސީ އަށް: ހުރިހާ ޕާޓީތަކެއް އުވާލާ!\n17 ގަޑިއިރު ކުރިން 11\nޝެއިޚް އިމްރާނަށް މިނިސްޓަރުކަން ލިބުނުފަހުން އިސްލާމް ދީނަށް ފުރައްސާރަ ކުރުން މެކުހަށް ޖަހައިފި - ނިހާން\n2 ދުވަސް ކުރިން 14\nބިދޭސީންނަށް ވެސް އެއްއަގެއްގައި ޓިކެޓްގެ އަގު ހެޔޮ ކުރަންވާނެ – ނިހާން\n3 ހަފްތާ ކުރިން 11\nނިހާން އިލްޔާސް އަށް: ބަހާއި އަމަލު އިސްލާހުކޮށް ތައުބާވުން މާ ރަނގަޅުވާނެ\n1 މަސް ކުރިން 6


ގާޑިއޯލާގެ ތައުރީފު ވަލްވާޑޭ އަށް | Jazeera\tގާޑިއޯލާގެ ތައުރީފު ވަލްވާޑޭ އަށް - Jazeera\nގާޑިއޯލާގެ ތައުރީފު ވަލްވާޑޭ އަށް\nމުޙައްމަދު ޤާސިމް June 5, 2019 98 views0\nބާސެލޯނާގެ ކޯޗުކަމުގައި އާނެސްޓޯ ވަލްވާޑޭ ދެމިހުރުމުން އެކަމާއި އުފާކުރާކަމަށާއި އެ ކްލަބުގައި ހުރެ އޭނާ ކުރަމުންދާ މަސައްކަތަށް ތައުރީފްކޮށް މިހާރު މެންޗެސްޓާ ސިޓީ އަށް އިރުޝާދުދެމުން އަންނަ ޕެޕް ގާޑިއޯލާ ވާހަކަދައްކައިފިއެވެ.\nވަލްވާޑޭގެ މުސްތަގްބަލާއިމެދު ސުވާލު އުފެދިފައިވަނީ ސްޕެނިޝް ކޮޕާ ޑެލް ރޭ ފައިނަލްގައި ވެލެންސިއާ އަތުން ހިތްދަތިގޮތަކަށް ބަލިވެ މި ސީޒަނުގައި އެންމެ ތައްޓަކާއިއެކު ނިންމާލުމުންނެވެ.\nމީގެއިތުރުން، ޔުއެފާ ޗެމްޕިއަންސް ލީގުގެ ސެމީ ފައިނަލްގެ ދެވަނަ ލެގުގައި ލިވަޕޫލް އަތުން ލަދުވެތިގޮތަކަށް ބަލިވެ މުބާރާތުން ކަޓައިގެންދިއުމުންވެސް ގިނަ ބައެއްގެ ފާޑުކިއުންތައް ވަލްވާޑޭ އަށް ވަނީ އަމާޒުވެފައެވެ. ނަމަވެސް، މިހުރިހާ ކަމެއް މިހެން ހިނގައިގެންދިޔަނަމަވެސް، އެ ޓީމުގެ ރައީސް ޖޮސެޕް މާރިއާ ބާޓޮމެއު ވަނީ ވަލްވާޑޭ އަދިވެސް މަގާމުގައި ބަހައްޓަން ބޭނުންވާކަމަށް ބުނެފައެވެ.\n"އަހަރެމެންގެ ދެމީހުންގެ ދެމެދުގައި ކިތަންމެ ގާތް އެކުވެރިކަމުގެ ގުޅުން އޮތް ނަމަވެސް ބުނެލަން އޮތީ ވަލްވާޑޭ އަކީ މޮޅު ކޯޗެކޭ." މަންރޭސާއާ ދެކޮޅަށް ރެއާލް މެޑްރިޑްގެ ބާސްކެޓްބޯޅަ ޓީމް ކުޅުނު މެޗު ބެލުމަށްފަހު މީޑިއާ އަށް ދިން އިންޓަވިއުގައި ގާޑިއޯލާ ބުންޏެވެ.\n"ޗެމްޕިއަންސް ލީގުން ކަޓައިގެންދިޔަނަމަވެސް، އޭނާ މިވަނީ ވަރަށް ރަނގަޅު ނަތީޖާތައް ނެރެދީފައި. އަހަރެމެންގެ އެންމެންނަށްވެސް މިފަހަރު ޗެމްޕިއަންސް ލީގުގައި ކުރިމަތިލާންޖެހުނީ ނާކާމިޔާބީއާ."\nބާސެލޯނާ އަށް ވަލްވާޑޭގެ ސްޓައިލް ކަމުގޮސްފައިވާކަމަށާއި ޖެހިޖެހިގެން ދެވަނަ ފަހަރަށް ލީގު ހޯދުމާއި ގުޅިގެން އެ ޓީމުގައި އޭނާ ބަހައްޓަން ބޭނުންވާނެކަމަށްވެސް ގާޑިއޯލާ ވަނީ ބުނެފައެވެ.\n"އޭނާއާއެކު ބާސެލޯނާ އިން މިވަނީ ވިދިވިދިގެން ދެވަނަ ސީޒަނުގައި ލީގު ނަގާފައި. އަނެއްކޮޅުން އެ ޓީމު ދައްކަމުން އަންނަ ކުޅުމަށް ތައުރީފު ހައްޤު. އަހަރެން ވަރަށް އުފާވޭ ބާސެލޯނާގައި އޭނާ މަޑުކުރުމުން."\n"ޝައްކެއްނެތްގޮތުގައި ލިވަޕޫލްގެ އިތުރުން ބާސެލޯނާ އަކީ ވެސް ދުނިޔޭގެ އެންމެ ވަރުގަދަ ޓީމުތަކުގެ ތެރޭގައި ގުނާލެވޭ ޓީމުތައް. ޔޫރަޕްގެ ޗެމްޕިއަންކަން ހޯދުމުން ލިވަޕޫލްގެ ވަރަގަދަކަން އަހަރެމެންނަށް ފެނިގެންގޮސްފި."\n"އެއް ފެންވަރެއްގެ ދެ ޓީމު ދެމެދުގައި ކުޅޭ މެޗެއްގައި އަނެއް ޓިމުގެ ފަރާތުން ހެދޭ ގޯހަކުން ނަތީޖާ ކޮންމެ ގޮތަކަށްވެސް ނިކުމެދާނެ."\nގާޑިއޯލާގެ ސިޓީން ޕްރިމިއާ ލީގުގައި ލިވަޕޫލް ފަހަތަށް ޖައްސާލުމަށްފަހު އެންމެ ޕޮއިންޓެއްގެ ތަފާތުން ލީގު ތަށި އުފުލާލިނަމަވެސް، ޔޫރަޕްގައި ސިޓީ އަށް ކުރިމަތިވީ ނާކާމިޔާބީއާއެވެ. އެއާހިލާފަށް ލިވަޕޫލުން މިވަނީ 14 އަހަރުގެ މެދުކެނޑުމަކަށްފަހު އެނބުރި ޔޫރަޕްގެ ރަސްކަމަށް އައިސްފައެވެ.


Match Preview: Brazil - Switzerland - Vaguthu\nމެޗު ޕްރިވިއު: ބްރެޒިލް - ސްވިޓްޒަލޭންޑް\nބްރެޒިލް އަކީ ވޯލްޑް ކަޕްގެ އެންމެ ކާމިޔާބު ޤައުމެވެ. އަމިއްލަ ޤައުމުގައި 2014 ވަނަ އަހަރު ކުޅުނު ވޯލްޑް ކަޕްގެ ސެމީ ފައިނަލްގައި ޖަރުމަން އަތުން ތަފާތު ބޮޑުކޮށް ބަލިވި ނަތީޖާ ހަނދާން ނައްތާލުމަށް ފަހު، ބްރެޒިލް އިން މި ފަހަރު ނުކުންނަނީ ހަ ވަނަ ފަހަރަށް މުބާރާތް ކާމިޔާބުކުރުމުގެ އަޒުމުގަ އެވެ.\nއެންމެ ފަހުން އޮތް ވޯލްޑް ކަޕަށް ފަހު، ބްރެޒިލްގެ ޓީީމަށް ވަނީ ބޮޑެތި ބަދަލުތަކެއް އައިސްފަ އެވެ. އެ އަހަރުގެ ވޯލްޑް ކަޕްގައި އޮތް ސްކޮޑުގައި ތިބި ކުޅުންތެރިންގެ ތެރެއިން، މި އަހަރުގެ ސްކޮޑްގައި ހިމެނެނީ އެންމެ ހަ ކުޅުންތެރިންނެވެ. ކޯޗު ޓީޓޭގެ އިރުޝާދުގެ ދަށުން ބްރެޒިލްގެ ނަތީޖާތައް ވަނީ ރަނގަޅުވެފަ އެެވެ. މި ފަހަރުގެ ވޯލްޑް ކަޕަށް ބްރެޒިލް ކޮލިފައިވީ ބާކީ ހަތަރު މެޗު އޮއްވަ އެވެ.\nއަނިޔާ އަށް ފަހުން އަލުން ކުޅެން ނުކުމެފައިވާ ބްރެޒިލްގެ ކެޕްޓަން ނޭމާ މިހާރު ހުރީ މުޅިން ފިޓުވެފަ އެވެ. މިރޭގެ ސްވިޓްޒަލޭންޑާ ދެކޮޅަށް ބްރެޒިލްގެ ފުރަތަމަ 11ގައި ނޭމާ ކުޅޭނެ ކަމަށް ބެލެވެ އެވެ.\nބްރެޒިލްއާ ދެކޮޅަށް ނުކުންނައިރު، ސްވިޓްޒަލޭންޑް ވެސް އޮތީ ރަނގަޅު ފޯމެއްގަ އެވެ. އެންމެ ފަހުން ކުޅުނު 22 މެޗުގެ ތެރެއިން، ސްވިޓްޒަލޭންޑް ބަލިވެފައިވަނީ އެންމެ މެޗަކުންނެވެ.\nބްރެޒިލް އާއި ސްވިޓްޒަލޭންޑް ވޯލްޑް ކަޕެއްގައި މިހާތަނަށް ބައްދަލުކޮށްފައިވަނީ އެންމެ ފަހަރަކު އެވެ. ނަވާރަ ސަތޭކަ ފަންސާސް ވަނަ އަހަރުގެ ވޯލްޑް ކަޕްގައި މި ދެ ޤައުމު ބައްދަލުކުރި މެޗު ނިމުނީ 2-2 އިން އެއްވަރުވެގެނެވެ. ބްރެޒިލް އާއި ސްވިޓްޒަލޭންޑް ޖުމްލަ 8 ފަހަރު ބައްދަލުކޮށްފައިވާއިރު، ބްރެޒިލް މޮޅުވީ ތިން މެޗުންނެވެ. ސްވިޓްޒަލޭންޑް ވަނީ ދެ މެޗުން މޮޅުވެފަ އެވެ.\nވޯލްޑް ކަޕްގެ ގުރޫޕް ސްޓޭޖުގައި ބްރެޒިލް އެންމެ ފަހުން ކުޅުނު 12 މެޗުން ބައްޔެއް ނުވޭ. މީގެ ތެރެއިން 10 މެޗު ވަނީ ކާމިޔާބުކޮށްފަ.\nވޯލްޑް ކަޕްގައި ބްރެޒިލް އެންމެ ފަހުން ކުޅުނު އޯޕެނިން 18 މެޗުގެ ތެރެއިން 16 މެޗު ވަނީ ކާމިޔާބުކޮށްފަ.\nބްރެޒިލް އިން އެންމެ ފަހުގެ ވޯލްޑް ކަޕްގައި ޖެހި 11 ލަނޑުގެ ތެރެއިން، ފަސް ލަނޑުގައި ނޭމާގެ ދައުރެއްވޭ.\nއެންމެ ފަހުން ސްވިޓްޒަލޭންޑް ވާދަކުރި ހަތަރު ވޯލްޑް ކަޕްގައި ވެސް ކުޅުނު އޯޕަނިން މެޗުތަކުން އެ ޓީމު ބައްޔެއްނުވޭ.\nމިއީ ސްވިޓްޒަލޭންޑް ވޯލްޑް ކަޕަށް ކޮލިފައިވި 11 ވަނަ ފަހަރު\nވޯލްޑް ކަޕްގެ ގުރޫޕް ސްޓޭޖުގެ އެއްވަނަ މަގާމު ސްވިޓްޒަލޭންޑަށް މިހާތަަނަށް ލިބުނީ އެންމެ ފަހަރަކު.\nބްރެޒިލް އަކީ މިހާތަނަށް ބޭއްވި ހުރިހާ ވޯލްޑް ކަޕެއްގައި ވެސް ވާދަކުރި ހަމައެކަނި ޤައުމެވެ.


SunOnline: Ran medal aaekee Saaid maadhamaa Male annanee\nމުހައްމަދު އައުޒަމް 09 Dec 2019, 20:32\nނޭޕާލުގައި ކުރިއަށް ދިޔަ 13 ވަނަ ސައުތު އޭޝިއަން ގޭމްސްގެ 100 މީޓަރު ދުވުމުން ރަން މެޑަލް ހާސިލުކުރި ރާއްޖޭގެ އެންމެ ބާރު ދުވުންތެރިޔާ ހަސަން ސާއިދު އަދި އިތުރު މެޑަލިސްޓުން މާދަމާ ހެނދުނު މާލެ އަންނާތީ، އެ އެތުލީޓުންނަށް ހޫނު މަރުހަބާއެއް ކިޔުމަށް ނިންމައިފިއެވެ.\nޔޫތު މިނިސްޓްރީން މިއަދު ކުރި އިއުލާންއެއްގައި ބުނީ ސާއިދާއި އަދި އެހެން މެޑަލިސްޓުންނަށް މަރުހަބާ ދެންނެވުމަށްޓަކައި މާދަމާ ހެނދުނު 9:45 އަށް ރަސްމީ ފާލަމުގައި ހާއްސަ ރަސްމިއްޔާތެއް ބޭއްވުމަށް ހަމަޖެހިފައިވާ ކަމަށެވެ.\n"10 ޑިސެމްބަރ 2019 ވަނަ ދުވަހު ކުޅުންތެރިން މާލެ އައުމަށް ހަމަޖެހިފައިވަނީ ކަނޑުމަގުން ކަމަށްވެފައި ކުޅުންތެރިން މާލެއަށް ފައިބާގޮތަށް ހަމަޖެހިފައިވަނީ ޢިއްޒުއްދީން (1 ނަންބަރު) ފާލަމުންނެވެ." ޔޫތު މިނިސްޓްރީގެ އިއުލާނުގައި ވެއެވެ.\nސާއިދުއާއި އެހެން މެޑަލިސްޓުން މަރުހަބާ ދެންނެވުމަށް ވީހާވެސް ގިނަ މީހުން ރަސްމީ ފާލަން ސަރަހައްދަށް ދިއުމަށް މިނިސްޓްރީން އިލްތިމާސްކުރިއެވެ.\nނޭޕާލްގެ ވެރިރަށް ކަތަމަންޑޫގެ ދަސަރަތު ސްޓޭޑިއަމުގައި ކުރިއަށް ދިޔަ 100 މީޓަރު ދުވުމުން ސާއިދު އެއްވަނަ ހޯދީ 10.49 ސިކުންތުން ރޭސް ނިންމައިގެންނެވެ. މިއީ މިފަހަރުގެ ގޭމްސްގައި ރާއްޖެއަށް ލިބުނު ފުރަތަމަ ރަން މެޑައްޔެވެ.\nސައުތު އޭޝިއަން ގޭމްސްގެ 200 މީޓަރު ދުވުމުން ސާއިދު ވަނީ ރިހިމެޑަލްވެސް ހާސިލްކޮށްފައެވެ. ދުއިސައްތް މީޓަރު ދުވުމުން ސާއިދު ލޯ މެޑަލް ހޯދީ 21.22 އިން ރޭސް ނިންމައިގެންނެވެ.\nސާއިދުގެ ކާމިޔާބީއާ ގުޅިގެން ސަރުކާރުގެ އިސް ފަރާތްތަކާއި އަދި ކުންފުނިތަކުންވެސް ވަނީ އޭނާއަށް މަރުހަބާ ކިޔައިފައެވެ. އޭގެ ތެރޭގައި ރައީސް އިބްރާހިމް މުހައްމަދު ސޯލިހްއާއި މަޖިލީހުގެ ރައީސް މުހައްމަދު ނަޝީދުވެސް ހިމެނިލައްވައެވެ.


vnews - Dhangethi aai Kurendhoo in vmedia farivalhu hadhiyaa kohfi\nދަނގެއްޗާއި ކުރެންދޫން ވީމިޑިއާއަށް ފަރިވަޅު ހަދިޔާކޮށްފި\n24 މާޗް 2018\nޅ. ކުރެންދޫ އެމްޑީޕީ ގޮފިން ހަދިޔާކުރި ފަރިވަޅު -- ޔޫސުފް ސޮފްވާން (ސޮއްޕެ)\nޅ. ކުރެންދޫ އާއި، އދ. ދަނގެތީން ވީމިޑިއާއަށް ފަރިވަޅު ހަދިޔާކޮށް، ވީމީޑިއާގެ ހަނގާ ފަންޑަށް ފައިސާގެ އެހީ ފޯރުކޮށްދީފި އެވެ.\nވީމިޑިއާއަށް ފަރިވަޅު ހަދިޔާކުރުމަށް ކުރެންދޫގެ އެމްޑީޕީގެ ގޮފީގެ ބޭފުޅުން މާލެއައީ ދިގު ދަތުރެއް ކުރުމަށްފަހު މިއަދުގެ ފަތިހުގެ ވަގުތެއްގަ އެވެ. އަދި ފަރިވަޅު ވީމީޑީއާއަށް ގެނެސްފައިވަނީ މިއަދު ހެނދުނު 10:00 ޖެހިއިރު އެވެ.\nއާއްމުކޮށް ފަރިވަޅުތަކުގައި ދިވެހިން ބޭނުންކުރާ ތަފާތު ތިން ވައްތަރެއްގެ ބޮނޑިބަތާއި މަހާއި އެކު ކުރެންދޫން ގެނައި ފަރިވަޅާއި އެކު ކުޅި ކާޖާވެސް ހަދިޔާކުރި އެވެ.\nފަރިވަޅު ޓީމަށް ވީމީޑިއާގެ ފަރާތުން އެންމެ ފުރަތަމަ ބައްދަލު ކުރައްވައި މަރުހަބާއި ޝުކުރު ދެންނެވީ ވީމީޑިއާގެ ހެޑް އޮފް ނިއުސް އެންޑް ކަރަންޓް އެފެއާޒް އިމާދު ލަތީފާއި ވީމީޑިއާގެ މުވައްޒަފުންނެވެ.\nމި ފަރިވަޅާ ގުޅޭގޮތުން ކުރެންދޫ ކައުންސިލްގެ މެންބަރު ފަރަހަނާޒު މުހައްމަދު ވިދާޅުވީ ވީމިޑިއާއަށް އެބޭފުޅުން ފަރިވަޅެއް ހަދިޔާކުރީ ގާނޫނުއަސާސީގެ 27 ވަނަ މާއްދާގައި ކަށަވަރުކޮށްދީފައިވާ ހިޔާލުފާޅުކުރުމުގެ މިނިވަންކަމުގެ ހައްގުގެ ބޭނުން ހިފުމަށް ހިތްވަރު ދިނުމަށް ކަމަށެވެ. އަދި އެ މިނިވަންކަމުގެ ބޭނުންހިފަން ދަސްކޮށްދީ، އެކަމުގައި ރައްޔިތުން ބާރުވެރިކުރުވުމަށް ނޫސްވެރިން ކުރަމުންދާ ބުރަ މަސައްކަތުގެ އަގުވަޒަން ކުރުމަކީ ވެސް މިފަދަ ފަރިވަޅެއް ހަދިޔާކުރި ސަބަބު ކަމަށްވެސް ވިދާޅުވި އެވެ.\nމިފަރިވަޅު ވީމީޑިއާގެ މުވައްޒަފުންނާއި މެނޭޖުމެންޓުން ބަލައިގަނެ ކުރެންދޫ ރައްޔިތުންނަށް ވަނީ ޝުކުރު އަދާކޮށްފަ އެވެ.\nވީމީޑިއާގެ ހެޑްއޮފް ނިއުސް އެންޑް ކަރަންޓް އެފެއާޒް އިމާދު ލަތީފު ވިދާޅުވީ ރާއްޖޭގެ އެކި ރަށްތަކުގެ ރައްޔިތުން ވީމިޑިއާއަށް ހަދިޔާކުރަމުންދާ ފަރިވަޅުތަކުގެ ސަބަބުން ވީމީޑިއާއަށް އިތުރު ހިތްވަރެއް ލިބިގެންދާ ކަމަށެވެ. އަދި މިފަރިވަޅަކީ ރަމްޒީ ހިތްވަރެއް ކަމުގައި ބަލައިގަންނަ ކަމަށާއި، ގިނަ ގޮންޖެހުންތަކާއި އެކުވެސް ޚަބަރާއި މައުލޫމާތު ފޯރުކޮށްދީ، ރައްޔިތުންނަށް ތެދު ހަގީގަތް ހާމަކޮށްދިނުމަށް ކުރަމުންދާ މަސައްކަތުގައި ކުރިއަށްދާންޖެހޭކަން ދިވެހި ރައްޔިތުން ބުނަމުންދާކަން ހާމަވެގެންދާ ކަމަށެވެ.\nއދ. ދަނގެތީގެ ގުޅިފައިވާ ޕާޓީތަކުން ހަދިޔާކުރި ފަރިވަޅު -- ޔޫސުފް ސޮފްވާން (ސޮއްޕެ)\nކުރެންދޫން މިއަދު ހަދިޔާކުރި ފަރިވަޅުގެ އިތުރަށް އދ. ދަނގެތީގައި ހަރަކާތްތެރިވާ ގުޅިފައިވާ ޕާޓީ ތަކަށް ތާއީދުކުރާ ފަރާތްތަކުން ވެސް މިއަދު ވަނީ ވީމީޑިއާއަށް ފަރިވަޅެއް ހަދިޔާކޮށްފަ އެވެ.\nޖޭޕީގެ މެންބަރު އަބްދުލް ހަމީދު އަބުދުއްސަމަދު ވިދާޅުުވީ މިފަރިވަޅަކީ ދަނގެތީގެ ގުޅިފައިވާ ޕާޓީތަކުގެ ފަރާތުން ވީމީޑިއާ އާއި ރާއްޖެޓީވީއަށް ހަދިޔާކުރާ ފަރިވަޅުތަކެއް ކަމަށެވެ. ހަމީދު ވިދާޅުުވީ އދ. އަތޮޅަކީ ގުޅިފައިވާ ޕާޓީތަކުގެ ތާއީދު ބޮޑު އަތޮޅެއް ކަމަށާއި، ދުވަހުން ދުވަހަށް ތާއީދު އިތުރުވަމުންދާ ކަމަށެވެ.\nކުރެންދޫ އާއި ދަނގެތީން ވީމީޑިއާ އަށް ފަރިވަޅު ހަދިޔާކޮށްފައިވާއިރު، ރާއްޖޭގެ އެކި ރަށްތަކުން ދިވެހި ރައްޔިތުން ދަނީ ވީމީޑިއާ އަދި ރާއްޖެޓީވީއަށް ފަރިވަޅު ހަދިޔާކުރަމުންނެވެ. އެގޮތުން އއ. ރަސްދޫގެ ރައްޔިތުންގެ ފަރާތުންނާއި، ދ. މީދޫ މަސްވެރިންގެ ފަރާތުންނާއި، ފ. މަގޫދޫ ބައެއް މީހުންގެ ފަރާތުންނާއި ތ. ކިނބިދޫ ރައްޔިތުންގެ ފަރާތުން ވެސް ވަނީ ވީމީޑިއާއަށް ފަރިވަޅު ހަދިޔާކޮށްފަ އެވެ.\nފަރިވަޅު ހަދިޔާކުރުމުގެ އިތުރަށް ބައެއް ރައްރަށުން ދަނީ ވީމީޑިއާގެ ހަނގާ ފަންޑް ފޮއްޓަށް ފައިސާގެ އެހީ ފޯރުކޮށްދެމުންނެވެ.\nމޯލްޑިވްސް ބްރޯޑްކާސްޓިން ކޮމިޝަނުން ވީމީޑިއާގެ ވީޓީވީ އާއި ވީއެފްއެމް ހަތަރު ލައްކަ ރުފިޔާއިން ޖޫރިމަނާކޮށް، މިމަސް ނިމުމުގެ ކުރިން އެފައިސާ ދެއްކުމަށް ވަނީ އަންގާފަ އެވެ.


Yaamin Ekani verivehjje, Bodu Falhi Ikuthiyaaru Kurey: MP Anara Naeem - vNews.mv\nޔާމީން އެކަނިވެއްޖެ، ބޮޑުފަޅި އިޚްތިޔާރުކުރޭ: އަނާރާ ނައީމް\nއަހުމަދު ހަމީދު އާދަމް 07 September 2018, 02:33\nރައީސް ޔާމީން ސިޔާސީގޮތުން އެކަނިވެރިވެއްޖެކަމަށާ އިއްތިހާދުގެ ބޮޑު ފަޅިއާއި ހުރިހާ ރައްޔިތުންވެސް ގުޅުމަށް މަކުނުދޫ ދާއިރާގެ މެންބަރު އަނާރާ ނައީމް ގޮވާލައްވައިފިއެވެ.\nއިއްތިހާދުން ހއ ދިއްދޫގައި ބޭއްވި ޖަލްސާގައި ވާހަކަދައްކަވަމުން އަނާރާ ނައީމް ވިދާޅުވީ އިންތިޚާބުގައި ވޯޓްލައިގެން ރަނގަޅު ވެރިއަކު ގައުމުގެ އިސްވެރިއަކަށް އިޚްތިޔާރުކުރުމަކީ ވަރަށް މުހިންމު ޒިންމާއެއްކަމަށެވެ.\nއިސްލާމީ ގައުމަކަށް ވެރިއަކު އިންތިޚާބުކުރުމަށް ވޯޓް ނަގާއިރު، ރައްޔިތުން ވިސްނަންޖެހޭ ވަރަށް މުހިންމު ކަންތައްތަކެއްވާކަން ފާހަގަކުރައްވާ ދީނީ އިލްމުވެރިޔާ އަނާރާ ނައީމް ވިދާޅުވީ ވެރިއަކަށް އިންތިޚާބުކުރާ ބޭފުޅަކީ މުޖްތަމައު އިސްލާހުކުރުމަށް މަސައްކަތްކުރާ ބޭފުޅެއްތޯ ބަލަންޖެހޭކަމަށާ އެއީ ވެރިމީހާއަކީ އިސްލާހަށް ލޯބިކުރާ ބޭފުޅަކަށްވާންޖެހޭނެކަމަށެވެ.\nއަދި ވެރިމީހާއަކީ ރައްޔިތުން ދެކެ ވަރަށް ލޯބިވާ އޯގާތެރި ބޭފުޅަކަށްވާންޖެހޭކަމަށާ ވަރަށް އަދުލްވެރި، ރައްޔިތުންނާއިމެދު ހަމަހަމަކޮށް ކަންކަން ކުރާ ބޭފުޅަކަށްވާންޖެހޭކަމަށްވެސް އެކަމަނާ ވިދާޅުވިއެވެ. މިސިފަތައް ހުރި ބޭފުޅަކީ އިބްރާހިމް މުހައްމަދު ސާލިހްކަން ފާހަގަކުރައްވާ އަނާރާ ވަނީ އިބޫއަށް ވޯޓްދެއްވުމަށް ގޮވާލައްވާފައެވެ.\nއިބްރާހިމް މުހައްމަދު ސާލިހާއި ވާދަކުރަން ހުންނެވި ކެންޑިޑޭޓްގެ ކިބައިން މިއިން އެއްވެސް ސިފައެއް ނުފެންނަކަން ފާހަގަކުރައްވާ އަނާރާ ވިދާޅުވީ އަބަދުވެސް ޝަކުވާ އިވެނީ ނުހައްގުން އަނިޔާދެމުންދިއުމާއި، ރައްޔިތުންގެ ހައްގުތަކަށް އަރައިގަނެ، ރައްޔިތުންގެ މެދުގައި ހަމަހަމަކަން ނުގެންގުޅުމުގެ ޝަކުވާކަމަށެވެ.\nރައީސެއްގެ ކިބާގައި ހުންނަންޖެހޭ އެންމެ މުހިންމު ސިފައަކީ މާތްﷲގެ އެންގެވުމުންތަކުގެ އަޑުއައްސަވާ ރައްޔިތުންގެ އަޑުއެހުންކަމަށް ވިދާޅުވެ އިބްރާހިމް މުހައްމަދު ސާލިހަކީ އެފަދަ ބޭފުޅެއްކަމަށް އަނާރާ ވިދާޅުވިއެވެ.\n"އެހެންކަމުން މިއަދު މުޅި ރާއްޖޭގައިވެސް އެންމެ ގިނަ ރައްޔިތުން ތާއީދުކުރާ ކެންޑިޑޭޓަކީ އިބްރާހިމް މުހައްމަދު ސާލިހު." އަނާރާ ވިދާޅުވިއެވެ.\nރައީސް ޔާމީނަކީ ވަރަށް އެކަހެރިކޮށް ހުންނެވި ބޭފުޅެއްކަން ފާހަގަކުރައްވާ އަނާރާ ވިދާޅުވީ4އަހަރު އެކުގައި އޮތް އެމްޑީއޭވެސް ޔާމީން ދޫކޮށްލައިފިކަމަށެވެ. އެހެންކަމުން މިއީ ބޮޑުފަޅި އިޚްތިޔާރުކުރަންވީ ވަގުތުކަމަށް ވިދާޅުވެ އަނާރާ ވަނީ ހުރިހާ ރައްޔިތުން އިއްތިހާދާއިއެކު މަސައްކަތް ކުރުމަށް ގޮވާލައްވާފައެވެ.


Hiya Flat ge Kuleege Massalaiga eh'meyzakah araa, Mashvaraa koggen kuriah gendiyumah Hiya Union in Govaalaifi - AO News\nހިޔާ ފްލެޓުގެ ކުލީގެ މައްސަލައިގާ އެއްމޭޒަކަށް އަރައި މަޝްވަރާކޮއްގެން ކުރިއަށް ގެންދިއުމަށް ހިޔާ ޔޫނިއަނުން ގޮވާލައިފިއެވެ.\nއެ ޔޫނިއަނުން ބުނީ 01 އޭޕްރީލް 2022 ގައި އެޗް.ޑީ.ސީން ހިޔާ ފުލެޓުގެ ކުލި ނެގުމަށް އާންމުކޮށް ކުރި ޢިއުލާނާއި ގުޅިގެން އެ ޔޫނިއަނަށް ހިޔާގެ ވަރަށްގިނަ ރައްޔިތުން ޝަކުވާ ހުށައަޅާފައިވާ ކަމަށެވެ. އަދި 23 އާއި 27 މާރޗު ގައި ވާނީ ހިޔާ ރައްޔިތުންގެ ތެރެއިން 1900 ފަރާތެއްގެ ޝަކުވާގެ ސިޓީ އެޗް.ޑީ.ސީ އަށް ހުށައަޅާފައިވާ ކަމަށެވެ.\nމީގެ އިތުރުން ފަރުދީ ގޮތުން ވެސް އެތައް ފަރާތަކުން، ކުއްޔާއި ގުޅިގެން އެޗް.ޑީ.ސީ އަށް ޝަކުވާގެ ސިޓީ ފޮނުވާފައިވާކަން ފާހަގަކޮށް އެ ޔޫނިއަނުން ބުނީ ވޭތުވިދިޔަ ހަފްތާގައި އެތައް ނޫހެއް ބޭނުންކޮއްގެންނާއި ސަރުކާރުގެ ޕަބްލިކް ޓީވީތައް މެދުވެރިކޮށް އެޗް.ޑީ.ސީ އަދި ސަރުކާރުން ވަނީ ހިޔާ ފުލެޓުގެ ކުލިދެއްކުން އޮމާންކޮށް ކުރިއަށް ދާކަމަށް ބުނެ ދޮގު މަޢުލޫމާތު ފަތުރާފައި ކަމަށެވެ. އަދި އާދައިގެމަތިން ކޮންމެ މަހެއްގެ ކުރީކޮޅަކީ އެކިއެކި ހައުސިންގ ޕުރޮޖެކްޓުތަކެއްގެ ފްލެޓުކުލި އެޗް.ޑީ.ސީއަށް ދެއްކުމަށްޓަކައި އެޗް.ޑީ.ސީ އޮފީހަށް ރައްޔިތުން ޖަމާވަމުންދާ ދުވަސްކޮޅެއްކަން ވެސް ފާހަގަ ކޮށްފައިވެއެވެ.\nއެ ޔޫނިއަނުން ބުނީ ހިޔާ ފުލެޓުގެ ކުލި ދެއްކި މިންވަރު އިންތިހާއަށް މަދު ކަމަށާއި މިކަން ބެލުމަށްޓަކައި އެ ޔޫނިއަނުން ކުރި ސާރވޭއަކުން އެނގިފައިވަނީ ހިޔާ ފުލެޓުގެ ކުލި ދައްކާފައިވަނީ ކޮންމެ 1000ން 60 ފަރާތުން ކަމަށެވެ. އެހެންވެ، ހިޔާ ފުލެޓުން ކުލި ދެއްކިކަމަށް ބެލެވެނީ 400 އެއްހާ ފަރާތުންކަން އެ ޔޫނިއަނުން ގަބޫލު ކުރާ ކަމަށް ވެސް ބުނެފައިވެއެވެ.\nމިއީ ނިސްބަތުން ވަރަށް މަދު އަދި މިހާރު ދިރިއުޅެމުންގެންދާ މިންވަރަށް ބަލާފަ ވަރަށް ކުޑައަދެއްކަން ހިޔާ ޔޫނިއަނުން ވަނީ ފާހަގަކޮށްފައެވެ.\nހިޔާގެ ރައްޔިތުންގެ ހިތްތަކުގައި ބިރުވެރިކަން އުފައްދާ މަޖުބޫރުން ކުލި ނެގުމަށް ސަރުކާރުން އަދި އެޗުޑީސީން ކުރަމުންގެންދާ މަސައްކަތް ކުއްވެރިކުރާ ކަމަށާއި މިފަދަ އަމަލުތަށް ކުރިއަށް އޮތްތަނުގައި ތަކުރާރު ނުކުރުމަށް ވެސް އެ ޔޫނިއަނުން ވަނީ ގޮވާލާފައެވެ.\nމި ދަނޑިވަޅުގައި ހިޔާގެ ވެރިންނާއި އެކު އެއްމޭޒަކަށް އަރައި މަޝްވަރާކޮއްގެން ކުލީގެ ކަންކަން ކުރިއަށް ގެންދިއުންމީ ރަނގަޅުކަމެއްކަމަށް ފެންނާތީވެ މިކަން މި ގޮތަށް ކުރިޔަށް ގެންދިޔުމަށް ޔޫނިއަންއިން އެޗް.ޑީ.ސީ އަދި ސަރުކާރަށް ވަނީ ގޮވާލާފައެެވެ. އަދި ހިޔާގެ ރައްޔިތުން ތިބީ ކުލި ނުދައްކަން ނިންމައިގެން ނޫންކަން ވެސް އެ ޔޫނިއަނުން ބުނެއެވެ.\nހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ހިޔާ މަޝްރޫއުހިޔާ ފްލެޓްހިޔާ ޔޫނިއަން


މިއަހަރު ފާސްކުރެވިގެންދާ ބަޖެޓުން އުފާވެރިކަން ގެނުވާނެ – މުހައްމާ — Ihavandhoo.com\n12 ނޮވެމްބަރު 20180މުހައްމަދު އަކްރަމް\n2019 ވަނަ އަހަރަށް ލަފާކުރާ ދައުލަތުގެ ބަޖެޓަކީ މުޅި ދިވެހިރާއްޖެއަށް އުފާވެރިކަން ގެނުވާނެ ބަޖެޓެއްކަމަށް، އިހަވަންދޫ ދާއިރާގެ އިއްޒަތްތެރި މެމްބަރު މުހައްމަދު އަބްދުﷲ (މުހައްމާ) ވިދާޅުވެއްޖެއެވެ. މުހައްމާ މިހެން ވިދާޅުވީ ރޭގެ ވަގުތެއްގައި ކުރެއްވި ޓްވީޓެއްގައެވެ.\nމުހައްމާ އިތުރަށް ވިދާޅުވީ، "2019 ވަނައަހަރަށް ލަފާކުރާ ދައުލަތުގެ ބަޖެޓަކީ" ވަކިން ޙާއްސަކޮށް އިހަވަންދޫ ދާއިރާގެ ތިންރަށުގެ (އިހަވަންދޫ، މާރަންދޫ އަދި މޮޅަދޫ) ރައްޔިތުން ހިނިތުންކުރުވާނެ ޕްރޮޖެކްޓްތަކެއް ހިމެނޭ ފުރިހަމަ ބަޖެޓަކަށް ވެގެންދާނެކަމަށެވެ.\n2019 ވަނައަހަރަށް ލަފާކުރާ ދައުލަތުގެ ބަޖެޓް ހުށަހެޅުން، 13 ނޮވެމްބަރ 2018 ވާ އަންގާރަދުވަހު އޮންނަ ރައްޔިތުންގެ މަޖިލީހުގެ ޖަލްސާއަށްވަނީ އެޖެންޑަރ ކޮށްފައެވެ. މިދިޔަ މަހުގެ 23 ގައި ބޭއްވި ރިޔާސީ އިންތިޚާބު އިދިކޮޅު ކޯލިޝަންގެ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) ކާމިޔާބު ކުރައްވާފައިވާއިރު، އެމަނިކުފާނުގެ ސަރުކާރުން ބޭނުންވާ ގޮތަށް ބަޖެޓު ތައްޔާރު ކުރުމުގެ ފުރުސަތު މި ސަރުކާރުން ވަނީ ދީފަ އެވެ. މާލިއްޔަތުގެ ގާނޫނުގައިވާ ގޮތުން ކޮންމެ މާލީ އަހަރެއް ފެށުމުގެ ދެ މަސް ކުރިން ބަޖެޓު ތައްޔާރުކޮށް މަޖިލީހަށް ހުށަހަޅަން ޖެހެ އެވެ.\n↵ މުހައްމަދު އަބުދުﷲ, ހއ. މާރަންދޫ, ހއ. މޮޅަދޫ


Wimbledongai Kulhen Nadal Thayyaruvanee\nނަޑާލް 2008 ވަނަ އަހަރު ވިމްބްލްޑަން ޓްރޮފީއާއެކު\nވިމްބަލްޑަންގައި ކުޅެން ނަޑާލް ތައްޔާރުވަނީ\n18 ޖޫން 2022 - 11:16:56\nމި މަހުގެ ފަހުކޮޅު ފެށޭ ވިމްބަލްޑަން ޓެނިސް މުބާރާތަށް ތައްޔާރުވަމުން އަންނަ ކަމަށް އަނިޔާއަށް ފަރުވާ ހޯދަމުން އަންނަ ސްޕެއިންގެ ރަފެއަލް ނަޑާލް ބުނެފިއެވެ.\nމިއަހަރު އޮސްޓްރޭލިއަން އޯޕަން އަދި ފްރެންޗް އޯޕަން ކާމިޔާބު ކުރި ނަޑާލް އައީ އޭނާގެ ފަޔަށް ލިބުނު އަނިޔާއަކަށް ފަރުވާ ހޯދަމުންނެވެ. ނަޑާލް ބުނީ މިހާރު ފައިގެ އަނިޔާ ރަނގަޅުވެފައިވާ ކަމަށާއި އެހެންނަމަވެސް މުބާރާތުގައި ކުޅުމާމެދު އެންމެ ފަހުގެ ނިންމުމެއް ނިންމާނީ ކުރިއަށް އޮތް ހަފްތާއެއްހާ ދުވަހުގެ ޕްރެކްޓިސްތަކަށް ފަހު ކަމަށެވެ.\nއުމުރުން ތިރީސް ހަ އަހަރުގެ ނަޑާލް އަންނަ ހޯމަ ދުވަހު ލަންޑަނަށް ދަތުރު ކުރުމަށްވަނީ ނިންމާފައެވެ. އަދި ލަންޑަނުގައި ހަފްތާއެއްހާ ދުވަހުގެ ތެރޭގައި ޕްރެކްޓިސްތަކާއެކު އެގްޒިބިޝަން މެޗުތަކެއް ކުޅުމަށް ފަހު ވިމްބްލްޑަންގައި ކުޅުމާމެދު އޭނާ ގޮތެއް ނިންމާނެ ކަމަށް ރިޕޯޓްތައް ބުނެއެވެ. ވިމްބްލްޑަން މުބާރާތް ފެށޭނީ މި މަހުގެ ހަތާވީސްވަނަ ދުވަހުއެވެ.\nބާވީސް ގްރޭންޑް ސްލޭމް ކާމިޔާބުކޮށް، ތޭވީސްވަނަ ގްރޭންޑް ސްލޭމަށް ތައްޔާރުވަމުން އަންނަ ނަޑާލްވަނީ ދެހާސް އަށްވަނަ އަހަރު އަދި ދެހާސް ދިހަވަނަ އަހަރު ވިމްބްލްޑަން މުބާރާތް ކާމިޔާބުކޮށްފައެވެ. އޭނާ އެންމެ ފަހުން ވިމްބްލްޑަން ކުޅުނީ ދެހާސް ނަވާރަވަނަ އަހަރުއެވެ. ދެހާސް ވިހިވަނަ އަހަރު ކޮވިޑާހެދި މުބާރާތް ކެންސަލް ވެފައިވާއިރު، ދެހާސް އެކާވީސްވަނަ އަހަރުގެ މުބާރާތުގައި އަނިޔާގެ ސަބަބުން ނަޑާލްއަކަށް ނުކުޅެވެއެވެ.


vnews - Bootehge thereah eri ove harufa'eh Australia in ingireysivilaathah kuri vaige dhathuru\nބޫޓެއްގެތެރެއަށް އެރިއޮވެ ހަރުފައެއް އޮސްޓްރޭލިއާއިން އިނގިރޭސިވިލާތަށް ކުރި ވައިގެ ދަތުރު\nމި ހަރުފަ ފެނިފައިވަނީ ފޮށިތެރޭގައި އޮތް ބޫޓެއްގެ ތެރެއިން\nމޮއީރާ ބޮކްސާލް އޮސްޓްރޭލިއާއަށް ދިޔައީ އޭނާގެ މާމަދަރީންނާއި ބައްދަލުކޮށްލާށެވެ.\nއޮސްޓްރޭލިއާގެ ކުއީންސްލެންޑަށް ކުރި ދަތުރަށްފަހު، އޭނާ އެނބުރި އިނގިރޭސިވިލާތުގެ ގްލެސްގޯއަށް ފޭބިއެވެ. އަދި، ގެއަށްގޮސް، އޭނާ ދަތުރަށް ބަންދުކުރި ފޮށި ހުސްކުރުމުގެ މަސައްކަތް ފެށިއެވެ. ކަމަކުދާކަށް ނެތެވެ. ފޮށި ހުސްކުރުމުގެ ތެރޭގައި، ފޮށިތެރޭގައިވާ ބޫޓެއްގެ ތެރެއިން ފެނުނީ ހަރުފައެކެވެ.\nއޭނާ އެންމެ ފުރަތަމަ ހީކުރީ، އޭނާއަށް ލަނޑެއް ދިނުމަށް އޭނާގެ މާމަދަރީން އޭނާގެ ފޮށްޓަށް ލާފައިވާ ކުޅޭ އެއްޗެއް ކަމަށެވެ. އަދި އޭތި ނަގަން އުޅުމުގެ ތެރޭގައި އޭނާއަށް އެނގުނީ އެއީ ދިރޭ ހަރުފައެއް ކަމެވެ.\nވަގުތުން އެ ބޫޓުގެ މަތީގައި ފޮށިގަނޑެއް ބާއްވާ އޭތި ބަންދުކުރުމަށްފަހު، އޭނާ އޭނާގެ ދަރިފުޅު އާލީއަށް ގުޅިއެވެ. އަދި، އޭނާގެ ދަރިފުޅުވަނީ މިކަން ސްކޮޓްލެންޑްގެ ޖަނަވާރު ކޮންޓްރޯލްކުރާ އިދާރާއަށް އަންގާފައެވެ.\nއޭނާ ވަރަށްވެސް ނަސީބު ގަދައެވެ. ސަބަބަކީ، އޭނާގެ ފޮށީގެ ތެރެއަށް ވަދެ އޮތީ ވިހަލާ ވައްތަރުގެ ނުރައްކާތެރި ހަރުފައެއް ނޫނެވެ. ނަމަވެސް، "ޕައިތަން" ޢާއިލާއަށް ނިސްބަތްވާ ހަރުފައެކެވެ. މި ހާދިސާއަށްފަހު ބޮކްސާލް ބުނީ އޭނާ އެނބުރި އޮސްޓްރޭލިއާއަށް ދާން ބޭނުން ނުވާ ކަމަށެވެ. ސަބަބެއްވެސް ނެތިއެއް ނޫނެވެ. ފޮށި ތެރެއިން ހަރުފައެއް ފެނުން ވީ، އޭނާ ވަރަށް ބިރުގަތް ހާދިސާއަކަށެވެ.\nމި ހަރުފަ މިހާރުވަނީ ޖަނަވާރު ކޮންޓްރޯލްކުރާ އިދާރާގެ ބެލުމުގެ ދަށަށް ގެންގޮސްފައެވެ.


ބައިނަލް އަޤްވާމީ މުޢާހަދާތައް | އެންޓި-ކޮރަޕްޝަން ކޮމިޝަން\nބައިނަލް އަޤްވާމީ މުޢާހަދާތައް\nޔުނައިޓެޑް ނޭޝަނސް ކޮންވެންޝަން އެގެއިންސްޓް ކޮރަޕްޝަން\nމި މުޢާހަދާގެ މަޤްސަދަކީ ކޮރަޕްޝަން ހުއްޓުވުމަށް ހަރުދަނާ ޤައުމީ އަދި ބައިނަލްއަޤްވާމީ ޤާނޫނީ އޮނިގަނޑެއް ޤާއިމްކުރުމެވެ. މި އޮނިގަނޑުގެ ދަށުން މެމްބަރު ޤައުމުތަކުން ކުރުން ލާޒިމް ކަންތައްތަކުގެ ތެރޭގައި މި މުޢަހަދާގައި ބައިވެރިވާ ޤައުމުތަކުގެ މެދުގައި ކޮރަޕްޝަން ހުއްޓުވުމުގެ މަސައްކަތުގައި ބައިވެރިވުމާއި، އެއްބާރުލުން އިތުރުކުރުމަށް މަގުފަހިކޮށްދިނުމާއި، ހިންގުމުގެ ދާއިރާ ހަރުދަނާކުރުމާއި ކުރިއެރުވުން ހިމެނެއެވެ. މިމުޢާހަދާއަށް އަމަލީ ސިފަ އައިސްފައިވަނީ 14 ޑިސެމްބަރ 2005 ގައެވެ. 22 މާޗް 2007 ގައި ދިވެހިރާއްޖެއިން ވަނީ މިމުޢާހަދާގައި ބައިވެރިވެފައެވެ.\nކޮރަޕްޝަނާ ދެކޮޅު މުޢަހަދާތަކަކީ ކޮރަޕްޝަންގެ ޢަމަލުތައް ކުށްވެރިކޮށް، އަދަބު ކަނޑައެޅުމާއި، މިފަދަ ކުށްކުރާ ފަރާތްތައް ހޯދާ މައްސަލަތައް ތަޙްޤީޤް ކުރުމާއި އަދި ކޮރަޕްޝަން ނައްތާލައި މިކަމުން މުޖުތަމަޢު ރައްކާތެރިކުރުމަށްޓަކައި ޢަމަލުކުރުން ކަނޑައަލާފައިވާ ހަމަތަކާއި އުޞޫލުތަކާއި އަދި މިލަނޑުދަނޑިތައް ޙާޞިލްކުރުމަށްޓަކައި ބޭނުންވާނެ އެހެނިހެން ކަންތައްތައް ކަނޑައަޅައި، މިމުޢާހަދާތަކާއި އެއްގޮތަށް އަމަލުކުރުން ލާޒިމްކުރުވާ، ދޭދޭ ޤައުމުތަކުގެ މެދުގައި ވެވޭ އެއްބަސްވުމެކެވެ.\nޔުނައިޓެޑް ނޭޝަންސް ކޮންވެންޝަން އެގެއިންސްޓް ކޮރަޕްޝަން ނުވަތަ ޔޫ.އެން.ސީ.އޭ.ސީ (UNCAC) އަކީ ކޮރަޕްޝަނާއި ދެކޮޅަށް މަސައްކަތްކުރުމަށްޓަކައި މިހާތަނަށް އުފައްދާފައިވާ މުޢާހަދާތަކުގެ ތެރެއިން އެންމެ ފުޅާދާއިރާއެއްގައި ހަރަކާތްތެރިވާ މުޢާހަދާއެވެ. 8 ބާބު އަދި 71 މާއްދާގެ މައްޗަށް އެކުލެވިގެންވާ މިމުޢާހަދާއިން އެޤައުމެއްގެ ޤާނޫނުތަކާއި، މަރުކަޒުތަކާއި އަދި މަސައްކަތްތަކާއި ޙަރަކާއްތަކާ ގުޅޭގޮތުން ވަރަށް ފުޅާ ދާއިރާއެއްގައި ކޮރަޕްޝަނާދެކޮޅު ފިޔަވަޅުތައް އަޅައި އެކަންތައްތައް ތަންފީޒުކުރުމަށް މިމުޢާހަދާގެ ބައިވެރިންނަށް ލާޒިމްކުރުވައެވެ. މިފަދަ ފިޔަވަޅުތައް އެޅުމުގެ މަޤްޞަދަކީ ކޮރަޕްޝަނުން ރައްކާތެރިވުމާއި، ކޮރަޕްޝަންގެ ޢަމަލުތައް ދެނެގަނެ ހޯދުމާއި، އަދަބު ދިނުމާއި، މިމަސައްކަތުގައި މިމުޢާހަދާގެ ބައިވެރިންގެ މެދުގައި އެއްބާރުލުން އުފެއްދުމެވެ. މިގޮތުން އެއްބާރުލުން ފޯރުކޮށްދެވޭ ދާއިރާތަކުގެ ތެރޭގައި ޓެކްނިކަލް އެހީތެރިކަމާއި އިންސާނީ ވަޞީލަތް ތަރައްޤީކުރުމާއި، ތަމްރީނާއި ދިރާސާކުރުން ހިމެނެއެވެ.\nމި މުޢާޙަދާގައި ކޮރަޕްޝަނާގުޅޭ މައިގަނޑު5ދާއިރާއަކާމެދު ޚާއްޞަ ސަމާލުކަމެއްދީފައިވެއެވެ. އެއީ ޕްރިވެންޝަން (ރައްކާތެރިވުން)، ކްރިމިނަލައިޒޭޝަން (ކުށް ކަނޑައަޅައި އުޤޫބާތްދިނުން)، އިންޓަނޭޝަނަލް ކޯޕަރޭޝަން (ބައިނަލްއަޤްވާމީ އެއްބާރުލުން)، އެސެޓް ރިކަވަރީ (މުދާ އަނބުރާ ހޯދުން) އަދި ޓެކްނިކަލް އެސިސްޓެންސް ނުވަތަ ޓެކްނިކަލް އެހީތެރިކަމެވެ. ކޮރަޕްޝަނާ ދެކޮޅު ސިޔާސަތުތައް ރޭވުމާއި މިކަންތައްތައް ތަންފީޒުކުރުމަށްޓަކައި މިކަމަށް ޚައްޞަ މަރުކަޒެއް ނުވަތަ މަރުކަޒުތަކެއް ޢައްޔަން ކުރުމަކީ މުމުޢާހަދާގެ ބައިވެރިންގެ މައްޗަށް ލާޒިމްކުރާކަމެކެވެ.\nޕަބްލިކް އަދި ޕްރައިވެޓް ސެކްޓަރގައި ތަންފީޒުކުރާނެ ‘ޕްރިވެންޓިވް މެޝާރޒް’ ނުވަތަ ރައްކާތެރިކަމުގެ ފިޔަވަޅުތައް ރާވާ ހިންގުމަކީ މިމުޢާހަދާ ލާޒިމްކުރާކަމެކެވެ. މިގޮތުން ރޭވޭ ކަންތައްތަކުގައު މުޖުތަމަޢުގެ އެއްބާރުލުމާއި ބައިވެރިވުން ހޯދުމަށް ޚާއްޞަ ސަމާލުކަމެއް ދިނުމަށްވެސް މިމުޢާހަދާ ބާރުއަޅައެވެ. ހަމަމިއާއެކު އެތަނެއްގެ ޤާނޫނުތަކާއި ގަވައިދުތަކާއި އަދި އިދާރީ ގޮތުން އަޅާ ފިޔަވަޅުތައް އެކުލަވާލެވިފައިވަނީ ކޮރަޕްޝަނުން މުޖުތަމަޢު ރައްކާތެރިކޮށް އެކަމާ ދެކޮޅަށް ހަރަކާތްތެރިވެވޭފަދަ ގޮތަކަށްތޯ ބަލައި ރިވިއު ކުރުން ހިމެނެއެވެ. އަދި ހަމައެއާއެކު ކޮރަޕްޝަނާ ދެކޮޅަށް އަޅާ ފިޔަވަޅުތަކާއި ރައްކާތެރިވުމުގެ ގޮތުން ކުރެވިދާނެ ކަންތައްތައް ތަރައްޤީކޮށް ފުޅާކުރުމުގެ ގޮތުން ބައިނަލްއަޤްވާމީ އަދި ރީޖަނަލް ފެންވަރުގައި އެއްބަޔަކު އަނެއްބަޔަކށް އެހީތެރިވެ އެއްބާރުލުމަށް ގޮވާލާފައިވެއެވެ. މިގޮތުން ކިމަށް ޚާއްޞަ ތަފާތު ބައިނަލްއަޤްވާމީ ޕްރޮގްރާމްތަކާއި ޕްރޮޖެކްޓްތަކުގައި ބައިވެރިވުން ހިމެނެއެވެ. މިކަންތައްތައް ރާވާ ހިންގުމުގެ ގޮތުން ކޮރަޕްޝަނާ ދެކޮޅަށް މަސައްކަތްކުރާ މަރުކަޒެއް ނުވަތަ މަރުކަޒުތަކެއް އެކުލަވާލައި އެހެން ފަރާތެއްގެ ނުފޫޒެއްނެތި ހަރުދަނާގޮތުގައި މަސައްކަތްކުރުމަށް އެފަދަ އިދާރާއަކަށް ބޭނުންވާ މިނިވަންކަން އެއިދާރާއަކަށް ފޯރުކޮށްދިނުމަށް މިމުޢާހަދާ ބާރުއަޅައެވެ.\nމަތީގައި ބަޔާންވެދިޔަ ކަންތައްތަކުގެ އިތުރުންވެސް ޕްރިވެންޝަނާއި ބެހޭގޮތުން އެކުލަވާލެވިފައިވާ މާއްދާތައް ޚާއްސަކުރެވިފައިވާ ދާއިރާތަކުގެ ތެރޭގައި ޕަބްލިކް ސެކްޓާރ، ޕަބްލިކް އޮފިޝަލުންގެ ކޯޑް އޮފް ކޮންޑަކްޓް، ބަޕްލިކް ޕްރޮކިއޯމަންޓް އަދި ފައިނޭންސް ބެލެހެއްޓުން، ޕަބްލިކް ރިޕޯޓިން، ޝަރުޢީ ދާއިރާ، ޕްރައިވެޓް ސެކްޓަރ، މުޖުތަމަޢުގެ އެއްބާރުލުމާއި ބައިވެރިވުން އަދި މަނީ ލޯންޑްރިންގ (ކުށްކޮށްގެން ހޯދާ މުދާ ނުވަތަ ފައިސާއަކީ ހުއްދަ ގޮތްގޮތުން ހޯދާފައިވާ މުދަލާއި ފައިސާކަމުގައި ހެދުން) ހުއްޓުވުމާއި އެކަމާ ދެކޮޅަށް މަސައްކަތްކުރުން ހިމެނެއެވެ.\nކްރިމިނަލައިޒޭޝަން/ ކުށް ކަނޑައެޅުން\nމިބާބު ޚާއްސަ ކުރެވިފައިވަނީ ވަކިކަހަލަ ކަންތައްތަކަކީ ކުށްކަމަށް ކަނޑައަޅައި އަދަބު ދިނުމުގެ ގޮތުން ބޭނުންވާނެ ޤާނޫނީ އަދި އެހެނިގެން ފިޔަވަޅުތައް އެކަށައަޅައި ތަންފީޒުކުރުމަށެވެ. މިގޮތުން ފާހަގަކޮށްފައިވާ ކުށްތަކުގެ ތެރޭގައި ޕަބްލިކް އޮފިޝަލުން ތެރޭގައި ރިޝްވަތު، ބޭރުގެ އަދި ބައިނަލްއަޤްވާމީ އޯގަނައިޒޭޝަންތަކުގެ ޕަބްލިކް އޮފިޝަލުންގެ ތެރޭގައި ރިޝްވަތު، އެމްބެޒްލްމެންޓް (އޮޅުވާލުމާއި މަކަރާ ހީލަތުން އެހެން މީހެއްގެ މުދާ ބޭނުންކުރުން)، މިސްއެޕްރޮޕްރިއޭޝަން ( ތިމާގެ ޤާނޫނީ އެއްވެސް ޙައްޤެއް ނުވާ މުދާ އެކަން އެނގި ހުރެ އޮޅުވާލުމާއި މަކަރާއި ހީލަތުން ތިމާގެ އެއްޗެއް ކަމުގައި ހެދުން)، މަގާމުގެ ނުފޫޒު ބޭނުންކޮށްގެން ފައިދާ ހޯދުމާއި ހޯދައިދިނުން، ޕަބްލިކް އޮފިޝަލެއްގެ ތަނަވަސްކަމާމެދު ޝައްކު އުފެދުން، ޕްރައިވެޓް ސެކްޓަރގައި ރިޝްވަތު، ޕްރައިވެޓް ސެކްޓަރގައި އެމްބެޒްލްމެންޓް، މަނީ ލޯންޑްރިންގ (ކުށްކޮށްގެން ހޯދާ މުދާ ނުވަތަ ފައިސާއަކީ ހުއްދަ ގޮތްގޮތުން ހޯދާފައިވާ މުދަލާއި ފައިސާކަމުގައި ހެދުން)، ކުށުގައި ބައިވެރިނުވި ނަމަވެސް މުދާ ހޯދާފައިވަނީ ކުށްކޮށްގެންކަން އެނގިހުރެވެސް ފޮރުވަން މަސައްކަތްކުރުން، އިންސާފުގެ މަގަށް ހުރަސްއެޅުން، ކުށުގައި ބައިވެރިވުމާއި ބައިވެރިވާން މަސައްކަތްކުރުން، ދަޢުވާކުރުމާއި، ޝަރީޢަތްކުރުމާއި އަދަބު ދިނުން، ހެކިންނާއި، ޚަބީރުންނާއި އަދި ގެންލުންލިބިފައިވާ ފަރާތްތައް ރައްކާތެރިކުރުން، މަޢުލޫމާތުދޭ ފަރާތްތައް ރައްކާތެރިކުރުން، ކޮރަޕްޝަންގެ ނަތީޖާ، ގެއްލުމުގެ ބަދަލު ނަގައިދިނުން، ކޮރަޕްޝަނާ ދެކޮޅަށް މަސައްކަތްކުރުމަށް ޚައްސަ ކުރެވިފައިވާ ފަރާތްތައް، ކޮރަޕްޝަނާ ދެކޮޅަށް މަސައްކަތްކުރުމަށް ޚާއްޞަ ކުރެވިފައިވާ މިނިވަން ފަރާތްތައް، ކޮރަޕްޝަނާ ދެކޮޅަށް މަސައްކަތްކުރުމުގައި ބައިވެރިވާ ހުރިހާ ފަރާތްތަކުގެ މެދުގައި އެއްބާރުލުން އުފެއްދުން، މިކޮންވެންޝަނާއި ގުޅިގެން ކުށްކުރާ ފަރާތްތަކާއި ބެހޭ ކްރިމިނަލް ރިކޯޑް ބެލެހެއްޓުން ހިމެނެއެވެ.\nއިންޓަނޭޝަނަލް ކޯޕަރޭޝަން (ބައިނަލްއަޤްވާމީ އެހީތެރިކަމާ އެއްބާރުލުން)\nކޮރަޕްޝަނާ ދެކޮޅަށް ކުރެވޭ އެންމެހާ މަސައްކަތްތަކުގައި ( ރައްކާތެރިކަމުގެ ގޮތުން ކުރެވޭ މަސައްކަތްތައް، ތަޙުޤީޤް، މައްސަލަތައް ޝަރީޢަތަށަ ހުށަހެޅުން، މުދާ ހިފެހެއްޓުމާއި މުދާ އަނބުރާ ހޯދުން) ބައިނަލްއަޤްވާމީ އެއްބާރުލުން ހޯދާ ލިބިގަތުމަށް މިމުޢާހަދާ ބާރުއަޅައެވެ. ޚައްޞަގޮތެއްގައި އެކްސްޓްރެޑިޝަން (މުޢާހަދާގައި ބަޔާންކޮށްފައިވާ ކުށަކާ ގުޅޭގޮތުން މެމްބަރު ޤައުމަކުން ދަޢުވާ އުފުލުން) މިގޮތުން މިމުޢާހަދާގެ ދަށުން އެކްސްޓްރެޑިޝަނަށް ހުށަހެޅިފައިވާ މައްސަލައަކީ ނުވަތަ ކުށަކީ މިމުޢާހަދާއިން ކުށްވެރިކުރާ ކަމަކަށް ވާން ޖެހެއެވެ. އަދި މެމްބަރު ޤައުމުތަކުގެ ތެރެއިން އެކްސްޓްރެޑައިޓް ކުރުމަށްޓަކައި މުޢާހަދާއެއް އޮތުން ޝަރުތުނުކުރާ ޤައުމަކުން، މުޢާހަދާގައި ކަނޑައަޅާފައިވާ ކުށްތަކަކީ އެކުށްތަކާ ގުޅިގެން އެކްސްޓްރެޑައިޓް ކުރެވިދާނެ ކުށްތަކެއް ކަމުގައި ބަލަން ޖެހެއެވެ.\nއެސެޓް ރިކަވަރީ (މުދާ އަނބުރާ ހޯދުން)\nމިމުޢާހަދާގައި އެސެޓް ރިކަވަރީ ބަޔާންކޮށްދީފައިވަނީ މުޢަހަދާގެ މުހިންމު އުޞޫލެއްގެ ގޮތުގައެވެ. މިގޮތުން އެސެޓް ރިކަވަރ ކުރުން ނުވަތަ މުދާ އަނބުރާ ހޯދުމުގައިވެސް މުއާހަދާގެ އެންމެހާ ބައިވެރިންގެ މެދުގައި ވަރަށް ފުޅާދާއިރާއެއްގައި އެހީތެރިކަމާއި އެއްބާރުލުން ދިނުން ލާޒިމްކުރުވައެވެ. ތަރައްޤީ ވަމުން އަންނަ ޤައުމުތަކުން މިމުޢާހަދާ ބަލައިގަތް އެންމެ މުހިންމު އެއް ސަބަބަކީ ވެސް މުދާ އަނބުރާ ހޯދުމާމެދު މިމުޢާހަދާ ދީފައިވާ އަހައްމިއްޔަތެވެ. މިގޮތުން މިކަމަށް ޚާއްޞަކުރެވިފައިވާ ބާބުގައި މުދާ ޓްރޭސްކުރުން ނުވަތަ ހޯދުމާބެހޭގޮތުންނާއި މުދާ ހިފެހެއްޓުމާ ބެހޭގޮތުން ވާހަކަދައްކާފައިވެއެވެ. ހަމައެހެންމެ މިމުޢާހަދާއިން ކުށެއްކަމަށް ކަނޑައަޅާފައިވާ ކުށެއްކޮށްގެން ހޯދާފައިވާ މުދާ ނުވަތަ ފައިސާ އެއްތަނުން އަނެއް ތަނަށް ބަދަލުކޮށް ދަތުރުކުރުން ހުއްޓުވައި އެކަމާދެކޮޅަށް މަސައްކަތްކުރާ އަދި މިފަދަ މުދާ ހޯދާނެ ހަރުދަނާ ނިޒާމުތަކެއް އެކަށައަޅައި ހިންގާ އަދި މިފަދަ މުދަލުން ކުރާ މުޢާމަލާތްތަކާބެހޭ މަޢުލޫމާތު އެއްކޮށް އެނެލައިޒްކޮށް ޝައްކުކުރެވޭފަދަ ވިޔަފާރީގެ މުޢާމަލާތްތަކާއި ބެހޭ މަޢުލޫމާތު ކަމާބެހޭ ފަރާތްތަކަށް ފޯރުކޮށްދީ މިމަސައްކަތްތައް ކުރުމުގައި ޒިންމާދާރުކުރެވޭފަދަ ފައިނޭންޝަލް އިންޓެލިޖެންސް ޔުނިޓެއް ޤާއިމްކުރުމާމެދު މެމްބަރު ޤައުމުތަކުން ޚިޔާލުކުރުމަށްވެސް މިމުޢާހަދާ ގޮވާލައެވެ.\nޓެކްނިކަލް އެސިސްޓެންސް އަދި އިންފޮމޭޝަން އެކްސްޗޭންޖް\nމިބާބު ޚާއްޞަކުރެވިފައިވަނީ މިމުޢާހަދާގައި ބަޔާންކޮށްފައިވާ ކަންތައްތައް ފުރިހަމަ ކުރުމުގައި މުޢާހަދާގެ ބައިވެރިންގެ މެދުގައި އެހީތެރިކަމާއި އެއްބާރުލުން ދިނުމަށެވެ. މިގޮތުން ބޭނުންވާ ޓްރޭނިން ދިނުމާއި، އިންސާނީ އަދި މާއްދީ ވަޞީލަތްތައް ތަރައްޤީ ކުރުމުގައި އެހީތެރިކަން ފޯރުކޮށްދިނުން، ދިރާސާކުރުން އަދި މަޢުލޫމާތު ހިއްސާކުރުން ހިމެނެއެވެ. ޓްރެއިނިން ދާއިރާއިން ފޯރުކޮށްދެވޭ އެހީތެރިކަން ޚާއްޞަގޮތެއްގައި އަމާޒުކުރެވިފައިވަނީ ތަޙުޤީޤުކުރުމުގެ ދާއިރާ، ކޮރަޕްޝަނާ ދެކޮޅު ސްޓްރެޓެޖިކް ސިޔާސަތުތައް ރާވާ ތަރައްޤީ ކުރުން، ޤާނޫނީ ރޮނގުން އެއްބާރުލުން ފޯރުކޮށްދިނުން، ޕަބްލިކް ފައިނޭންޝަލް މެނޭޖްމެންޓް އަދި ޖިނާޢީ މައްސަލަތަކުގައި ހިމެނޭ ގެއްލުންލިބިފައިވާ ފަރާތްތަކާއި ހެކީން ރައްކާތެރިކުރުމުގައި ބޭނުންކުރާނެ ތަފާތު ގޮތްތައް ދެނެގަތުމުގައެވެ. ހަމައެހެންމެ ކޮރަޕްޝަނާ ދެކޮޅު ހަރަދުނާ ރަނަގަޅު ސިޔާސަތުތައް ކަނޑައަޅާ ތަރައްޤީކުރުމަށް ޢަމާޒުކޮށް ކޮރަޕްޝަންގެ ބާވަތްތަކާއި، ކޮރަޕްޝަން އަށަގަންނަ ސަބަބުތަކާއި އަދި ކޮރަޕްޝަން އަށަގަތުމުގެ ނަތީޖާ ދެނެގަތުމުގެ ގޮތުން ތަފާތު ދިރާސާތައް ކުރުމުގައިވެސް ބައިވެރިންގެ މެދުގައި އެއްބާރުލުން ދިނުން ހިމެނެއެވެ.\nUN ކޮންވެންޝަން އެނގޭސްޓް ކޮރަޕްޝަން


Hrithik Roshan | Mihaaru\nމީގެ ދެ އަހަރު ކުރިން ރިލީޒްކުރި ރިތިކް ރޯޝަންގެ ފިލްމު "ކާބިލް" ޗައިނާގައި ދައްކަން ނިންމައިފި އެވެ.\nއަންނަ ޖުލައި މަހުގެ 26 ވަނަ ދުވަހަށް ތާވަލުކޮށްފައި އޮތް، ރިތިކް ރޯޝަންގެ ފިލްމު "ސުޕަ 30" އަނެއްކާ ވެސް ފަސްކޮށްފި އެވެ.\nއިންޑިއާގެ ގާނޫލްއުގުބާތޫގައި ރޭޕްގެ މައްސަލަތަކާ ބެހޭ ގޮތުން ހިމަނާފައިވާ މާއްދާ ސެކްޝަން 375 އަށް ބިނާކޮށް ހަމަ އެ ނަމުގައި ހަދާ ފިލްމު އަންނަ އޮގަސްޓް މަހުގެ2ގައި ސިނަމާތަކަށް...\nލޯބީގެ މައްސަލަގަނޑެއްގައި މިހާރު ދެ ހަތުރުންނަށްވެފައިވާ ރިތިކް ރޯޝަނާއި ކަންގަނާ ރަނާވަތުގެ ފިލްމުތަކެއް އަނެއްކާ ވެސް އެއް ދުވަހަކަށް ތާވަލުކޮށްފި އެވެ.\nއަންނަ އަހަރު އާމިރާއި ރިތިކްގެ ކުރިމަތިލުމެއް\nބޮލީވުޑްގެ އޭ-ލިސްޓް ތަރިންގެ ފިލްމުތަކެއް އެއް ދުވަހެއްގައި ރިލީޒް ކުރުމަކީ ހަނގުރާމައަކަށް ނުކުތުން ކަހަލަ ކަމެކެވެ. އަންނަ އަހަރަކީ މިފަދަ ބޮޑެތި ހަނގުރާތަމެއް ބޮކްސް އޮފީހުން ފެންނާނެ އަހަރެކެވެ.\nހަޔާތުގައި މިހާރު ވަރަށް ހާއްސަ ބައިވެރިޔަކު އެބަހުރި ކަމަށާއި ކޮންމެވެސް ދުވަހަކުން ކައިވެނިކޮށްގެން އާއިލާއެއް ވެސް ފަށަން ބޭނުންވާ ކަމަށް ބަތަލާ ކަންގަނާ ރަނާވަތު ބުނެފި އެވެ.\nރިތިކްގެ "ސުޕަ 30" ނިންމައިދެނީ އަނޫރާގް\nއަންނަ ޖުލައި މަހުގެ 26 ވަނަ ދުވަހު ރިލީޒް ކުރަން ތާވަލުކޮށްފައިވާ ރިތިކް ރޯޝަންގެ "ސުޕަ 30" ގެ ޕޯސްޓް ޕްރޮޑަކްޝަން މަސައްކަތްތައް ނިންމަން ޑައިރެކްޓަރު އަނޫރާގް ކެޝަޕް ހަވާލުވެއްޖެ އެވެ.\nމި މަހުގެ 25 ވަނަ ދުވަހު ރިލީޒް ކުރާ ގޮތަށް އިއުލާންކުރި، ރިތިކް ރޯޝަންގެ "ސުޕަ 30" އަންނަ ޖުލައި މަހުގެ 26 ގައި ސިނަމާތަކަށް ގެންނަން ނިންމައިފި އެވެ.\nރާކޭޝް ރޯޝަން ކެންސަރަށް ފަރުވާ ހޯދަނީ\nބޮލީވުޑްގެ އެކްޓަރު ރިތިކް ރޯޝަންގެ ބައްޕަ އަދި މަޝްހޫރު ޑައިރެކްޓަރު/ޕްރޮޑިއުސަރު ރާކޭޝް ރޯޝަން އަށް ވެސް ކެންސަރު ޖެހިގެން ފަރުވާ ހޯދަން ހޯދަން ފަށައިފި އެވެ.\nޝަންކަރުގެ ފިލްމެއް ރިތިކަށް\nދާދި ފަހުން ރިލީޒްކުރި ރަޖްނީކާންތުގެ ސައިންސް ފިކްޝަން ފިލްމު "2.0" ގެ ޑައިރެކްޓަރު ޝަންކަރުގެ ފިލްމެއް ރިތިކް ރޯޝަނަށް ހުށަހަޅާފައިވާ ކަމަށް ރިޕޯޓްތައް ބުނެފި އެވެ.\nމިދިޔަ އަހަރު ރިލީޒްކޮށް، ބޮޑު ކާމިޔާބީއެއް ހޯދި "ކާބިލް" އަށް ފަހު، ރިތިކް ރޯޝަންގެ ފޭނުން ތިބީ އޭނާގެ އާ ފިލްމެއްގެ އިންތިޒާރުގަ އެވެ. އެގޮތުން އޭނާ ކުޅެފައިވާ ބައޮގްރިފަކަލް...\nސަންޖޭގެ އުންމީދަކީ ރިތިކާއި ސުޒާން އަލުން ގުޅުން\nރިތިކް ރޯޝަނާއި ސުޒާން ހާންގެ ކައިވެނި ރޫޅުނުތާ މިހާރު ފަސް އަހަރެއްހާ ދުވަސްވެއްޖެ އެވެ. ކައިވެންޏަށް ދެ ފިރިހެން ދަރިން ވެސް ލިބިފައިވެ އެވެ. އެއީ ރިހާން ރޯޝަން، 12 އާއި ރިދާން...\nރިތިކް ބޮއިކޮޓްކުރަން ޖެހޭ: ކަންގަނާ\nމީޑިއާ ދެކެ އަނެއްކާވެސް ރިތިކް ރުޅިގަދަވެއްޖެ\nރިތިކް ރޯޝަން މީޑިއާ ދެކެ އެންމެ ބޮޑަަށް ހިތްހަމަނުޖެހި ރަތަށް އެރި ދުވަސްވަރަކީ އޭނާ އާއި ބަތަލާ ކަންގަނާ ރަނާވަރު ލޯބީގެ މައްސަލަގަނޑެއްގައި ކޯޅުނު ދުވަސްވަރު އެވެ. އޭގެ ފަހުން އިހަކަށް ދުވަހު، ސަންޖޭ ލީލާ ބަންސާލީގެ ފިލްމެއް އޭނާ އަށް ހުށަހެޅުމުން އެ ފިލްމް ގަބޫލު ނުކޮށް، ބޮލާލައި ޖެހި ކަމަށް ބުނާ ވާހަކަތަކެއް މީޑިއާތަކުގައި...\nރިތިކްގެ "ކްރިޝް 4" ރިލީޒް ކުރުން ފަސްކޮށްފި\nރިތިކާއި ޓައިގާގެ ފިލްމް ހަ ގައުމެއްގައި ޝޫޓް ކުރާނެ\nރިތިކް ރޯޝަނާއި ޓައިގާ ޝްރޮފް އަދި ވާނީ ކަޕޫރް ލީޑް ރޯލް ކުޅޭ ޔާޝްރާޖް ފިލްމްސް (ވައިިއާރްއެފް) ގެ އަދި ނަން އިއުލާންކޮށްފައި ނުވާ ފިލްމް ދުނިޔޭގެ ހަ ގައުމެއްގެ އަގު ބޮޑު، ހިތްގައިމު ލޮކޭޝަންތަކުގައި ޝޫޓް ކުރާނެ ކަމަށް އެ ފިލްމްގެ ޑައިރެކްޓަރު ސިދާތު އާނަންތު ބުނެފި އެވެ.\nބަންސާލީގެ ފިލްމެއް ދޫކޮށްލި ވާހަކަ ރިތިކް ދޮގުކޮށްފި\n"ކްރިޝް 4" ގައިވެސް ޕްރިޔަންކާ އުޅޭނެ


Dho?!7suvaalu: Mi masakkai ves haadha salhi ey\n7 ސުވާލު: މި މަސައްކަތް ވެސް ހާދަ ސަޅިއޭ\nބަލަންވީ ގައިގައި އުނގުޅޭ ގިރިހާއި ތެލަކަށް ނޫނެވެ. މި ޒުވާނާ މި ކިޔައިދެނީ ވަރަށް "ކަޑަ" ކަމަށް ހީވާ އެކަމަކު ސަޅި މަސައްކަތެއްގެ ވާހަކަ އެވެ.\nމީހާގެ ޝަހުސިއްޔަތާއި ހައިސިއްޔަތު އަންގައިދެނީ އެމީހަކު ލާ ހެދުމަކުންނެއް ނޫނެވެ. އަދި މުހިންމީ އަގުބޮޑު ގަމީސް ފަޓުލޫނު ނުވަތަ ޚާއްސަ ޔުނިފޯމެއް ލައިގެން ހުރެ ޚިދުމަތް ދިނުމެއް ވެސް ނޫނެވެ.\nމި ހަފްތާގެ7ސުވާލު މި ކޮށްލަނީ އުމުރުން 16 އަހަރުން ފެށިގެން ސައިކަލު، ކާރު ފަދަ އުޅަނދުތައް މަރާމާތުކުރުމުގައި އުޅެމުން ގޮސް މިހާރު ބޭބެއާ އެކު އަމިއްލަ ގަރާޖު، ގްރީޒް މަންކީޒް ގައި މަސައްކަތްކުރާ ހުސެއިން ސަލްމާން، 24، އަށެވެ.\nއޯލެވެލް އަށް ފަހު، އައިޓީ ކޯސްތަކެއް ހެދި ނަމަވެސް އޭނާގެ ހިތް ދަތުރުކުރީ މި މިސްރާބަށެވެ. އޭނާ އެންމެ ފުރަތަމަ އަގަށް މި މަސައްކަތް ކޮށްދޭން ފެށީ ރައްޓެހިންނަށެވެ. ވެހިކަލްތައް ބަހައްޓަނީ ގޭދޮށުގަ އެވެ. އޭގެ އެއަށްފަހު ގަރާޖެއްގައި މަސައްކަތް ކުރުމަށް ފަހު ބޭބެއާ އެކު ހުޅުވި މި ގަރާޖުގައި މަސައްކަތް ކުރާތާ މިހާރު މިއީ ދެވަނަ އަހަރެވެ.\nސައްލެ މަސައްކަތުގައި --- ފޮޓޯ: ހުސެއިން ވަހީދު\nގަރާޖެއްގައި މަސައްކަތްކުރުމަކީ ލަދު ގަންނަން ޖެހޭ ކަމެއްތަ؟\nނޫން ނޫން. ލަދުގަންނަންޖެހޭ ކަމެއް ނޫން މިއީ އަސްލު. އެކަމަކު އަހަރެމެން ތެރޭގަ މިއީ ލަދުގަންނަންޖެހޭ ކަމެއް ގޮތަށް ހީވެފައި އޮންނަނީ ބޭރު މީހުން މިކަން ކުރާތީ. އެއީ އެކަމަކު މިކަންކަން ކުރާނެ ދިވެހީން ނުތިބޭތީ. އަސްލު މައްސަލައަކީ ވެސް އެއީ. ލަދު ގަންނަންޖެހޭ ކަމެއް ނޫން! ބައެއް މީހުން އެއާ ޚިލާފަށް ހަމަ ވަރަށް އިހުތިރާމު ވެސް ކުރޭ އަހަރެން މި މަސައްކަތްކުރާތީ. މަގުމަތިން ދާއިރު ވެސް ނޭނގޭ މީހުން ގޮވާލާނެ އެމީހުންގެ ސައިކަލު ނޫނީ ކާރުގެ ވާހަކަ ދައްކާލަން. އެހެންވީމަ އިހުތިރާމް ވެސް ލިބެ އޭ ބުނެވޭނީ.\nމި މަސައްކަތް ކުރަން ނިންމީ ކީއްވެ؟\nކުރިން ވެސް އަސްލު ކުރާ ހިތްވި ކަމެއް މީ ވަރަށް. އަނެއްކާ އާމްދަނީގެ ގޮތުން ވެސް ރަނގަޅު އެއްޗެއް ލިބޭ. އެހެންވީމަ ޝައުގުވެރިކަން ހުރި ދާއިރާއަކުން ކުރިއަށްދާންވެގެން މި ކަންފެށީ. މުޅި އާއިލާގަ ވެސް ގިނަވާނީ ހަމަ މަސައްކަތްތެރީން. އެހެންވެއާ ވެސް އެކީ މިކަމަށް ހިތްޖެހުނީ. ކުރީން އައިޓީ ކިޔެވިޔަސް، މިފަހުން މި ދާއިރާގެ މަސައްކަތް ދަސްކުރަމުން މިދަނީ. މިދިޔަ އަހަރު އިންޑޮނީޝިއާ އިން ޕެއިންޓިންއާ ބެހޭ ޓްރެއިނިން ވެސް ހެދިން.\nމި މަސައްކަތް ކުރާތީ މީހުން ދެކެނީ ކިހިނެއް؟ މަލާމާތް ކުރޭތަ؟\nއާއިލާ އާއި ރަހުމަތްތެރިން ހަމަ ވަރަށް ތަރުހީބުދޭ. އެހެންވެ މިހިސާބަށް އާދެވިފަ ވެސް މިހިރީ. އެކަމަކު އަންހެން ކުދިން ހިއެއްނުވޭ މި މުޖުތަމައުގަ މި މަސައްކަތް އެހާ ބަލައިގަންނަ ހެނެއް. އެއީ މިސާލަކަށް އޮފީހެއްގައި އުޅޭ ކުއްޖަކަށް ފަސޭހަވެދާނެ ބޭނުންވާ ވަރަކަށް ވަގުތު ދޭން. އެކަމަކު އަހަރެން އުޅެފާނެ ހެނދުނު އަންނަ ގޮތަށް ދަންވަރު ވެސް މަސައްކަތުގައި. އެކަަމަކު އެއީ އާންމުކޮށެއް ނޫން.\nދެން ގައިގައި ގިރިސް ހޭކިފައި ވެސް ހުރެދާނެ. ތެޔޮ ހޭކި މުޑުދާރުކޮށް ވެސް ހުރެދާނެ. އަންހެން ކުދީންނަށް އުނދަގޫވޭ ގިނަފަހަރު މިކަންކަން އަންޑަސްޓޭންޑް ވާން. އަންހެނުން އެކަންޏެއް ވެސް ނޫން. ބައެއް މީހުން ވެސް ބުނާނެ ހާދަ ނަޖިސްކޮށޭ ތިހުންނަނީ. އެކަމަކު ޕެއިންޓް ކުރާއިރު ކޮންމެފަހަރަކު އަތުގައި ހުންނަ ކުލަ ފިލުވާކަށް ބާރުގަދަ ތިނަރެއް ބޭނުމެއް ނުކުރެވޭނެތާ. އެކަމަކު ނުދެކެން މިކަންކަން އެއީ އެހާބޮޑު މައްސަލައެއްކަމަކަށް.\nއާންމުކޮށް ގަރާޖުތަކުގައި މަސައްކަތް ކުރަނީ ބިދޭސީން. އެއީ ކީއްވެ؟\nދިވެހިންގެ އިންޓްރެސްޓް ވެސް ނުހުންނަނީ މިކަމަށް. މިއީ ދަސްކޮށްގެން ކިޔަވައިގެން ކުރަންޖެހޭ ކަމެއް. ގްރޭޑު 9، 10 ގައި އުޅޭ ކުދިން ކައިރީ ބުނަން އަންނާށޭ ހުސްވަގުތުތަކުގައި މި މަސައްކަތް ކުރާތަން ބަލާލަން. އެކަމަކު އެހާ ތަރުހީބެއް ނުލިބޭ އަސްލު ދިވެހީންގެ. އެހެންވީމާ ދެން ބޭރު މީހުންނެއްނު ކުރާނީ. އަނެއްކާ މިތަނުންކުރާނެ ޑައެގްނޯޒްކުރުމުގެ މަސައްކަތް ވެސް މުޅިން އަލަށް. އަނެއްކާ ހުރިހާ ކަމެއް މިހާރު މިހުންނަނީ ޑިޖިޓަލްވެފައި. އެހެންވީމަ ދަސްކޮށްގެން ކިޔަވައިގެން މި މަސައްކަތް ކުރެވޭނީ.\nމިއީ އާމްދަނީގެ ގޮތުން ބަލާއިރު ކުރުން ރަނގަޅު މަސައްކަތެއްތަ؟\nއާނ. ހަމަ ވަރަށް ރަނގަޅު މަސައްކަތެއް މި. އެކަމު ގަރާޖުގަ ޖާގަ ނުހުންނާތީ އެހާ ގިނަ ވެހިކަލް ތަކެއް ނުވެސް ނެގޭ. ލިމިޓެޑްކޮށް މި ނެގެނީ. ހަމަ މަސައްކަތްކުރި ވަރަކަށް ލިބޭ އާމްދަނީ ދާނީ ގިނަވަމުން ދާނީ.\nމަސައްކަތުގައި ދުވަހެއް ހޭދަވަނީ ކިހިނެއް؟\nއާންމުކޮށް މަސައްކަތް ފަށަނީ ހެނދުނު އަށެއް ޖަހާއިރު. ދެން ބާރައިން އިން އެކަކަށް އިންނާނެ ބްރޭކެއް. ދެން އެއްކޮށް ގަރާޖު ބަންދުކުރާނީ ރޭގަނޑު 8:00 ޖަހާއިރު. ލޯޑު ބޮޑުވާއިރު އަދި އިތުރަށް ވެސް ވަގުތު ހޭދަވާނެ.\nހުސެއިން ސަލްމާން ފޮޓޯ---- ހުސެއިން ވަހީދު\nމި މަސައްކަތުގައި ލިބޭ އެންމެ ބޮޑު އުފަލަކީ ކޮބާ؟\nއުފާ ދޯ! އަސްލު ވަރަށް ކަމުދޭ ސައިކަލާއި ކާރާއި އެއްޗެހި ދެކެ. ވަރަށް ގެންގުޅެ، ކުޅޭ ހިތްވޭ އެ އެއްޗިއްސާ. އެހެން މަސައްކަތެއް ނަމަ ވަޒީފާއަށްް ގޮސް ލިބޭ ހުސްވަގުތުގަ މިކަމާ އުޅެވޭނީ، އެކަމަކު އަހަންނަށް ވަޒީފާއަކީ ވެސް މިއީ. އެހެންވީމާ އެންމެ ޝައުގުވެރިވާ ކުރާހިތްވާ މަސައްކަތުން އާމްދަނީ ހޯދައިން އުޅެވޭތީ އެންމެ އުފާވަނީ.


Dhonkeylugai hairaan kuruvanivi sihhee gina faidhaa thakeh ekulevey!\nސިއްހަތު - ރޯދައާއި ސިއްހަތު\nކ. މާލެ6މެއި 2019 | ހޯމަ 22:36 14,510\nދޮންކެޔޮ - މުހައްމަދު ޝަރުހާން


އުންމުލް މުއުމިނީން ޚަދީޖާ ބިންތު ޚުވައިލިދު رضي الله عنها –4– DhiSalafiyyah\nއުންމުލް މުއުމިނީން ޚަދީޖާ ބިންތު ޚުވައިލިދު رضي الله عنها – 4\n20/01/2022 ސިޔަރަތާއި ތާރީޚް, ޞަޙާބީންއަލް އުޚްތު އުންމު ޢަބްދިﷲ\nއެކަމަނާ އަވަހާރަވީ ހާޝިމް ވަންހައިގެ މީހުން ޝިޢުބު އަބީ ޠާލިބުން ނެރުނުތާ ދުވަސްކޮޅެއް ފަހުން، ނަބިއްޔާ صلى الله عليه وسلم ނަބީކަމައިގެން ފޮނުއްވުނު ފަހުން، ދިހަވަނަ އަހަރުގެ ރަމަޟާން މަހުގައެވެ. އެއީ ނަބިއްޔާ صلى الله عليه وسلم މަދީނާއަށް ހިޖުރަކުރެއްވުމުގެ ތިން އަހަރު ކުރިންނެވެ.\nއެކަމަނާ އަވަހާރަވީއިރު ނަމާދު ފަރުޟު ނުކުރައްވައެވެ. އަދި ކަށުނަމާދުވެސް ޝަރުޢު ނުކުރައްވައެވެ.\nއެކަމަނާ ފަސްދާނުލެވުނީ މައްކާގެ އަލްޙަޖޫންއޭ ކިޔުނު ސަރަހައްދުގައެވެ. އެއީ މައްކާގެ އަހުލުވެރިންގެ ޤަބުރުސްތާނެކެވެ.\nއެކަމަނާ ދުނިޔޭގައި ހުންނަވަނިކޮށް އެކަލޭގެފާނު އިތުރު ކައިވެންޏެއް ނުކުރައްވައެވެ.\n* ޚަދީޖަތުގެފާނު އަވަހާރަވުމަށް ފަހު\nޚަދީޖަތުގެފާނު އަވަހާރަވުމުން ނަބިއްޔާ صلى الله عليه وسلم ނުހަނު ހިތާމަކުރެއްވިއެވެ.\nޢާއިޝާ رضي الله عنها ގެ އަރިހުން ރިވާވެގެން އައިސްފައިވެއެވެ. އެކަމަނާ ވިދާޅުވިއެވެ.\n“مَا غِرْتُ عَلَى امْرَأَةٍ لِلنَّبِيِّ صَلَّى اللهُ عَلَيْهِ وَسَلَّمَ، مَا غِرْتُ عَلَى خَدِيجَةَ، هَلَكَتْ قَبْلَ أَنْ يَتَزَوَّجَنِي، لِمَا كُنْتُ أَسْمَعُهُ يَذْكُرُهَا”. [رواه البخاري (3815)]\nމާނައީ: “ނަބިއްޔާ صلى الله عليه وسلم ގެ އަނބިއަނބިކަނބަލުންގެ ތެރެއިން ޚަދީޖަތުގެފާނުގެ މައްޗަށް، ތިމަންކަމަނާ ޣީރައްތެރިވެވަޑައިގެންނެވި ވަރަށް، އެހެން އެއްވެސް އަނބިކަނބަލެއްގެ މައްޗަށް ޣީރަތްތެރިވެވަޑައި ނުގަންނަވަމެވެ. އެއީ އެކަލޭގެފާނު ތިމަންކަމަނާއާ ކައިވެނި ބައްލަވައިގަތުމުގެ ކުރިން އެކަމަނާ އަވަހާރަވިކަމުގައި ވިޔަސް، އެކަމަނާގެ ވާހަކަ އެކަލޭގެފާނު ޛިކުރު ކުރައްވާ އަޑު އިވިވަޑައިގަންނަވާލެއް ގިނަކަމުންނެވެ.”\nއަދިވެސް އެކަމަނާގެ އަރިހުން ރިވާވެގެން އައިސްފައިވެއެވެ.\nمَا غِرْتُ عَلَى نِسَاءِ النَّبِيِّ صَلَّى اللهُ عَلَيْهِ وَسَلَّمَ، إِلَّا عَلَى خَدِيجَةَ وَإِنِّي لَمْ أُدْرِكْهَا، قَالَتْ: وَكَانَ رَسُولُ اللهِ صَلَّى اللهُ عَلَيْهِ وَسَلَّمَ إِذَا ذَبَحَ الشَّاةَ، فَيَقُولُ: «أَرْسِلُوا بِهَا إِلَى أَصْدِقَاءِ خَدِيجَةَ» … فَقَالَ: رَسُولُ اللهِ صَلَّى اللهُ عَلَيْهِ وَسَلَّمَ «إِنِّي قَدْ رُزِقْتُ حُبَّهَا» [رواه مسلم (75 – (2435))]\nމާނައީ: “ނަބިއްޔާ صلى الله عليه وسلم ގެ އަނބިއަނބިކަނބަލުންގެ ތެރެއިން ޚަދީޖަތުގެފާނާ ތިމަންކަމަނާއާ ބައްދަލުވެފައި ނުވިޔަސް އެކަމަނާގެ މައްޗަށް، ތިމަންކަމަނާ ޣީރައްތެރިވެވަޑައިގެންނެވި ވަރަށް، އެހެން އެއްވެސް އަނބިކަނބަލެއްގެ މައްޗަށް ޣީރަތްތެރިވެވަޑައި ނުގަންނަވަމެވެ.”\nއެކަމަނާ ވިދާޅުވިއެވެ. “ނަބިއްޔާ صلى الله عليه وسلم ކަންބަޅިއެއް ކަތިލައްވައިފިނަމަ ޙަދީޘްކުރައްވައެވެ. “ޚަދީޖަތުގެފާނުގެ އެކުވެރިންނަށް އެއިން ބައެއް ފޮނުވާށެވެ.” …\nފަހެ، ރަސޫލުﷲ ޙަދީޘްކުރެއްވިއެވެ. “ހަމަކަށަވަރުން އެކަމަނާއަށްޓަކައި ތިމަންކަލޭގެފާނުގެ (ހިތްޕުޅުގައި) ލޯބިވަނީ ލެއްވިފައެވެ.”\nމަޞްދަރު: الإصابة في تمييز الصحابة لابن حجر


Addu city gai 24 gadi iru viyafaari kurumuge hudha dhe faraathakah\n24 ގަޑިއިރަށް ވިޔަފާރި ކުރުމުގެ ހުއްދަ\nއައްޑޫ ސިޓީގައި 24 ގަޑިއިރު ވިޔަފާރި ކުރުމުގެ ހުއްދަ ދެ ފަރާތަކަށް\n24 ގަޑިއިރު ވިޔަފާރިކުރަން ހުއްދަ ދޭން އައްޑޫސިޓީގެ ހަ ދާއިރާގެ ސަރަހައްދުތައް މިނިސްޓްރީން ވަނީ ކަނޑައަޅާފައި\nކ. މާލެ | 13 އޯގަސްޓް 2019 | އަންގާރަ 19:39 | 6,653\nއައްޑޫގެ ފިހާރައެއް - އާކައިވް\nއައްޑޫ ސިޓީގައި 24 ގަޑިއިރު ވިޔަފާރި ކުރުމުގެ ހުއްދަ ދެ ފަރާތަކަށް ދީފިއެވެ.\nވިޔަފާރި ކުރުމުގެ ހުއްދަ ދީފައި ވަނީ ސ.ހިތަދޫ ހޮޓް ބޮކްސް ކެފޭއަށާއި ސ.ފޭދޫ ތްރީ އެސް ލައުންޖް ކެފޭ އަށެވެ.\nއައްޑޫ ސިޓީގައި 24 ގަޑިއިރު ވިޔަފާރިކުރަން ހުއްދަ ދޭ ސަރަހައްދުތައް, އިކޮނޮމިކް މިނިސްޓްރީން ވަނީ މެއި މަހުގެ 23 ވަނަ ދުވަހު ކަނޑައަޅާފައެވެ. އެގޮތުން 24 ގަޑިއިރު ވިޔަފާރިކުރަން ހުއްދަ ދޭން އައްޑޫސިޓީގެ ހަ ދާއިރާގެ ސަރަހައްދުތައް މިނިސްޓްރީން ވަނީ ކަނޑައަޅާފައެވެ.\nއައްޑޫ ސިޓީގެ ވެރިކަން ކުރާ ރަށް ހިތަދޫ އިން 24 ގަޑިއިރު ވިޔަފާރި ކުރަން ހުއްދަ ދޭން ކަނޑައަޅާފައި ވަނީ ހިތަދޫ ބަނދަރު ސަރަހައްދު، ހިތަދޫ ޒިޔާރަތް ފަންނު ސަރަހައްދު އަދި ރީޖަނަލް ހޮސްޕިޓަލް ސަރަހައްދަށެވެ. މަރަދޫއިން 24 ގަޑިއިރު ވިޔަފާރިކުރަން ހުއްދަ ދޫކުރަން ކަނޑައަޅާފައި ވަނީ މަރަދޫ ބަނދަރު ސަރަހައްދު އަދި މަރަދޫ ސިއްހީ މަރުކަޒު ސަރަހައްދަށެވެ.\nމަރަދޫފޭދޫ އިން މަރަދޫ ފޭދޫ ބަނދަރު ސަރަހައްދަށް ހުއްދަ ކަނޑައަޅާފައިވާއިރު، ފޭދޫއިން ހުއްދަ ދޫކުރުމަށް ކަނޑައަޅާފައި ވަނީ ފޭދޫ ބަނދަރު ސަރަހައްދު އަދި ފޭދޫ ސިއްހީ މަރުކަޒު ސަރަހައްދަށެވެ. ހުޅުދޫ އިން ހުޅުދޫ ބަނދަރު ސަރަހައްދު އަދި ހެރެތެރެ ޗެނަލް ސަރަހައްދު ކަނޑައަޅާފައިވާއިރު، މީދޫ އިން ކަނޑައަޅާފައި ވަނީ މީދޫ ބަނދަރު ސަރަހައްދު، ހުޅުމީދޫ ސިއްހީ މަރުކަޒު ސަރަހައްދު އަދި ހުޅުމީދޫ މެދު ބަނދަރު ސަރަހައްދަށެވެ.\nއިކޮނޮމިކް މިނިސްޓްރީން ބުނީ 24 ގަޑިއިރު ވިޔަފާރިކުރަން ހުއްދަދޭ ތަންތަނުގެ ތެރެއިން އިމްޕޯޓް މުދަލުގެ ވިޔަފާރި ކުރާ ތަންތަނުން ވިއްކޭނީ ހަމައެކަނި ޒަރޫރީ ބޭނުން ފުއްދުމަށް ވިއްކާ ތަކެތި ކަމަށެވެ. މިނިސްޓްރީން ބުނީ 24 ގަޑިއިރު ވިޔަފާރި ކުރުމުގެ ހުއްދަ ދޫކުރެވޭނީ، ހުއްދައަށް އެދޭ ތަންތަނުގައި ޝަރުތު ފުރިހަމަވޭތޯ ބަލައި ޗެކް ކުރުމަށް ފަހުގައި ކަމަށެވެ.\nވިޔަފާރިކުރާ ފަރާތްތަކުން، ނަމާދު ވަގުތައް ބަންދުކުރުން ފިޔަވައި، އެހެން ހުރިހާ ވަގުތެއްގައި، ވިޔަފާރިކުރަން އަންނަ ފަރާތްތަކަށް ހިދުމަތް ލިބޭނެ އިންތިޒާމް ހަމަޖައްސާފައި ބަހައްޓަންވާނެ ކަމަށް މިނިސްޓްރީން ވަނީ ބުނެފައެވެ.\n24 ވިޔަފާރި ކުރުމުގެ ހުއްދައަށް އެދި ހުށައަޅާ ތަންތަން ވާންޖެހެނީ ސާފުކޮށް އެތެރެ ފެންނަ ގޮތަށް އަލިކުރެވިފައިވާ ތަންތަނަށެވެ. އަދި ކެމެރާ ހަރުކުރެވި މޮނީޓާކުރުން ފަދަ ކަންކަން ހިމެނޭ ގޮތަށް މިނިސްޓްރީން ކަނޑައަޅާފައިވާ ޝަރުތުތައް ހަމަވާނ ްޖެހެއެވެ. އެ ތަންތަނުގައި '24/7' ބޯޑެއް އިމާރާތުގައި ބޭރަށް ފެންނަން ހުންނަންވާނެއެވެ.\nމާލޭގައި 24 ގަޑިއިރުގެ ވިޔަފާރިކުރަން އިކޮނޮމިކް މިނިސްޓްރީން ވަނީ 14 ތަނަކަށް ހުއްދަ ދީފައެވެ.


Masreyhuge2Vana Buruves Westbeach Kaamiyaabu koffi | Ungoofaaru\nބަނޑޭރިގަނޑު/ޙަބަރު/މަސްރޭހުގެ2ވަނަ ބުރުވެސް ވެސްޓްބީޗް ކާމިޔާބުކޮށްފި\n0 358 މިނެޓެއް ނުވަނިސް ކިޔާލެވޭ\nއުފާއިން މިހާރު ކުރިއަށް ގެންދާ ވެސްޓްބީޗް އުފާ މަސް ރޭސް 1439 ގެ2ވަނަ ބުރު ވެސްޓްބީޗް ކާމިޔާބުކޮށްފިއެވެ. ޖުމްލަ5ޓީމް ވާދަ ކުރާ މި މުބާރާތުގެ2ވަނަ ބުރު ވެސްޓްބީޗް ކާމިޔާބު ކުރީ 85.2 ކިލޯގެ މަސް ބާނައިގެންނެވެ. މުބާރާތުގެ ފުރަތަމަ ބުރުވެސް ކާމިޔާބު ކުރީ ވެސްޓްބީޗެވެ.\nވެސްޓް ބީޗާ އެންމެ ގާތުން ވާދަކުރާ ޓީމް ބެސްޓް ޕްރައިޒް ރޭ ބާނާފައި ވަނީ 77.2 ކިލޯގެ މަހެވެ. މި ނަތީޖާއާ އެކު ބެސްޓް ޕްރައިޒް ވަނީ ފުރަތަމަ ބުރުގައި ވެސް އެ ޓީމުން ހޯދާފައިވާ2ދެވަނަ މަޤާމު ދިފާއުކޮށްފައެވެ.\nދެވަނަ ބުރުގެ3ވަނަ ހާސިލްކޮށްފައި ވަނީ 51.8 ކިލޯގެ މަސް ބާނައިގެން ޓީމް ރޮދި އެވެ. މީގެ އިތުރުން 48 ކިލޯގެ މަސް ބާނައިގެން ޓީމް2ލަކި ޗޫޒް ގޮސްފައި ވަނީ ރޭގެ ބުރުގެ4ވަނައަށެވެ. ޓީމް ރަވައިން ރޭ ބާނާފައި ވަނީ 33.4 ކިލޯގެ މަހެވެ.\nދެ ބުރުގެ ޖުމްލައަށް ބަލާ އިރު 230.2 ކިލޯ މަސް ބާނައިގެން 1 ވަނާގައި ވެސްޓް ބީޗް އުޅޭ އިރު 115.9 ކިލޯ ބާނާގެން2ވަނާގައި އުޅެނީ ބެސްޓް ޕްރައިޒްއެވެ. 83.9 ކިލޯ ބާނައިގެން3ވަނާގައި އުޅެނީ ޓީމް2ލަކި ޗީސްއެވެ. 76.4 ކިލޯ މަސް ބާނައިގެން ޓީމް ރޮދި މުބާރާތުގެ4ވަނާގައި އުޅޭ އިރު ރަވަ ޓީމް އުޅެނީ 33.4 ކިލޯގެ މަސް ބާނައިގެން5ވަނާގައެވެ.\nވެސްޓް ބީޗްއުފާ މަސްރޭސް 1439 ގެ އެއްވަނަ ޓީމަށް އިނާމެއްގެ ގޮތުގައި ސައިކަލެއް ހުށައަޅައިފިއެވެ. އިނާމެއްގެ ގޮތުގައި ސައިކަލެއް ހުށައަޅާފައިވަނީ މި މުބާރާތުގެ ކޯ ސްޕޮންސާ ރާއްޖޭގެ މަޝްހޫރު ލޮޓަސްބައިކް ޝޮޕްގެ ފަރާތުންނެވެ. އަށާރަހާސް ރުފިޔާގެ އަގުހުރި މިސައިކަލާއެކު ޗެމްޕިއަންޓީމަށް 8000ރ ގެ ފައިސާގެ އިނާމެއް އުފާއިން ދޭނެއެވެ.


SunOnline: Super league ge hoonu gandugai Mourinho Totteham in vakivejje\nސުޕަ ލީގުގެ ހޫނުގަނޑުގައި މޮރީނިއޯ ޓޮޓެންހަމުން ވަކިވެއްޖެ\nޢަބްދުﷲ އައިމަން 20 Apr 2021, 10:13\nހޯސޭ މޮރީނިއޯ -- ފޮޓޯ / ބީބީސީ\nޔޫރޮޕުގެ ބޮޑެތި ކުލަބުތަކުން އަޑީގައި ތިބެ ޔޫއެފާއާއި ފީފާގެ ގަވާއިދުތަކާ ދެކޮޅަށް އައު ލީގެއް ފެށުމަށް ތައްޔާރުވާން ފެށުމާއެކު އެކަމުގެ ހޫނުގަނޑުގެ ތެރޭގައި ޓޮޓެންހަމް ހޮޓްސްޕާގެ ކޯޗުގެ މަޤާމުން ހޯސޭ މޮރީނިއޯ ވަކިވެއްޖެ އެވެ.\nއިނގިރޭސިވިލާތުގެ މެންޗެސްޓާ ޔުނައިޓެޑުގައި ދެ ސީޒަން ހޭދަކުރުމަށްފަހު އެ ކުލަބުން ވަނީ މޮރީނިއޯ ވަކިކޮށްފަ އެވެ. އެއަށްފަހު ކްލަބަކާ ހަވާލުނުވެ އަހަރެއްހާ ދުވަހު ހުރުމަށް ފަހު މޮރީނިއޯ ޓޮޓެންހަމްގެ ކޯޗުކަމާ 2019 ވަނަ އަހަރުގެ ނޮވެމްބަރު މަހު ހަވާލުވީ ބޮޑު ޕްރޮޖެކްޓަކާ އެކު އެވެ. އެހެން ނަމަވެސް މިފަހުން ވުޖޫދުވެގެން އައި އައު ލީގުގައި ޓޮޓެންހަމުން ވެސް ބައިވެރިވާން ނިންމާފައިވާ އިރު، މޮރީނިއޯ ވަނީ އެ ލީގުގައި ޓީމު ބައިވެރިވާން ބޭނުން ނުވާ ކަމަށް ކުލަބަށް އަންގައިފަ އެވެ.\nއެގޮތުން ޓޮޓެންހަމުން ސުޕަ ލީގުގައި ބައިވެރިވާން ނިންމާފައިވާކަން ރަސްމީކޮށް އިއުލާނުކުރިތާ މާގިނައިރެއްނުވެ މޮރީނިއޯ ވަނީ ޓޮޓެންހަމްގެ ޗެއާމަން ޑެނިއަލް ލެވީއާ ބައްދަލުކޮށްފަ އެވެ. އަދި އެ މުބާރާތައިގެން ކުރިއަށްދާން ކުލަބުން ބޭނުންވާނަމަ ޓީމުގައި މަސައްކަތް ކުރަން ބޭނުން ނުވާކަމަށް ވެސް މޮރީނިއޯ ވަނީ އެ ބައްދަލުވުމުގައި ބުނެފަ އެވެ.\nސުޕަ ލީގު ރަސްމީކޮށް އިއުލާނުކުރިއިރު އޭގައި ބައިވެރިވެފައިވާ ކްލަބްތަކަކީ މެންޗެސްޓާ ޔުނައިޓެޑާއި ލިވަޕޫލް، ޗެލްސީ، މެންޗެސްޓާ ސިޓީ، އާސެނަލް އަދި ޓޮޓެންހަމާއި ސްޕެއިނުގެ ރެއާލް މެޑްރިޑާއި ބާސެލޯނާ އަދި އެތުލެޓިކޯ މެޑްރިޑްގެ އިތުރުން އިޓަލީގެ އިންޓަ މިލާން، އޭސީ މިލާން އަދި ޔުވެންޓަސް އެވެ.\nމޮރީނިއޯ ކޯޗުކަމުން، ވަކިކުރި އިރު އެ ޓީމު އޮތީ ލީގުގެ ހަތް ވަނައިގަ އެވެ. ގަދަ ހަތަރެއްގެ ތެރެއަށް އެ ޓީމަށް ވަނުމުގެ ފުރުސަތު ކުޑަ އެވެ. އެހެންނަމަވެސް އޭނާ ވަނީ އިނގިރޭސި ލީގު ކަޕުގެ ފައިނަލަށް ޓޮޓެންހަމް ގެންގޮސްދީފަ އެވެ. އެ މެޗު އަންނަ އާދިއްތަ ދުވަހު ކުޅޭނެ އެވެ.\nމި ސީޒަނުގެ ނިޔަލަށް އެ ޓީމަށް ދެން ކޯޗުކޮށްދޭނީ ރަޔާން މޭސަން ކަމަށް ޓޮޓެންހަމުން ވަނީ ބުނެފައެވެ.\nސްވިޑަންއިން ވަރުގަދަ ސްޕެއިން ހިފަހައްޓައިފި\n"ކުޅުމުގެ ސްޓައިލަށް ގެނައި ބަދަލަށް ތައުރީފް ހައްގު"\nޝިކްގެ ޖާދުލާއެކު ޗެކް ރިޕަބްލިކަށް ފުރިހަމަ މޮޅެއް


Olympics anna aharah faskohfi | Mihaaru\nއޮލިމްޕިކްސް އަންނަ އަހަރަށް ފަސްކޮށްފި\n25 މާޗް 2020 - 11:11\nޓޯކިޔޯ (މާޗް 25) – ދުނިޔޭގައި ހަލުވިކަމާ އެކު ފެތުރެމުންދާ ކޮރޯނާވައިރަހާ ގުޅިގެން، ދުނިޔޭގެ އެންމެ ބޮޑު ކުޅިވަރު ހަރަކާތް ކަމަށްވާ އޮލިމްޕިކް ގޭމްސް އާއި ޕެރަލިމްޕިކް ގޭމްސް އަންނަ އަހަރަށް ފަސްކޮށްފި އެވެ.\nޖަޕާނުގެ ޓޯކިޔޯގައި ޖުލައި 24 އިން އޮގަސްޓް9އަށް ބާއްވަން ރޭވި ގޭމްސް ދެން އޮންނާނީ އަންނަ އަހަރުގެ ހޫނު މޫސުމަށް ވުރެ ފަސްނުވާނެ ތާރީހެއްގަ އެވެ. އަންނަ އަހަރު ބޭއްވި ނަމަވެސް، ގޭމްސް ބްރޭންޑްކުރާނީ"'އޮލިމްޕިކްސް 2020" ގެ ގޮތުގަ އެވެ.\n"އަހަރެން ހުށަހެޅީ އެއް އަހަރަށް ފަސްކުރަން އަދި އެކަމަށް (އައިއޯސީ) ގެ ރައީސް ތޯމަސް ބެޗް ޖަވާބުދެއްވީ 100 ޕަސެންޓް ތާއީދާ އެކު،" ޖަޕާނުގެ ބޮޑުވަޒީރު ޝިންޒޯ އަބޭ ވިދާޅުވި އެވެ.\nމުޅި ދުނިޔޭން 400،000 އަށް ވުރެ ގިނަ މީހުން ގަޔަށް އަރާފައިވާ މި ވައިރަސް ފެތުރުން ހުއްޓުވުމުގެ ގޮތުން ގައުމުތައް ލޮކްޑައުންކޮށް ދަތުރުފަތުރު ހުއްޓައި ކުޅިވަރު ހަރަކާތްތައް ވެސް ވަނީ ހުއްޓާލައިފަ އެވެ. އޭގެ ތެރޭގައި ދުނިޔޭގެ އެންމެ ބޮޑެތި ފުޓްބޯޅަ ލީގުތައް ވެސް ހިމެނެ އެވެ. އެ ލީގުތައް ކުރިއަށް ގެންދަން ވަގުތު ދިނުމުގެ ގޮތުން، ޖޫން/ޖުލައި މަހު ބާއްވާ ގޮތަށް އޮތް ޔޫރޯ އާއި ކޮޕާ އެމެރިކާ ވެސް ވަނީ އަންނަ އަހަރަށް ފަސްކޮށްފަ އެވެ.\nއޮލިމްޕިކްސް ފަސްކުރަން ނިންމާފައިވަނީ އެކަމަށް އެދި ވަރަށް ގިނަ ބަޔަކު ގޮވާލަމުން އަންނަނިކޮށެވެ. ކެނެޑާގެ އޮލިމްޕިކްސް އަދި ޕެރެލިމްޕިކްސް ކޮމިޓީން ވަނީ، ކުރީގެ ތާރީހުގައި ގޭމްސް ބާއްވާ ނަމަ ޓީމުތައް ނުފޮނުވާނެ ކަމަށް ބުނެފަ އެވެ. އަދި ބައެއް އިންޑިވިޖުއަލް އެތުލީޓުން ވެސް އެކަމަށް ގޮވާލި އެވެ.\nކޮންމެ ހަތަރު އަހަރަކުން އެއް އަހަރު ބާއްވާ އޮލިމްޕިކްސް އަކީ ދުނިޔޭގެ އެންމެ ބޮޑު ކުޅިވަރު ހަރަކާތެވެ. މި ފަހަރުގެ ގޭމްސްގައި 33 ކުޅިވަރަކުން 339 އިވެންޓް އޮންނާނެ އެވެ. އަދި ދުނިޔެ 205 ގައުމަކުން 11،000 އަށް ވުރެ ގިނަ އެތުލީޓުން ބައިވެރިވާނެ އެވެ.


SunOnline: Konme beynumeggai ayas fathuruverin vaanee fathuruverinnah: HPA\nކޮންމެ ބޭނުމެއްގައި އަޔަސް ފަތުރުވެރިންވާނީ ފަތުރުވެރިންނަށް: އެޗްޕީއޭ\nމުޙައްމަދު ނާއިލް ހަފީޒް 19 Aug 2021, 11:33\nއޮގަސްޓް 11، 2021: ފަތުރުވެރިން ރާއްޖެ އައުން -- ސަން ފޮޓޯ/ ފަޔާޒު މޫސާ\nކޮންމެ ބޭނުމެއްގައި ފަތުރުވެރިން އައިކަމުގައި ވީނަމަވެސް ޓޫރިސްޓު ވިސާގައި އަންނަ ނަމަ އެމީހުންނާ މެދު އެއްވެސް ފިޔަވަޅެއް އެޅެން ނޯންނާނެކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ބުނެފިއެވެ.\nރޭ ސަންގު ޓީވީގައި ވާހަކަދައްކަވަމުން އެޗްޕީއޭގެ ޑެޕިއުޓީ ޑިރެކްޓަރު ހަސަން މުހައްމަދު ވިދާޅުވީ ބައެއް ފަތުރުވެރިން ރާއްޖެއަށް ކަރަންޓީނުވުމުގެ ބޭނުމުގައި އަންނަކަމުގެ ވާހަކަތައް ދެކެވެމުން އަންނަ ކަމަށެވެ. ނަމަވެސް ރަސްމީކޮށް އެފަދަ އެއްވެސް ކަމެއް އެނގިފައިނުވާކަމަށެވެ.\n"ރާއްޖެއަށް އަންނަ ބޭރު މީހުން ފަތުރުވެރިން ގޮތުގައި ޓޫރިސްޓު ވިސާގައި އަންނަ ނަމަ އެމީހުން ވާނީ ޓޫރިސްޓުންނަށް. ރާއްޖޭގައި ކިހާ ދުވަހެއްތޯ ހޭދަކުރަނީ، ހޭދަކޮށްފަ އެހެން ގައުމަކަށް ދިޔުމަކީވެސް މަނާކަމެއް ނޫން. އެހެންވީމާ ކަރަންޓީނުވުމަށޭ އަންނަނީ އެއީ އަޅުގަނޑުމެންނަށް އެގޮތަށް ބުނަން ވަރަށް ނޭނގޭކަމެއް،" މުހައްމަދު ވިދާޅުވިއެވެ.\nމުހައްމަދު ވިދާޅުވީ އުސޫލުތައް ހުރިގޮތުން ކޮންމެ ބޭނުމެއްގައި ރާއްޖެ އައި ނަމަވެސް ޓޫރިސްޓުން ގޮތުގައި އަންނަ ނަމަ ފަތުރުވެރިންގެ ގޮތުގައި ބެލެވޭނެކަމަށެވެ. އަދި އެމީހުން ރާއްޖެ އައިސް އަމަލުކުރަންވީ ގޮތާއި ތިބެވޭނެ ތަންތަން އެޗްޕީއޭގެ އުސޫލުތަކުގައި ބަޔާންކޮށްފައިވާނެކަމަށެވެ.\n"ކޮވިޑާ ގުޅިގެން ބައެއް އިތުރު މިންގަނޑުތަކެއް އެބަހުރި ކަނޑައެޅިފައި. މިހާރު މިދިޔަ މަހުގެ 26 އިން ފެށިގެން މިދަނީ ވަކި ގޮތަކަށް އަމަލުކުރަމުން،" އޭނާ ވިދާޅުވިއެވެ.\nއެގޮތުން އެޗްޕީއޭއިން މީގެ ކުރިން ބުނީ ވެކްސިން ފުރިހަމަކޮށްފައިވާ ފަތުރުވެރިންނާއި އެފަރާތްތަކާ އެކު ދަތުރު ކުރާ، ވެކްސިން ނުޖެހޭ އުމުރުގެ ކުދިންނަށް ގެސްޓްހައުސްތަކަށް ޗެކް އިން ވެވޭނެ ކަމަށެވެ. އަދި ފަތުރުވެރިން ރާއްޖެ އެތެރެ ވާއިރު، 96 ގަޑިރު ނުވާ ޕީސީއާރް ނެގެޓިވް ނަތީޖާއެއް އޮންނަން ޖެހޭނެ ކަމަށާއި އަދި ރަށްރަށުގެ ގެސްޓްހައުސްތަކުގައި ތިބޭ ފަތުރުވެރިން، ޗެކް އައުޓްވާއިރު ވެސް ނެގެޓިވް ޕީސީއާރް ނަތީޖާއެއް އޮންނަން ޖެހޭނެ ކަމަށް އެޗްޕީއޭއިން ބުންޏެވެ.\nއެހެންނަމަވެސް ހާލަތްތަކަކާއެކު، ވެކްސިން ނުޖަހާ ފަތުރުވެރިންނަށް ވެސް ގެސްޓްހައުސްއަށް ޗެކްއިން ވެވޭނެގޮތް ވަނީ ހަދާފައެވެ. އޭގެ ތެރޭގައި ރަށުގެ އާބާދީގެ 60 ޕަސެންޓް މީހުން ވެކްސިން ޖަހާފައި ވުމާއި، ގެސްޓްހައުސްގައި މަސައްކަތް ކުރާ ފަރާތްތަކުގެ 95 ޕަސަންޓް މީހުން ވެކްސިން ފުރިހަމަ ކުރުމުގެ އިތުރުން ރަށުގެ އާބާދީގެ 65 އަހަރުން މަތީގެ މީހުންގެ 90 ޕަސެންޓް މީހުން ވެކްސިން ފުރިހަމަ ކުރަން ޖެހުން ހިމެނެއެވެ.\nރާއްޖެއަށް ފަތުރުވެރިންގެ ނަމުގައި ބިދޭސީން ގެނެސް ކަރަންޓީނު މުއްދަތު ފުރިހަމަކުރަން ބައިތިއްބާކަމުގެ އަޑުތައް އަންނަނީ ފެތުރެމުންނެވެ. އަދި އާންމުންވެސް އަންނަނީ މިކަމާ ގުޅިގެން ކަންބޮޑުވުން ފާޅުކުރަމުންނެވެ.


ރ.ވާދޫ މީހުން ރެދަން ބަލާތާ އެއްތައް އަހަރެއް! | Sandhaanu\nރ.ވާދޫ މީހުން ރެދަން ބަލާތާ އެއްތައް އަހަރެއް!\nމި ދުވަސްވަރު އެންމެ ގަދަޔަށް ދެކެވެނީ ހުޅުމާލޭ ބީޗުން ރެދަން ފެނިގެން އެވާހަކަ އެވެ.\nރެދަންލުމަކީ ރާއްޖޭގައި އާ ކަމެއް ނޫނެވެ. މި ގޮތުން ރާއްޖޭގައި ރެދަން ލުމުގަައި އެންމެ މަޝްހޫރުވެފައިވަނީ ރ. ވާދޫ އެވެ.\nރ. ވާދޫގައި ރެދަންލާން ފެށީ މި ފަހަކުން ނޫނެވެ. މީގެ އެތައް އަހަރެއް ކުރިން ފެށިގެން ކޮންމެ އަހަރަކުވެސް އެ ރަށުގެ ގޮނޑުދޮށުން މި ހިތްގައިމުކަން ފެނެއެވެ.\nމިދުވަސްވަރު އެ ރަށުގައި ވެސް ރެދަންލާއިރު މިއީ މި އަހަރު އެ ރަށުން ރެދަން ފެންނަ ދެވަނަ ފަހަރެވެ.\nވާދޫއަކީ މި ކަމުގައި ބަނަލްއަގުވާމީ ސަމާލުކަން ލިބިފައިވަނީ ރަށެކެވެ.\nމަގުބޫލް ބީބީސީ، ސީއެންއެން އަދި ބީބީސީއިން ވެސް މި ވާހަކަތައް ގެނެސްދިނެވެ.\nވާދޫގެ މި މަންޒަރު ބަލާލުމަށް ބޭރުގެ ފަތުރުވެރިންގެ އިތުރުން ސައިންސްވެރިން ވެސް ޒިޔާރަތް ކުރިއެވެ.\nވާދޫއަކީ ގޫގުލްއިން “ސީ އޮފް ސްޓާރސް”ގެ ލަގަބު ދީފައިވާ މަޝްހޫރު ރަށެކެވެ.\nރެދަންލުމުގެ އިތުރުން ވެސް އެ ރަށަކީ ހިތްފަސޭހަ ކަމާއި ސާފުތާހިރުކަމާއި ކުށްމަދުކަމުގެ އިތުރުން ގުދުރަތީ ރީތިކަމުގައި ނަން ހިނގާ ރަށެކެވެ.


Ras Online - އަޑުގަދަ މީހާ ރުއްގިނަވާ އުސޫލަށް ބަދަލެއް ނާދޭ؛ ރައްޔިތުންގެ ހުރީ ހުސް ޝަކުވާ\nއަޑުގަދަ މީހާ ރުއްގިނަވާ އުސޫލަށް ބަދަލެއް ނާދޭ؛ ރައްޔިތުންގެ ހުރީ ހުސް ޝަކުވާ\nމިދުހަތު އާދަމް 23 މޭ 2022 - 8:54\nއަޅުގަނޑު އުއްމީދު ކޮށްގެން ހުރީ ރާއްޖެއަށް މިހާ ތަރައްގީ އައިސް މީހުން ރޯފިލައި ލޯހުޅުވި ޑިމޮކްރެސީ ފައްކާވެ ރާއްޖޭގެ ހިންގުން ލާމަރުކަޒުވެ އަތޮޅުވެރިކަމާއި ކަތީބުކަމުގެ ސަގާފަތް އުވި ރަށުކައުންސިލްތަކާއި އަތޮޅު ކައުންސިލްތަކާ ސިޓީ ކައުންސިލްތައް ވުޖޫދުވުމުން ކުރީގައި ރަށްރަށުގައި އޮތް އަޑުގަދަމީހާ ރުއްގިނަވާ އުސޫލާއި މުއްސަނދިންނާއި ބާރުގަދަ އަޑުގަދަ މީހުންގެ ބާރު ރަށުގެ ވެރިކަމުގެ މައްޗަށް އޮންނަ އުސޫލު މިހާރު އޮންނާނީ ބަދަލުވެފައި ކަމަށެވެ. އެބުނާ ބޮޑުކެކުރިއާއި ކުޑަކެކުރީގެ އުސޫލާއި ބޭއިންސާފާއި ވަކި މީހަކަށް ވަކިގޮތެއް އޮންނަ ނަހަމަކަމުގެ ސަގާފަތް މިހާރު މާޒީވެ ހިނގައިދާނެ ކަމަށެވެ.\nނަމަވެސް ރަށްފުށުގެ އެސަގާފަތް އަދި ވެސް އެގޮތުގައި ދެމި އޮތްކަން ރާއްޖޭގެ އެންމެ ބޮޑު އެއް އަތޮޅުކަމަށްވާ ހައްދުންމައްޗަށް މިފަހަކުން އަޅުގަނޑު ކުރި ދަތުރުން އަޅުގަނޑަށް އެނގި ޔަގީންވެއްޖެއެވެ. އެރަށުން ބައްދަލުވި އަންހެނުންނާއި ފިރިހެނުންގެ ވެސް ހުރީ ހުސް ޝަކުވާއެވެ. އެމީހުންގެ ވާހަކަތަކުން އެނގުނީ އަދިވެސް އަތޮޅުވެރިންނާއި ކަތީބުން ވޯޓުފޮށި މަތީގައި އަތް އަޅައި ބަނޑުއަޅައި ހެދި ދުވަސްވަރުގެ ގިނަ ސަގާފަތްތައް އެގޮތުގައި ދެމި އެބައޮތް ކަމެވެ. އެއްގޮތަކަށް ވެސް މިދަންނަވަނީ މިއަދު ވޯޓު ލުމުގައި ކުޑަކާފާއި ބޮޑުކާފުގެ ސަގާފަތް އޮތް ވާހަކައެއް ނޫނެވެ. އަދި ކަތީބާ އަތޮޅުވެރިޔާ ހުންނަ ވާހަކައެއްވެސް ނޫނެވެ. މިދަންނަވަނީ އޭރުގެ ބައެއް އުސޫލުތަކާއި ސަގާފަތްތައް އެގޮތުގައި ހަމަ ދެމި އޮތް ވާހަކައެވެ. އަޑުއައްސަވާށެވެ. މިއީ ހަގީގަތްކަން ހެއްކާއި ދަލީލާއެކު އަޅުގަނޑު ދަންނަވާލަދޭނަމެވެ.\nއަޅުގަނޑާ ހައްދުންމަތީ ގަމުން ފުރަތަމަ ބައްދަލުވި މީހާއަކީ މާލޭގެ ރަށްވެއްސެކެވެ. ވަރަށް ހީވާގި ކަނބަލެކެވެ. އޭނާ ގަން މަތިމަރަދޫން ނަގާފައިވާ ގޯއްޗެއްގައި ތިން ބުރި އިމާރާތެއް ކުރަނީއެވެ. އެންމެ ޒަމާނީ ފަރުމާއަކަށެވެ. ގެ ހުރީ ނިމުމަކާއި ހަމައަށް ގޮސްފައެވެ. ތިރީ ބުރީގައި މީހުން ދިރިއުޅެވޭ ގޮތަށް ފުރިހަމަކޮށްފައެވެ. އެއާއިލާގެ ބަޔަކު އަބަދުހެން އެގޭގައި ތިބެއެވެ. އެކަމަކު އެމީހުންގެ ވެސް ހުރީ ހުސް ޝަކުވާއެވެ. ގެހަދައި ނިމެނީއެވެ. ނަމަވެސް އަދިވެސް އެހިސާބަށް ސާފު ބޯފެނުގެ ޚިދުމަތެއް ނުފޯރައެވެ. އެމީހުން ބުނާ ގޮތުން އަބަދުވެސް އިވޭ އަޑުތަކުން ހަމަ ހީވަނީ މާދަމާ ނޫނީ އަނެއް ދުވަހަކު އެ ޚިދުމަތް ލިބިދާނެ ހެނެވެ. ނަމަވެސް އަދި އަމަލީ ގޮތުން އެއްވެސް ކަމެއް ކުރާ ތަނެއް ނުފެނެއެވެ. އެހިސާބުގަނޑަކީ އާބަދުވާން ފަށާފައިވާ ހަމަ ވަރަށް ހިތްފަސޭހަ ހިސާބެކެވެ. މިއީ އޭނާ ނޫނަސް އެހިސާބުގައި ދިރިއުޅޭ ގިނަ މީހުންގެ ޝަކުވާއެވެ. އަދި މިމައްސަލަ އެކަންޏެއް ނޫނެވެ. ގިނަ ގެތަކެއް ހުރި އެމަގު އަދި ހަމަ އޮތީ ވަލެއްގެ ސިފައިގައެވެ. ދޭތެރެއަކުން ކައުންސިލުން ވާކޮށައި މަގު ހަދާލާ ކަމަށްވެއެވެ. ނަމަވެސް އާންމުކޮށް މަގު ހަދާ އުސޫލުން މަގު ނުހަދާތީ އަނެއްކާވެސް ވިނަފަޅައި ގަސްފަޅައި ވާވަނީއެވެ. ވާރޭކޮޅެއް ވެހިލާއިރަށް ޗަކަވަނީއެވެ.\nއެހިސާބުން ބައްދަލުވި ދެ އަންހެނުންކުރެ އެކެއްގެ ޝަކުވާއަކީ އެމަގުގައި ހުރި މަގުބައްތި އަނދާފައިވާތާ އެތައް ދުވަހެއް ވެފައިވާއިރު ވެސް ކައުންސިލުން ނުވަތަ ކަމާބެހޭ ފަރާތުން މަގުބައްތިގަނޑުވެސް ޖަހާނުލާ ވާހަކައެވެ. އޭނާ ބުނީ މިހާރު އެކަން ކޮށްދޭނެހެން ހީވާ އެންމެންގެ ކައިރީގައި އެޝަކުވާ ކުރެވިއްޖެ ކަމަށާއި ނަމަވެސް އެމީހުން ކަހާތަން ހިރުވައި ވެސް ނުލާ ކަމަށެވެ. ކުޑަކުދިންނާއި ދުވަސްވީ މީހުން ވެސް އުޅޭއިރު މިހާރު އިރުއޮއްސިއްޖެއްޔާ އެމީހުން ގޭބަންދުގައި ތިބެން ޖެހޭ ކަމުގެ ޝަކުވާއެވެ.\nދެން އޮތީ އެއްކަލަ އަޑުގަދަ މީހާގެ ރުއްގިނަވާ އުސޫލު އެ އަތޮޅުގައި އަދިވެސް ހަމަ އެގޮތުގައި އޮތް ވާހަކައެވެ. މި ޝަކުވާގެ ވާހަކަ މިދެންނެވި ދެއަންހެނުންގެ ތެރެއިން އެކަކު ވަރަށް ތަފުސީލުކޮށް ކިޔައިދިނެވެ. އޭނާއަކީ މިދެންނެވި އަޑުގަދަ މީހާގެ ނުވަތަ ބާރުގަދަ މީހާގެ ސަބަބުން ވަރަށް ބޮޑު ގެއްލުމަކާއި ކުރިމަތިލާން ޖެހިފައިވާ ވެސް މީހަކަށް ވާތީއެވެ.\nއޭނާ ދެއްކީ އޭނާގެ ގެއާއި ޖެހިގެން އޮތް ހުސް ގޯއްޗެއްގެ ވާހަކައެކެވެ. އޭނާ އެބުނާ ގޯއްޗަކީ އަދިވެސް ހަމަ ދިން ގޮތަށް އޮތް ތަނެކެވެ. ގަސްފަޅައި ވިނަ ފަޅައި ވަލަށް ވެފައި އޮތް ތަނެކެވެ. ވަށާ ފާރެއް ވެސް ނެތެވެ. އެތަން ސާފުނުކުރާތީ ދެފަރާތުގައާއި ކުރިމަތީގައި ހުރި ގެތަކުގައި ދިރިއުޅޭ މީހުންނަށް އެތަނުގައި އުފެދޭ މަދިރީގެ އުނދަގޫ ވެސް އިންތިހާއަށް ބޮޑެވެ. އެގޯތި އެހެން އޮންނަތާ މިހާރު ވިއްސަކަށް އަހަރު ވެދާނެ ކަމަށް ވެއެވެ. އެގޯއްޗަކީ ކުރިން މިދެންނެވި އަންހެން މީހާގެ ގޯތިން ބަޔަކާއި ޖެހިގެން އޮތް އެހެން ގޯއްޗެއްގެ ބައެއް ލައިގެން ފަހުން އެމީހަކަށް ދެއްވާފައިވާ ގޯއްޗެއް ކަމަށް ވެއެވެ.\nއެގޯތީގެ ވެރިއަކީކާކުތޯ ސުވާލުކޮށްލުމުން އޭނާ ދިނީ ފުރަތަމަ ވެސް އެމީހާގެ ތަޢާރަފެކެވެ. އެބުނާ މީހާއަކީ އޭރުގެ އަތޮޅުތަކާ ބެހޭ ވަޒީރާއި ވަރަށް އަރިސް އެއޮފީހުން ހުސް ގޮނޑިކޮޅެއް ވެސް ހުންނަ އަތޮޅުތަކާބެހޭ ވަޒީރާ ޚާއްޞަ ގުޅުމެއް އޮންނަ މީހެއް ކަމަށް އޭނާ ބުންޏެވެ. އަދި އޭނާއަކީ އަތޮޅުވެރިއާއާއެކު ރޭގަނޑުގެ ގިނަ ވަގުތުގައި އުޅުއްވާ އޭނާގެ އެހީތެރިއެއް ކަމަށާއި އޭނާއަކީ މުޅި އަތޮޅަށް ވެސް އަމުރު މައުރޫފު ހިންގަވާ ވަރަށް ބާރުގަދަ ބޭފުޅެއް ކަމަށް ބުންޏެވެ. އަދި ވެސް ހަމަ އެބާރު އެގޮތުގައި އެބައޮތްހޭ އަޅުގަނޑު ވަރަށް ހައިރާންވެފައި އަހާލީމާ، އަޅުގަނޑުގެ އަނގައިގާ އެއްބައި އޮއްވާ "އާނއެކޭ، އާނއެކޭ، އަދިވެސް އެހެން އެއުޅެނީ އެބާރު އޮތީމާ ނޫންހޭ،" އޭނާ ބުންޏެވެ.\nއަންހެން މީހާ ބުނި ގޮތުން އެއީ އެއަތޮޅު މުންޑޫއަށް ނިސްބަތްވާ މީހެކެވެ. އޭނާ ބުނި ގޮތުން އެއީ ކޮންމެވެސް މުޙަންމަދު ފުޅެކެވެ. މިދެންނެވި ގޯއްޗެއް އޭނާ ހޯދީ ސުނާމީގައި ލިބުނު ގެއްލުމުގެ ބަދަލުގައި އޭނާއަށް ލިބުނު ގޯތި ދަރިއެއްގެ ނަމަށް ބަދަލު ކުރުމަށްފަހު ކޯޓަށް ގޮސް އޭނާއަށް ގޯއްޗެއް ނުލިބޭ ކަމަށް ބުނެ އޭނާ ގޯތި ބޭނުންވަނީ ހަމަ މިދެންނެވި އަންހެން މީހާގެ ގެއާއި ޖެހިގެން އޮތް ތަނުން ކަމަށް ބުނެ ދަޢުވާ ކޮށްގެންނެވެ. މިދެންނެވި ބާރާއި އާރުގެ ބޭނުން ކޮށްގެން އޭނާ އެގޯތި ހޯދާފައި ކުރިން ދަރިފުޅުގެ ނަމަށް ބަދަލުކުރި ގޯތި ވެސް މިހާރު އޭނާގެ ނަމަށް އަނބުރާ އިއާދަކޮށް އޭނާގެ މިލްކިއްޔާތަށް އެފަދަ ތިން ހަތަރު ބިން އެރަށުން އިތުކޮށްފައިވާ ކަމަށް އަންހެން މީހާ ބުންޏެވެ.\nއަޅުގަނޑާ ބައްދަލުވި ގިނަ މީހުން ބުނާ ގޮތުން ގޯތި ގެދޮރު މައްސަލައިގައި އަދި ވެސް އެއަތޮޅުގައި އޮތީ އެއުސޫލެވެ. ގޯތި ނެގިތާ ވިހި ތިރީސް އަހަރުވެގެން ދިޔައިރުވެސް ވަށާފާރު ވެސް ރާނާ ނުލައި އެތައް ގޯއްޗެއް އެރަށުގެ މުހިންމު ސަރަހައްދު ތަކުގައި އެބަހުއްޓެވެ. އަދި ވަށާފާރު ރަނާލާފައި ދޫކޮށްލާފައި ހުރި އެތައް ގޯތި ތަކެއް ވެސް އެއަތޮޅުގެ އެއްފަސްކޮށް އޮންނަ ރަށްތަކުގެ މުހިންމު ސަރަހައްދު ތަކުގައި އެބަހުއްޓެވެ. ޑިމޮކްރެސީއާއި އިންސާފާއި ހަމަހަމަ ކަމާއި އައިސްގެން ކައުންސިލް ތަކާއި ހިންގުން ހަވާލު ކުރިއަސް ގިނަ ކަންކަން ހިނގާ އުސޫލަކަށް ބަދަލެއް ނާދެއޭ ދަންނަވަން މިޖެހުނީ އެހެން ވެގެންނެވެ. އޭނާ ބުނާ ގޮތުންނަމަ މިހާރު ދެން ވާގޮތަކީ ކައުންސިލުން ވަކި މީހަކަށް ވަކި ތަނަކުން ގޯއްޗެއް ދޭން ބޭނުން ވެއްޖެއްޔާ އެތަނެއްގައި އޮންނަ އެއްކަލަ "ގަވާޢިދާ ޚިލާފަށް އޮންނަ" ގޯތި ވަކިކުރަނީ އެވެ. އާދައިގެ "ރައްޔިތު މީހާ" އަށް، ނުވަތަ އަލަށް ގޯތި ބޭނުންވާ ޒުވާނުންނަށް ގޯތި ލިބެނީ ރަށުގެ ވަލުތެރެއިންނެވެ. މިއިން ޒަމާނަކު ދިރިއުޅެވޭ ވަރު ނުވާ ރަށުގެ ވަލު ސަރަހައްދުންނެވެ.\nއެހެންވީމާ އަޅުގަނޑަށް ވެސް ގަބޫލުކުރެވުނު ގޮތުގައި ލާމަރުކަޒުވެގެން ބަދަލުވީ ސިސްޓަމެވެ. ނުވަތަ ވެރިކަން ހިންގާ ނިޒާމެވެ. ކުރިން ވެސް އޮތް ގިނަ ސަގާފަތް ތަކެއް ބަދަލެއް ނުވެއެވެ. އަޑުގަދަ މީހާ އަދިވެސް ހަމަ ރުއްގިނައެވެ. މިދެންނެވި މުހަންމަދުފުޅު ކަހަލަ އެތައް މުހަންމަދު ފުޅެއް އެއަތޮޅުގައި އަދިވެސް އެބަ އުޅެއެވެ. އެމީހުންނަކާ ހަމައަކަށް އާ ސިސްޓަމްގެ އަތެއް ނުފޯރައެވެ.


ދީޕިކާ އަދި އާލިއާ އެއް ފިލުމަކުން | Naares\nބުރާސްފަތި, ނޮވެމްބަރ 26, 2020\nޢަލީ ވަޙީދުގެ މައްޗަށް ދައުލަތުން ހަ ދަޢުވާއެއް އުފުލައިފި\nހޯރަފުށްޓަށް ރަސްމީކޮށް ދަތުރުތައް ފަށާނީ 26 ގައި – އައިއޭއެސް\nރަންމުތުގެ ފަރުބަދަ (15 ވަނަ ބައި)\nލިޔުނީ އިބްރާހިމް ޝާމިލް\n20 އޮކްޓޫބަރު 2020\nސަންޖޭ ލީލާ ބާންސާލީ މިހާރު އިއުލާން ކޮށްފައިވާ ފިލްމުތަކުގެ ތެރޭގައި ހިމެނޭ “ބެއިޖޫ ބަވްރާ” އަށް ވެސް ވެގެން އުޅެނީ މި ކަހަލަ ގޮތެކެވެ. ފިލްމާ ގުޅޭ ތަފާތު ވާހަކަތައް އަބަދު ކަހަލަ ގޮތަކަށް ދަނީ އަޑު އިވެމުންނެވެ.\nފަހުގެ ޚަބަރުތައް ބުނާ ގޮތުގައި ފިލްމުގެ ލީޑް ރޯލަށް ބާންސާލީ ބޭނުންވަނީ ރަންބީރު ކަޕޫރެވެ. އަދި ރަންބީރު އާއެކު ބަތަލާގެ ބަޔަށް ބޭނުން ވަނީ އޭނާގެ ކުރީގެ ލޯބިވެރިޔާ ދީޕިކާ ޕަދުކޯން އާއި މިހާރުގެ ލޯބިވެރިޔާ އާލިއާ ބަޓެވެ.\nމި ފިލްމުގެ މަސައްކަތުގައި އުޅޭ މީހަކު އިންޑިޔާގެ ނޫހަކަށް މައުލޫމާތު ދީފައިވާ ގޮތުގައި “ބައިޖޫ ބަވްރާ” ގައި ހަތަރު އެކްޓަރަކަށް ވަރަށް މުހިއްމު ރޯލުތަކެއް ކުޅެން ލިބޭނެ އެވެ. އެއީ ދެ ބަތަލުންނާއި ދެ ބަތަލާއިންނެވެ. ބަތަލާއިންނަށް ބާންސާލީ ބޭނުންވަނީ މިހާރު އޭނާގެ އެންމެ ފޭވަރިޓް ދެ ތަރިން ކަމަށްވާ ދީޕިކާ އާއި އާލިއާ އެވެ. މިހާރު މި ދެ ތަރިންނަށް ސްކްރިޕްޓް ކިޔައިދީ އެ މީހުން ފިލްމު ކުޅެދޭން އެއްބަސް ވެފައިވާ ކަމަށް މައުލޫމާތު ދިން މީހާ ބުނެފައި ވެއެވެ.\nއާލިއާ މި ފިލްމުގައި ކާސްޓްކުރާނީ ރަންބީރުގެ ބެއިޖޫ ކެރެކްޓާ އާއެކުގަ އެވެ. އާލިއާ ކުޅޭނީ ކުރީގެ މުސްކުޅި ފިލްމުގައި މީނާ ކުމާރީ އަދާކުރި ބައެވެ. އަދި ދީޕިކާ ކުޅެނީ 1952 ގައި ނުކުތް “ބައިޖޫ ބަވްރާ” ގައި ކުލްދީޕް ކޯރް ކުޅުނު ރޫޕްމަތީ ކިޔާ ޑާކޫ އަންހެނެއްގެ ރޯލެވެ.\nރަންބީރުގެ ރޯލު މިހާރު ވަނީ ގާތްގަނޑަކަށް ފައިނަލް ވެފަ އެވެ. ދެން އޮތީ ތަންސެން ކިޔާ ކެރެކްޓާއަކަށް އެކްޓަރަކު ހޯދުމެވެ. މިއ އެކްޓަރު ވާން ޖެހެނީ ތަންކޮޅެއް ދުވަސްވީ މީހަކަށެވެ. މި ރޯލަށް ދެ ސުޕަސްޓާރަކާ ވާހަކަ ދައްކަމުންދާ ކަމަށް މި ޚަބަރުގައި ބުނެފައި ވެއެވެ.\nކޮންމެއަކަސް ދީޕިކާ އާއި އާލިއާ އެއް ފިލްމެއްގައި ބައިވެރި ކުރެވިއްޖެނަމަ ޚާއްސަކޮށް ރަންބީރު އާ އެކު މި ދެ ތަރިން މި ފިލްމުން ފެންނާނެ ގޮތް ވެއްޖެނަމަ މިއީ ހިންދީ ފިލްމަށް ލޯބިކުރާ ވަރަށް ގިނަ ބަޔަކު ފިލްމު ބަލާލަން ޝައުގުވެރިވާނެ ކަމަކަށް ވާނެ އެވެ.


ކައިވެނިކުރުމަށްފަހު ހިތްދަތިކަން އިޙްޞާޞްކުރަންޖެހޭ މީހުންގެ ޢަދަދު ގިނަވަމުން މިދަނީ އެކަން އެގޮތަށް މެދުވެރިވުމަށް ވަރަށް ބޮޑު ސަބަބެއް އޮތުމުންނެވެ. އެ ސަބަބަކީ ކައިވެނިކުރުމުގެކުރިން ދެމަފިރިންގެ ގޮތުގައި އުޅެވޭކަމެވެ. ކައިވެނިނުކޮށް ކައިވެނިކޮށްގެން ކުރަންޖެހޭ ކަންކަން ކުރެވޭތީއެވެ.\nމިފަދަ ގޮތްގޮތަށް އުޅޭ އެންމެންނަށް ﷲ ތަޢާލާގެ ކޯފާވެވޮޑިގަތުން ވަގުތުން ނުލިބިދާނެއެވެ. ނަމަވެސް ގިނަބައަކަށް ލިބުމަކީ ވަރަށް ގާތް ކަމެކެވެ. ދަނީވެސް ލިބެމުންނެވެ. ކައިވެނީގެ ވަރަށް ކުރީކޮޅުން ފެށިގެން ތަފާތު މައްސަލަތައް ކުރިމަތިވެއެވެ. ހިތްދަތިކަން އިޙްޞާޞްކުރަންޖެހެއެވެ. ބައެއް ޙާލަތްތަކުގައި ދެމަފިރިންގެ މެދުގައި ލޯބި އޮތްނަމަވެސް ހިތާމަކުރަންޖެހޭ އެހެން ސަބަބުތައް ކުރިމަތިވެއެވެ. ވަޒީފާ ނުލިބުމާއި ވަޒީފާ ގެއްލުމާއި އާމްދަނީ ލިބުން ދަތިވުމާއި ބަލިވެ އުޅެންޖެހުން ފަދަ ކަންކަން ވެސް މެދުވެރިވެއެވެ.\nގިނަ ފަހަރަށް މިފަދަ ކަންކަން މެދުވެރިވަނީ ވަކިމީހަކު ދެކެ ލޯބިވެވި އެމީހާގެ ރުހުން ހޯދަން އެމީހާ ޝައުޤުވެރިވާ ކަންކަން ކުރަން މަގުފަހިކޮށްދެވޭތީއެވެ. އޭނާގެ އެދުމަކަށް ނޫނެކެވެ ބުނެފިނަމަ އޭނާ ރުޅިއަތުވެދާނެކަމުގެ ބިރަށް ﷲ ތަޢާލާއަށް ބިރުވެތިވުން އެއްވެސްކަމަކަށް ނުހަދައި ދޫކޮށްލެވޭތީއެވެ.\nބިރުވެތިވާންވީ އޭނާ ނުރުހި ރުޅި އަތުވެދާނެކަމަށްނޫނެވެ. ﷲ ތަޢާލާގެ ރުހިވޮޑިގަތުން ގެއްލިދާނެ ކަމަށެވެ. އޭނާ ނުރުހިގެން ތިބާ އާއި ވަކިވާނީ ނޫންހެއްޔެވެ؟ ދުނިޔޭގައި3ބިލިއަނަށްވުރެ އަންހެނުންނާއި3ބިލިއަނަށްވުރެ ގިނަ ފިރިހެނުން އެބަތިއްބެވެ. ﷲ ތަޢާލާއަށް ބިރުވެތިވެ މީހަކާއި ގުޅުން ކަނޑާލަންޖެހޭ ޙާލަތުގައި އެކަންކުރުމުން މާފުރިހަމަ މީހަކު ތިބާގެ ބައިވެރިއަކަށް ﷲ ތަޢާލާ ދެއްވަވާނެކަމާއިމެދު ޝައްކުވެސް ގޮށްގެން ނުވާނެއެވެ!\nވީމާ މައްސަލައަކަށް މިވަނީ ކައިވެނިނުކޮށް ލޯމަރައިލެވޭކަމެވެ! ލޯމަރައިލަންވީ ކައިވެނިކުރެވުމުންނެވެ. (މާނައަކީ ކައިވެނި ނުކުރެވި ހުންނައިރު ވަކި މީހަކަށް މީހާ ހުސްނުވެ ލިބިދާނެ އިތުރު ހުށަހެޅުން މާފުރިހަމަވެދާނެކަމަށް ވިސްނަންވާނެއެވެ! ނަމަވެސް ކައިވެނިކުރުމަށްފަހު އިތުރު ވިސްނުން ނުގެންގުޅެ ދެމަފިރިން އެކަކު އަނެކަކަށް ޚާއްޞަވާންވާނެއެވެ!)\nމުފްތީ މެންކުގެ ދަރު


Hafthaa Ress gai baiverivumah hulhuvaa laifi\nމާލޭ ސިޓީ ކައުންސިލުން ބޭއްވި މަގުމަތީ ބާޒާރު\n17 ނޮވެމްބަރ 2019, 10:34 |\n‘ހަފުތާ ރެސް’ ގެ ނަމުގައި ހަފުތާ ބަންދުގައި ވިޔަފާރި ބާޒާރަކާއެކު މުނިފޫހިފިލުވުމުގެ ހަރަކާތްތަކެއް ކުރިޔަށް ގެންދިއުމަށް ސަރުކާރުން ހިންގުމަށް ރާވާފައިވާ ޕްރޮގްރާމު ފުވައްމުލައް ސިޓީގައި ފެށުމަށް ތައްޔާރުވެއްޖެއެވެ.\nހަފުތާ ރެސް ފުވައްލައް ސިޓީގައި ފެށުމަށް ހަމަޖެހިފައި ވަނީ އަންނަ ހުކުރު، 22 ނޮވެމްބަރު 2019 ދުވަހުކަމަށް ސިޓީ ކައުންސިލުން ހާމަކުރައްވައެވެ. މިއީ މިނިސްޓްރީ އޮފް ޔޫތު، ސްޕޯރޓްސް އެންޑް ކޮމިއުނިޓީ އެމްޕަވަރމެންޓްގެ ފަރާތުން މުޅި ރާއްޖޭގައި ކުރިޔަށް ގެންދިއުމަށް ރާވާފައުވާ ޕްރޮގްރާމެކެވެ.\nމިޕްރޮގްރާމުގައި ބައިވެރިވާން އެދޭ ފަރާތްތަކުން އަންނަ ބުރާސްފަތި ދުވަހުގެ އޮފީސް ބަންދުވުމުގެ ކުރިން ރަޖިސްޓރީން ވާން ހުށަހަޅަން ޖެހެއެވެ. މިކަމުަގެ އުސޫލާއި ބައިވެރިވާން އެދޭ ފޯމް ކައުންސިލް އިދާރާއިންނާއި ކަންސިލް ފޭސްބުކް ޕޭޖުން ލިބޭނެ ކަމަށް ހާމަކުރައްވައި އިއުލާން ކުރައްވާފައި ވެއެވެ.\nހަފުތާ ރެސް ބާއްވާނެ ވަކި ތަނެއް އަދި އާއްމުކޮށްފައެއް ނުވެއެވެ.\nހަފުތާ ރެސް އުސޫލު 2019 ނޮވެމްބަރ\nފެއަރގައި ސްޓޯލް ތަކުން ފުރުސަތު ދިނުމުގައި ކުރިން ފޯމު ހުށަހަޅާ ފަރާތްތަކަށް އިސްކަން ދިނުމާއި އަންހެނުންނާއި ޒުވާނުންނަށް ވަކި ކޯޓައެއް ކަނޑަޅާފައި ވެއެވެ. މިފެއަރގެ ސްޓޯލް ތަކުގައި ދުންފަތާއި ގުޅޭ އެއްވެސް ބާވަތެއް، އަދި ދުފުމަށް ބޭނުން ކުރާ އެއްވެސ އެއްޗެއް، ސޮސެޖުގެ އެއްވެސް ބާވަތެއް އަދި ފިޒީ ޑްރިކްސް އެއްވެސް ބާވަތެއް ވިއްކުން ވަނީ މަނާ ކުރެވިފައެވެ.\nމީގެ އިތުރުން ހަފުތާ ރެސް މިފެއަރގައި ސެކަންޑްހޭން މުދާ- އެއްފަހަރު ބޭނުންކޮށްފައިވާ މުދާ ވެސް ވިއްކުން މަނަލެވެ. އަދި އެއްވެސް ސޯޓލެއްގައި ބިދޭސީއަކަށް ހަރަކާތްތެރި ވުން ވެސް މަނަލެވެ.\nއެމްޖޭއެސް އިން 2017 ގައި ބޭއްވި ފެއަރ. މިފަދަ ސްކޫލް ފެއަރ ތަކުން ބޮޑަށް ފެންނަނީ ކެއުމުގެ ބާވަތްތައް.\nއިތުރު ލިޔުންހަފުތާ ރެސްފުވައްމުލައް ސިޓީ\nTags: ހަފުތާ ރެސް, ފުވައްމުލައް ސިޓީ


L.Fonadhoo In 83 Photographerun Dhasveni Vehjje - Vaguthu\nލ.ފޮނަދޫއިން 83 ފޮޓޯގުރާފަރުން ދަސްވެނިވެއްޖެ\nއެއްހާސް ފޮޓޯގްރާފަރުން ތަމްރީން ކުރުމަށް އެޑިއުކޭޝަން މިނިސްޓްރީން ހިންގާ ޕޮރޮގްރާމްގެ ދަށުން ލ.ފޮނަދޫގައި ހިންގި ފޮޓޯގްރަފީ ކޯސް ފުރިހަމަކޮށް 84 ފޮޓޯގްރާފަރުން ދަސްވެނިވެއްޖެއެވެ.\nދަސްވެނިވުމުގެ ހަފްލާ މިރޭ ލާމު އަތޮޅު ތައުލީމީ މަރުކަޒުގެ ހޯލުގައި އޮތް އިރު، ދަސްވެނިވި ފަރާތްތަކަށް އެކަމުގެ ސެޓްފިކެޓް ހަވާލުކޮށްދެއްވީ ދިވެހިރާއްޖޭގެ ތައުލީމާ ބެހޭ ވަޒީރު ޑރ.އާއިޝަތު ޝިހާމެވެ. ލ.ފޮނަދޫގައި މިޕްރޮގްރާމް ކުރިއަށް ގެންގޮސްފައިވަނީ ލ.ފޮނަދޫގެ ޖަމްއިއްޔާއެއް ކަމުގައިވާ ޔޫތު ޑެވެލޮޕްމެންޓް ސޮސައިޓީ (ވައިޑީއެސް) އާއި ޓެކްނިކަލް އެންޑް ވޮކޭޝަނަލް އެޑިއުކޭޝަން އެންޑް ޓްރޭނިންގ އޮތޯރިޓީ (ޓިވެޓް އޮތޯރިޓީ) ގުޅިގެންނެވެ.\nޓެކްނިކަލް އެންޑް ވޮކޭޝަނަލް އެޑިއުކޭޝަން އެންޑް ޓްރޭނިންގ އޮތޯރިޓީ (ޓިވެޓް އޮތޯރިޓީ)އިން ވަޒީފާތަކަށް ޒުވާނުން އަހުލުވެރި ކުރުވައި ތަމްރީން ދިނުމުގެ ގޮތުން 1000 ފޮޓޮގްރާފަރުން ތަމްރީން ކުރުމުގެ ޕްރޮގްރާމް 2016 ވަނަ އަހަރު ފަށާފައިވާއިރު، މިހާތަނަށް ރާއްޖޭގެ އެކިކަންކޮޅުތަކުގައި މިފޮރޮގްރާމުވަނީ ކުރިޔަށް ގެންގޮސްފައެވެ.\nމިކޯހުގައި ބައިވެރިވި ކޮންމެ ބައިވެރިޔަކަށް އިންސްޓޯލްމެންޓްއަށް ނިކޮން ޑީ 3400 ކެމެރާއެއް ދީފައިވާއިރު، ލ.ފޮނަދޫގެ އިތުރުން އެއަތޮޅުގެ މާވަށުގައިވެސް އަންނަ ހަފްތާތެރޭގައި ފޮޓޯގްރަފީ ކޯހެއް ފަށާނެކަމަށްވަނީ މައުލޫމާތު ލިބިފައެވެ.\nއޭޕްރީލް 14, 2018 07:34\nދ. އަތޮޅުގައި މިކަން ކޮށްދޭނީ ކޮންއިރަކުންތަ ؟\nއޭޕްރީލް 14, 2018 10:13\n1000 ފޮޓޯ ގްރާފަރުންނަށް އެޑިއުކޭޝަނުން ވަޒީފާ ދޭނަން ތަ؟؟


Saudi Ge Anhen Billionaraku Pakistan Ge Taxi Driver Akaai Kaiveni Kohffi - Vaguthu\nކޮވިޑްގެ ފައްސިއަށް މަޑުޖެހުމެއް، ވެކްސިން ޖެހުން ބާރަށް ކުރިއަށް - 35 މިނެޓް ކުރިން\nސައުދީގެ އަންހެން ބިލިއަނަރަކު ޕާކިސްތާނުގެ ޓެކްސީ ޑްރައިވަރަކާއި ކައިވެނިކޮށްފި\nސައުދި އަރަބިޔާގެ އަންހެން ބިލިއަނަރެއް ކަމަށްވާ ސަހޫ ބިންތު އަބްދުالله ޕާކިސްތާނުގައި ޓެސްކީ ޑްރައިވަރަކާއި ކައިވެނި ކޮށްފި އެވެ. މި ކައިވެނީގެ ވީޑިއޯތަށް މީސް މީޑިޔާގައި ދައުރުވަމުންދާއިރު ގިނަ ބަޔަކަށް މިކަމުގެ ސަބަބުން ވަނީ ހައިރާން ކަމެއް ލިބިގެން ގޮސްފައެވެ\nސަހޫ ބިންތު އަބްދުالله އަލް މަހްބޫބުގެ މިލްކިޔައްތުގައި 8 ބިލިއަން ޑޮލަރު ހުރި އިރު އޭނާ އަށް ބަލަދުވާ ތަންތަނާއި ހޮޓެލްތައް މައްކާ އަދި މަދީނާގައިވެސް އެބަ ހުއްޓެވެ. އަދި ފްރާންސާއި އިތުރު އެހެން ޤައުމުތަކުގައި އޭނާގެ އަމިއްލަ އިމާރާތްތައް އެބަ ހުއްޓެވެ.\nSahoo Bint Abdullah Al-Mahboub, Businesswoman whose wealth is estimated at 8 billion$. She owns residential properties and hotelsalot in Mecca and Medina, as well as towers in France and others. She marries her Pakistani driver. pic.twitter.com/tQ9PFzHXN3\n— Imran (@hassanjutt25) January 1, 2021\nސައުދީގެ ބިލިއަނަރު ސަހޫ ބިންތު އަބްދުالله އަކީ ކާކުކަން އިންޓަނެޓުގައިވެސް ނެތް އިރު މުއްސަނދީންގެ ނަންތައް ކޮންމެ އަހަރަކު ހާމަކުރާ ފޯބެސް ގައިވެސް އޭނާގެ ނަމެއް ނެތެވެ. ސައުދީ އަންހެނަކާއި ކައިވެނި ކުރުމަކީ އުނދަގޫ ކަމެއް ކަމަށް މީޑިޔާތަކުން އަބަދުވެސް ރިޕޯޓު ކުރެއެވެ.\nބައެއް ފަރާތްތަކުން ބުނަމުން ގެންދަނީ މި ހަބަރަކީ ދޮގު ހަބަރެއް ކަމަށާއި ސަހޫ ބިންތު އަބްދުالله ކިޔާ މުއްސަނޖަކު ސައުދީގައި ނުހުންނާނެ ކަމަށެވެ. އެފަރާތްތަކުން ބުނާ ގޮތުގައި މުއްސަނދި ބޭކަނބަލެއް ކަމުގައި ވާނަމަ އިންޓަނެޓުގައިވެސް އެފަދަ ބޭކަނބަލެއްގެ ވާހަކަތައް ހުންނާނޭ ކަމަށެވެ. ނަމަވެސް ސަހޫ ބިންތު އަބްދުالله ގެ އެއްވެސް ވާހަކައެއް އިންޓަނެޓުގައި ނެތުމުން އެއީ ތެދު ވާހަކައެއް ކަމަށް ގަބޫލު ނުކުރެވޭ ކަމަށް އެފަރާތްތަކުން ބުނެ އެވެ.\nކާޓޫން ކެރެކްޓާއެއްގެ މައްސަލާގައި ދެމަފިރިއަކު ވަރިވެއްޖެ\nލޯބިވެރިޔާ ކައިރިން އިންނަން އަހަން އަގޮޓި ފޮރުވީ ޕާނީ ޕޫރީ ތެރޭ!\nޖެނުއަރީ 2, 2021 20:51\nހެޕީ ލަވް މެރިޖު\nޖެނުއަރީ 3, 2021 13:32\nނޯ ވެއިލް އޯ ބުރުގާ! ދިވެހިން ވެސް ބުރުގާ ނަގާފަ ރީތި ޒަމާނީ ވެބަލަ!


Ooredoo Calender in Raajjeyge kan'duge reethi dhirunthah Augmented reality in dhakkaidhenee | MBS NEWS\nއުރީދޫން އަންނަ އަހަރަށް ހާއްސަކޮށްގެން ނެރޭ ކަލަންޑަރު ޓޫރިޒަމް މިނިސްޓަރު ޑރ. މައުސޫމް މިއަދު އިފްތިތާހުކޮށްދެއްވަނީ. ފޮޓޯ: އުރީދޫ\nއުރީދޫ ކަލަންޑަރުން ކަނޑުގެ ރީތި ދިރުންތައް އޮގްމެންޓެޑް ރިއަލިޓީން ދައްކައިދެނީ\n16 December 2021, 20:27\nރާއްޖޭގެ ކަނޑުގެ ރީތި ދިރުންތައް ދައްކުވައިދޭ އުރީދޫގެ އަންނަ އަހަރުގެ ޑެސްކް ކަލަންޑަރުން މިއަދު އިފްތިތާހުކޮށްފި އެވެ.\nމިއަދު ލޯންޗުކުރި މި ކަލަންޑަރުގައި އީޖާދީ އޮގްމެންޓެޑް ރިއަލިޓީ ހިދުމަތް މެދުވެރިކޮށް ރާއްޖޭގެ ރީތި ދިރުންތައް ދިރުވާ އާލާކޮށްދެ އެވެ.\nއުރީދޫ މޯލްޑިވްސްގެ މި ތަފާތު ކަލަންޑަރު ދައްކާލައިފައިވަނީ ޓޫރިޒަމް މިނިސްޓަރު އަބްދުﷲ މައުސޫމް އާއި އުރީދޫ މޯލްޑިވްސްގެ ސީއީއޯ ނަޖީބް ޚާންގެ ހާޒިރުގައި އެ ކުންފުނީގެ ހެޑް އޮފީހުގައި ބޭއްވުނު ހާއްސަ ރަސްމިއްޔާތެއްގަ އެވެ.\nރާއްޖޭގައި ފުޅާ ދާއިރާއެއްގައި މުއާސަލާތީ ހިދުމަތްދޭ ކުންފުނިން ބުނީ ކަލަންޑަރުގައި ކޮންމެ މަހެއްގައި ކުރު ތައާރަފަކާއެކު ރާއްޖޭގައި އާއްމުކޮށް ފެންނަ ތަފާތު ދިރުންތަކެއް ދައްކުވައިދޭނެ ކަމަށެވެ. އަދި ކަލަންޑަރު ބޭނުންކުރާ ފަރާތްތަކަށް އެ މަހަކަށް ހާއްސަކޮށްފައިވާ ސޮފްހާގައި ފެނިވަޑައިގަންނަވާ ސްނެޕްޗެޓް ކޯޑް ސްކޭންކޮށް، ކަލަންޑަރުން ފެންނަ ރާއްޖޭގެ ދިރުންތައް ދިރުވާލާ އޮގްމެންޓެޑް ރިއަލިޓީ ތަޖުރިބާއެއްކޮށްލެވޭނެ ކަމަސް ވެސް އެ ކުންފުނިން ބުންޏެވެ.\nއުރީދޫން ބުނީ އޭއާރް ފީޗާގެ ހުރިހާ އުމުރުފުރައަކާ ގުޅުވާލާ، ކޮންމެ މަހަކަށް ހާއްސަ ކުރެވިފައިވާ ދިރުންތައް ތައްޔާރުކޮށްލެވޭ އޮރިގާމީ ކަރުދާހެއް ވެސް ކަލަންޑަރުގައި އެކުލަވާލާފައިވާނެ ކަމަށެވެ.\n"މިއާއެކު ކަލަންޑަރަށް އިތުރު ފުރިހަމަކަމެއް ލިބިގެންދޭ. ކޮންމެ މަހަކަށް އޮރިގަމީ ހެދުމަށް ސްޓެޕް ބައި ސްޓެޕް އިރުޝާދު ދޭ ވީޑިއޯ ވެސް އުރީދޫ މޯލްޑިވްސްގެ ވެބްސައިޓުން ފެންނަން ހުންނާނެ. އޮރިގާމީ ކަރުދާހުގައި ވާ ކިއުއާރު ކޯޑު ސްކޭން ކޮށްލުމުން އިރުޝާދު ދޭ ވީޑިއޯ ހުޅުވިގެންދާނެ،" އެ ކުންފުނިން ބުންޏެވެ.\nއުރީދޫގެ ސީއީއޯ ނަޖީބު ޚާން ވިދާޅުވީ މަގޭ ރާއްޖެ - އުރީދޫ ކަލަންޑަރު 2022 އަކީ އޮގްމެންޓަޑް ރިއަލިޓީ އާއި އެކު ރާއްޖޭގެ ރީތިކަން ދައްކުވައިދޭ އީޖާދީ ޕްރޮޖެކްޓެއް ކަމަށެވެ. އަދި މި ކެލަންޑަރުން އޮގްމެންޓަޑް ރިއަލިޓީ އެހީގައި ރާއްޖޭގެ އާންމު ދިރުންތައް ކޮންމެ ތަނެއްގައި ހުރެގެންވެސް ތަސައްވުރު ކޮށްލެވޭނެ ކަމަށް ވެސް އޭނާ ވިދާޅުވި އެވެ.\n"މި ކަލަންޑަރު ފަރުމާކޮށްފައިވަނީ ރާއްޖޭގެ ފަތުރުވެރިކަމުގެ ރަންޔޫބީލް ފާހަގަކުރުމުގެ މުނާސަބަތާވެސް ގުޅުވާލައިގެން. އުރީދޫ އަކީ އަބަދުވެސް ރާއްޖޭގެ ތަރައްގީ އަށް ކުރެވޭ މަސައްކަތުގައާއި ކާމިޔާބީތަކުގައި ބައިވެރިވާނެ ކުންފުންޏެއް ގޮތުގައި ދެމި އޮންނާނެކަމުގެ ޔަގީންކަން އެންމެހައިބޭފުޅުންނަށް އަރުވަން. މުޅި އުރީދޫ މޯލްޑިވްސް ޓީމުގެ ނަމުގައި، އެންމެހާ ފަރާތްތަކަށް 2022 ވަނަ އަހަރުގެ ތަހުނިޔާ އެންމެހައި ފަރާތްތަކަށް ދަންނަވަން،" ނަޖީބު ވިދާޅުވި އެވެ.\nޓޫރިޒަމް މިނިސްޓަރު ޑރ. މައުސޫމް ވިދާޅުވީ ކޮމިއުނިކޭޝަން އާއި ޓޫރިޒަމަކީ މީހުން ގުޅުވައިދިނުމުގައި އިސް ރޯލެއް އަދާކުރާ ދެ ދާއިރާ ކަމަށެވެ. އަދި 2022 ވަނަ އަހަރުގެ ފަތުރުވެރިކަން އަލުން ދިރުވުމުގަ އާއި އަދި ޓޫރިޒަމް ގެ ރަންޔޫބިލް ފާހަގަކުރުމަށް އުރީދޫ އިން އިސްނައިގެންދޭ އެހީތެރިކަމާއި އެއްބާރުލެއްވުމަށް ފަށްފަށުން ޝުކުރު އަދާކުރައްވާ ކަމަށް ވެސް އޭނާ ވިދާޅުވި އެވެ.\nއުރީދޫން ބުނިގޮތުގައި އަންނަ އަހަރު ފަތުރުވެރިކަމުގެ ރަންޔޫބީލް ފާހަގަކުރުމަށް މުޅި ރާއްޖެ ތައްޔާރުވަމުންދާއިރު، އުރީދޫގެ 2022 ވަނަ އަހަރުގެ ކަލަންޑަރު - މަގޭ ރާއްޖެ ޑިޒައިން ކުރެވިފައިވަނީ މި ހަފްލާއާއި ގުޅުވާލާ ރާއްޖޭގެ ރީތިކަމާއި ތަފާތު ދިރުންތައް ކުރިއެރުވުމަށެވެ. އަދި ރާއްޖޭގެ މި ނާޒުކު ދިރުންތަކުން ލިބިދޭ އިގްތިސޯދީ އަދި އިކޮލޮޖިކަލް މަންފާ ރާއްޖެއަށް ޒިޔާރަތްކުރާ ފަތުރުވެރިންނަށާއި އަންނަން އޮތް ޖީލުތަކަށްވެސް ފޯރުކޮށްދިނުމަށް ރާއްޖޭގެ ނާޒުކު މާހައުލު ހިމާޔަތްކުރުމަށް މުޖުތަމައުތައް އިތުރަށް ހޭލުންތެރިކޮށް ދެމެހެއްޓެނިވި އާދަތައް އެކަށުމަކީ މުހިންމުކަމެއް ކަމަށް ވެސް އެ ކުންފުނިން ބުންޏެވެ.\nއުރީދޫ މޯލްޑިވްސް ވިޔަފާރި މިނިސްޓަރު ޑރ. އަބްދުﷲ މައުސޫމް މުއާސަލާތު\nއައުޓް\t1 month ago\nކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް ކައްޕަޅި ޕައުންޑޭ އައުޓް\nޕައުންޑޭއައުޓް\t1 month ago\nއިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް ޕައުންޑޭ އައުޓް އިންޑިއާ އައުޓް


Sihureh baathilkuran ulhegen gaazee akah fiyavalhu alhaifi\nބ. އޭދަފުށި. އެރަށުގައި ސިހުރެއް ބާތިލްކުރަން އުޅުނު ގާޒީއަކަށް ވަނީ ފިޔަވަޅު އަޅާފައި -- ފޮޓޯ: ރާއި ޔޫސުފް\nބ. އޭދަފުށި މެޖިސްޓްރޭޓް ކޯޓުގެ ގޯތި ތެރެއަށް ވަދެ ހުއްދަ ނަގައިގެން ނޫނީ ކޮށްގެން ނުވާނެ ފަދަ ކަމެއް ކުރިކަން ސާބިތުވެ ބ. ދަރަވަންދޫ މެޖިސްޓްރޭޓް ކޯޓުގެ އިސްމެޖިސްޓްރޭޓް އަހްމަދު ލަތީފަށް ފިޔަވަޅު އަޅައިފި އެވެ.\nލަތީފްއާ ދެކޮޅަށް ޖުޑިޝަލް ސާވިސް ކޮމިޝަން (ޖޭއެސްސީ) އަށް ހުށަހެޅުނު މައްސަލަ ބެލުމަށްފަހު ކޮމިޝަނުން ނެރުނު ބަޔާނުގައި ބުނެފައިވަނީ އޭދަފުށި މެޖިސްޓްރޭޓް ކޯޓުގެ ގޯތި ތެރެއަށް ލަތީފް ވަދެފައިވަނީ ހުއްދަ ނެތި ކަމަށެވެ. އަދި ހުއްދަ ހޯދައިގެން މެނުވީ ކޮށްގެން ނުވާނެ ފަދަ ކަމެއް ކޮށްފައިވާ ކަން ސާބިތުވާ ކަމަށްވެސް ފާހަގަކޮށްފައިވެ އެވެ.\nއަވަސް އަށް މައުލޫމާތު ލިބިފައިވާ ގޮތުގައި ލަތީފް ވަނީ އޭދަފުށި މެޖިސްޓްރޭޓު ކޯޓުގެ ގޯތިތެރެއަށް ފެން އަޅާފަ އެވެ. އެކަން ކުރީ އޭނާގެ މައްޗަށް ބަޔަކު ހަދާފައިވާ ސިހުރެއް ބާތިލްކުރުމަށް ކަމަށް މައުލޫމާތު ލިބެ އެވެ.\nކުރިން އޭދަފުށި މެޖިސްޓްރޭޓް ކޯޓުގައި މަސައްކަތް ކުރައްވާފައިވާ ލަތީފްއާ ދެކޮޅަށް ހުށަހެޅުނު މައްސަލަ ސާބިތުވާތީ ޖޭއެސްސީން ވަނީ އޭނާއާ ދެކޮޅަށް ދެ ފިޔަވަޅެއް އެޅުމަށް ނިންމާފަ އެވެ. އެއީ ނަސޭހަތް ދިނުމަށާއި، ޖޭއެސްސީން ކަނޑައަޅާ ތަމްރީން ޕްރޮގްރާމެއްގައި ބައިވެރިވުމަށެވެ.\nކޮމިޝަނުން ފަނޑިޔާރުންގެ މައްސަލަތައް ބެލުމަށް ފަހު ފިޔަވަޅު އަޅަމުންދާ ގޮތުން ބައެއް މީހުންގެ ފާޑުކިޔުން މި ފަހުން ވަރަށް ބޮޑަށް ކޮމިޝަނަށް އަމާޒުވެފައިވެ އެވެ.\nއޭދަފުށި ޖޭއެސްސީ ދަރަވަންދޫ + ޕޮލިޓިކްސް\nމާވަށު ގާޒީ ވިޔަފާރި ކުރާ ކަމުގެ ތުހުމަތު\nބ. އަތޮޅު އިސް މެޖިސްޓްރޭޓް ސަސްޕެންޑްކޮށްފި


Bharti Bandu Bodu? – Iru\nއަދިތްޔާ ޗޯޕްރާގެ ކުރިޔަށް އޮތް ފިލްމަށް ބޮލީވުޑްގެ އެންމެ ކުޅަދާނަ ތަރިން!\nއިންޑީއަން އައިޑޮލް ގެ ބައިވެރިއަކަށް ނޭހާގެ ފަރާތުން ފައިސާގެ އެހީއެއް ދީފި\nބާރްތީ ބަނޑު ބޮޑު؟\nލަހޫ· 20 އޮކްޓޫބަރު 2020\nހިންދީ ޓީވީއިން ބެލުންތެރިންގެ އެންމެ މަޤްބޫލު އަންހެން ކޮމީޑިޔަން ބާރްތީ ސިންހް އަކީ ވަރަށް ގިނަ ބައެއްގެ ލޯބި ލިބިފައިވާ، ގިނަ ބަޔަކު ހެއްވާލުމުގެ ކުޅަދާނަކަން ލިބިފައިވާ މީހެކެވެ.\nބާރްތީ އާއި އޭނާގެ ފިރިމީހާ ހާރްޝް ލިމްބާޗިޔާ ކައިވެނިކޮށްފައިވަނީ 2017 ވަނަ އަހަރު ގޯއާ ގައެވެ. މި ޖޯޑަކީ އިންޑިއާސް ބެސްޓް ޑާންސާ ވެސް ހޮސްޓް ކޮށްދޭ ޖޯޑެވެ. އެގޮތުން ބާރްތީ ވަނީ ދާދީ ފަހުން އެންމެނަށް ވަރަށް އުފާވެރި ހަބަރެެއް ދީފައެވެ.\nއިންޑިއާސް ބެސްޓް ޑާންސާގައި ހުށަހަޅައިދިން ނެށުމަކަށް ފަހު ބުދެއް ހިފަހައްޓަައިގެން ހުރެ ބާރްތީ ބުނީ އިންޑިއާގެ ގައުމީ ޓީވީގައި ވައުދެއް ވާކަމަށާއި، މި ބުދަކީ ފޭކެއް ނަމަވެސް 2021 އަހަރު ހަރްޝްގެ ދަރިއެއް އޭގެ ބަދަލުގައި އޮންނާނެކަމަށެވެ.\nބާރްތީގެ މިވާހަކަތަކުން އެންމެން ސިއްސުވާލި ނަމަވެސް އޭނާ އަދި ބަނޑުބޮޑު ކަމެއް ނުވަތަ ނޫން ކަމެއް އޭނާ ހާމަކޮށްފައެއް ނުވެއެވެ.\nހެލްތު މިނިސްޓަރު ނަސީމަށް މަޖިލީހުން ރުހުންދީފި\nކާމިޔާބު ކޮމޭޑިއަން ބާރްތީ ވަނީ މަޝްހޫރު ޝޯ، “ދަ ކަޕިލް ޝަރްމާ ޝޯ” އާއި “ކޮމެޑީ ނައިޓް ބަޗާއޯ” އާއި “ކޮމެޑީ ކްލާސަސް”, “އިންޑިއާސް ގޮޓް ޓެލެންޓް”އާއި “އިންޑިއާސް ބެސްޓް ޑާންސާ” ފަދަ ޝޯތައް ހުށަހަޅާއިދީ އަދި ބައިވެރިވެ އޭނާގެ ކުޅަދާނަ ހުނަރު ދައްކާލާފައެވެ.\n21 35 12 6\nShe is comedy queen ♥